আপোনাৰ Curriculum Vitae বা Resume খন কেনেকৈ প্ৰস্তুত কৰিব? - জ্ঞানচ'ৰা\nজ্ঞানচ'ৰা 0\tJune 29, 2020 1:00 pm\t600\nএটা চাকৰি আপোনাৰ বাবে নিশ্চয়কৈ বহু প্ৰত্যাশিত। কিন্তু কোনো এটা চাকৰি পাবলৈ আপুনি কি কি বিষয়ত গুৰুত্ব দিয়ে?\nআপুনি কোনো এটা চাকৰিৰ বিজ্ঞাপন পাইছে আৰু সেই চাকৰিটোত আপুনি নিযুক্ত হ’ব লাগে। দেখিছে যে আপোনৰ সেই চাকৰিটো লাভ কৰিব পৰা যোগ্যতা আছে আৰু সেইটো হ’ব আপোনাৰ বাবে এটা সুন্দৰ চাকৰি। কিন্তু বৰ্তমানৰ প্ৰতিযোগীতাৰ পৃথিৱীত চাকৰি এটা পোৱাৰ ক্ষেত্ৰত বহুতো দিশ মন কৰিবলগীয়া থাকে।\nআপোনাৰ পৰ্যাপ্ত যোগ্যতা বা সম্ভাৱনীয়তা থাকিলেও চাকৰি এটা লাভৰ বাবে সেই দিশসমূহৰ প্ৰতি মন দিয়াটো নিত্যান্তই প্ৰয়োজন। তাৰ ভিতৰত এটা হৈছে আপোনাৰ Curriculum Vitae (CV) বা Resume।\nবহুসময়ত দেখা যায় যে কোনো এটা চাকৰি লাভৰ বাবে আপোনাৰ সকলোখিনি যোগ্যতা আছে। আপুনি আপোনাৰ CV পঠিয়াইছে কিন্তু আপোনালৈ প্ৰতিষ্ঠানটোৰ পৰা আমন্ত্ৰণ (Call) নাহিল। সাধাৰণতে এনে বহু ক্ষেত্ৰত CV খন কাৰণ হৈ পৰে। গতিকে আপোনাৰ CV খন সৰ্বাংগ সুন্দৰ হোৱাত মন দিয়া উচিত।\nএখন সৰ্বাংগ সুন্দৰ CV বা resume প্ৰস্তুতৰ বাবে কিছুমান বিষয়ত গুৰুত্ব দিয়াৰ প্ৰয়োজন আছে। যেনে-\nCV বা resume খন প্ৰস্তুত কৰাৰ সময়ত বহু কেইটা আৰ্হিৰ মাজৰ পৰা এনে এটা আৰ্হি বাচি লোৱা দৰকাৰ যিটো আনবোৰতকৈ ভাল।\nআপোনাৰ অৰ্হতাসমূহ তাত কেনেকৈ অন্তৰ্ভূক্ত কৰিব?\nকোনো এটা চাকৰি পাবৰ বাবে আপোনাৰ অভিজ্ঞতাসমূহ চিভি বা resume ত কেনেকৈ লিপিবদ্ধ কৰিব?\nসাধাৰণভাবে ক’বলৈ গ’লে CV বা resume হৈছে প্ৰাৰ্থী এজনৰ দক্ষতা আৰু অভিজ্ঞতাসমূহ দাঙি ধৰাৰ এটা আহিলা। এটা সুন্দৰ চাকৰি পাবৰ বাবে এখন সুন্দৰ CV ৰ নিশ্চয়কৈ দৰকাৰ।\nগতিকে CV বা resume খন প্ৰস্তুত কৰাৰ সময়ত এটা কথা মনত ৰাখিব লাগিব যে নিয়োগকৰ্তাই আন বহু দক্ষতাসম্পন্ন প্ৰাৰ্থী মাজৰ পৰা যাতে আপোনাৰ CV বা resume খন বচনি কৰে।\nCV বা Curriculum Vitae আৰু Resume ৰ মাজত পাৰ্থক্য আছে। লেটিন ভাষাৰ শব্দ ‘Curriculum Vitae’ ৰ অৰ্থ হৈছে ‘Course of life’ অৰ্থাত ‘জীৱনৰ গতিপথ’। CV এখনত প্ৰাৰ্থীগৰাকীৰ জীৱনৰ বিভিন্ন অৰ্হতা, দক্ষতা, কৃতিত্ব, অভিজ্ঞতা, বিভিন্ন সংস্থাৰ লগত জড়িতৰ তথ্য উপস্থাপন হয়।\nকিন্তু resume হৈছে CV এখনৰ সংক্ষিপ্ত ৰূপ। ইয়াত সাধাৰণতে প্ৰাৰ্থীগৰাকীৰ দক্ষতা আৰু কৃতিত্বসমূহ সন্নিবিষ্ট হয় আৰু ই কেৱল নিয়োগ সম্পৰ্কীয় কাৰণৰ লগতহে জড়িত।\nব্ৰিটেইন আৰু আয়াৰলেণ্ড আদি দেশত চাকৰিৰ বাবে আবেদনৰ বাবে প্ৰাৰ্থীয়ে CV প্ৰেৰণ কৰিব লাগে। কিন্তু আমেৰিকা যুক্তৰাষ্ট্ৰ, কানাডা আদিৰ বেছিভাগ resume ব্যৱহাৰ হয়।\nভাৰত, অষ্ট্ৰেলিয়া আদিত চাকৰিৰ বাবে আবেদন কৰাৰ ক্ষেত্ৰত CV বা resume দুয়োটাই ব্যৱহাৰ হয়। কিন্তু মূল কথাটো হ’ল কি চাকৰিৰ বাবে আবেদন কৰিব লাগে।\nCurriculum Vitae ত কি কি সন্নিবিষ্ট কৰিব?\n১। প্ৰাৰ্থীৰ ফটোঃ CV এখনৰ ওপৰত প্ৰাৰ্থীগৰাকীৰ এখন প্ৰফেশ্যনেল পাছপ’ৰ্ট আকাৰৰ ফটো সংলগ্ন ব্যৱহাৰ কৰিব পাৰে। কিন্তু ফটোখন বাধ্যতামূলক নহয়।\n২। প্ৰাৰ্থীৰ নাম আৰু যোগাযোগৰ সবিশেষঃ CV খনৰ ওপৰভাগত প্ৰথমতে প্ৰাৰ্থীগৰাকীৰ নাম, ঠিকনা, ফোন নম্বৰ, ই-মেইল এড্ৰেচ উল্লেখ কৰিব লাগে। প্ৰাৰ্থীগৰাকীয়ে নিজৰ স্থায়ী ঠিকনা আৰু বৰ্তমানৰ ঠিকনা আদি বেলেগ বেলেগকৈ উল্লেখ কৰিলে কেতিয়াবা নিয়োগকৰ্তাই কোনটো ঠিকনাত যোগাযোগ কৰিব সেই বিষয় লৈ অসুবিধাত পৰে। গতিকে এটা ঠিকনা ব্যৱহাৰ কৰাটো ভাল আৰু সেয়া বৰ্তমানৰ ঠিকনা হোৱাটো উচিত।\n৩। ব্যক্তিগত মন্তব্য (Personal statement): CV খনত প্ৰাৰ্থীজনে নিজৰ বিষয়ে এটা দফাত কিছু কথা লিখিব পাৰে। এইটো অৱশ্য বাধ্যতামূলক নহয়। নিজৰ বিষয়ে মন্তব্যত সঁচাটোহে লিখা দৰকাৰ য’ত প্ৰাৰ্থীজনৰ যোগ্যতা বা সক্ষমতা প্ৰকাশ পায়। এই লিখনিত ‘jargon’ এৰাই চলাটো দৰকাৰ।\n৪। মূল দক্ষতা, জ্ঞান আৰু কৃতিত্ব, অভিজ্ঞতাৰ অন্তৰ্ভূক্তিঃ প্ৰাৰ্থীগৰাকীয়ে তেওঁৰ দক্ষতা, জ্ঞান আৰু কৃতিত্বসমূহ CV ত অন্তৰ্ভূক্ত কৰাৰ ক্ষেত্ৰত তেওঁ কোনটো ক্ষেত্ৰৰ চাকৰিৰ বাবে আবেদন কৰিব বিচাৰিছে তাৰ ওপৰত নিৰ্ভৰ কৰা দৰকাৰ। একেবাৰে শেহতীয়া অভিজ্ঞতা, প্ৰশিক্ষণ, কৃতিত্ব আদি একেবাৰে ওপৰত লিখিব লাগে। তাৰ পৰা ক্ৰমান্বয়ে পূৰ্বৰ অভিজ্ঞতা, প্ৰশিক্ষণ, কৃতিত্বসমূহ উল্লেখ কৰিব লাগে।\nযদি প্ৰাৰ্থীগৰাকীৰ অভিজ্ঞতা বহু বেছি থাকে, তেনেক্ষেত্ৰত যি চাকৰিৰ বাবে আবেদন কৰা হ’ব তাৰ প্ৰাসংগিক অভিজ্ঞতাসমূহহে উল্লেখ কৰা দৰকাৰ।\n৫। শিক্ষাগত অৰ্হতাঃ প্ৰাৰ্থীগৰাকীয়ে শিক্ষাগত অৰ্হতা উল্লেখ কৰাৰ ক্ষেত্ৰতো শেহতীয়া ডিগ্ৰীটো ওপৰত উল্লেখ কৰি ক্ৰমান্বয়ে আগৰবোৰলৈ যাব লাগে। ডিগ্ৰী, গ্ৰেড/শ্ৰেণী/ডিভিজন, ইউনিভাৰ্চিটি/ শিক্ষানুষ্ঠান, পাছ কৰাৰ বছৰ আদি শুদ্ধভাবে উল্লেখ হ’ব লাগে। কিন্তু এটা কথা মনত ৰখা দৰকাৰ যে CV খন শিক্ষাগত অৰ্হতাৰে আৰম্ভ কৰিব নালাগে। কাৰণ নিয়োগকৰ্তাই শিক্ষাগত অৰ্হতাতকৈ অভিজ্ঞতা আৰু দক্ষতাৰ ওপৰতহে অধিক গুৰুত্ব দিয়ে।\n৬। বাক্য, বানান আৰু ব্যাকৰণ শুদ্ধ হোৱাটো বাঞ্চনীয়ঃ CV খন প্ৰস্তুত কৰাৰ সময়ত বাক্যৰ গাঠনি, বানান আৰু ব্যায়কৰণৰ ওপৰত বিশেষভাবে গুৰুত্ব দিয়াটো দৰকাৰ। এই ক্ষেত্ৰত ভুল চকুত পৰিলে নিয়োগকৰ্তাৰ মনত ঋণাত্মক ধাৰণৰ সৃষ্টি হোৱাৰ সম্ভাৱনা থাকে।\n৭। মিছা কথা উল্লেখৰ পৰা বিৰত থকাঃ CV খনত কেতিয়াও কোনো মিছা তথ্য দিব নালাগে। নিজৰ লগত থকা অৰ্হতা, দক্ষতাহে কেৱল উল্লেখ হ’ব লাগে।\n৮। চিভিৰ আকাৰ আৰু দৈৰ্ঘঃ CV খনৰ লে-আউট, ফ্ৰন্ট আদি প্ৰফেচনেল হ’ব লাগে। চিভিখন বহু বেছি দীঘল হ’ব নালাগে, দুটা A4 আকাৰৰ পৃষ্ঠা তাৰ বাবে যথেষ্ঠ।\n৯। কি কি কৰিব নালাগেঃ CV ত কেতিয়াও unprofessional E-mail ব্যৱহাৰ কৰিব নালাগে। যেনে উপনাম বা nick name আদিৰে প্ৰস্তুত কৰা ই-মেইল CV ত উল্লেখ কৰিব নালাগে।\nচাকৰিৰ ক্ষেত্ৰত অপ্ৰাসংগিক বিষয়সমূহ পৰাপক্ষত এৰাই চলাটো ভাল। অভিৰুচি (Hobby), নিচা (Interest) আদি CV ৰ বাবে অদৰকাৰী আৰু এইবিলাক উল্লেখ কৰিব নালাগে।\nইয়াৰ উপৰিও চাকৰি জীৱনত বিৰতি (Break or gap) চিভিখনত দেখুৱাব নালাগে। CV খনত কেতিয়াও নিজৰ ঋণাত্মক দিশ উল্লেখ হ’ব নালাগে।\nআপুনি ইন্টাৰনেটত বিচাৰিলে বহু CV ৰ আৰ্হি পাব, কিন্তু সকলো আৰ্হিয়েই আপোনাৰ অৰ্হতাক সুন্দৰভাবে প্ৰতিফলিত কৰিব পৰা ধৰণৰ নহয়। এটা সুন্দৰ আৰ্হি লৈ সুন্দৰভাবে নিজৰ তথ্যসমূহ দাঙি ধৰি CV খন প্ৰস্তুত কৰিব লাগে যাতে নিয়োগকৰ্তাৰ প্ৰথম দৃষ্টিতে আকৰ্ষণ হয়।\nচাকৰি5শিক্ষা 29\nজ্ঞানচ’ৰা প্ৰশ্নোত্তৰ – খণ্ড ২৪\nজ্ঞানচ’ৰা প্ৰশ্নোত্তৰ – খণ্ড ২৩\nজ্ঞানচ’ৰা প্ৰশ্নোত্তৰ – খণ্ড ২৪ 0\nজ্ঞানচ’ৰা প্ৰশ্নোত্তৰ – খণ্ড ৫ 0


dhuburi-moulana-kidnapped-himself-for-money-tvjyotirmoy– News18 Assam\nটকাৰ লোভ! ভণ্ড মৌলানাই ৰচনা কৰিলে অপহৰণৰ নাটক, পিছে...\nUpdated:June 17, 2020, 5:33 PM IST\nসহজ ৰাস্তাৰে টকা ঘটাৰ বুদ্ধি!\nLast Updated: June 17, 2020, 5:33 PM IST\nসহজ ৰাস্তাৰে টকা ঘটাৰ বুদ্ধি! মৌলানাই ৰচনা কৰিলে অপহৰণৰ নাটক। পিছে দক্ষিণ শালমৰা মানকাচৰ জিলা আৰক্ষীয়ে ২৪ ঘন্টাৰ ভিতৰতে অন্ত পেলালে অপহৰণৰ নাটক খন।\nউল্লেখযোগ্য যে, সুখচৰ থানা এলেকাৰ খলছেমাৰী গাওঁৰ ছাইফুল ইছলাম নামৰ ইমাম এজন যোৱা ১৬ জুন তাৰিখে সুখচৰ দলঙৰ পৰা অপহৰণ হোৱা বুলি খবৰ বিয়পি পৰাত সমগ্র অঞ্চলত চাঞ্চল্যৰ সৃষ্টি হৈছিল। পৰিয়ালৰ লোকেও দাবী কৰিছিল অপহৰণ হোৱাৰ কথা। ঘটনাক লৈ সুখচৰ থানাত দাখিল কৰা হৈছিল এজাহাৰ।\nকিন্তু সেয়া আছিল এক বৃহৎ নাটক। হাটশিঙিমাৰীৰ সুখচৰত ২৪ ঘন্টীয়া এইখন অপহৰণৰ নাটকৰ সফল সামাপ্তি ঘটিল বুধবাৰে। এয়া অপহৰণ নাছিল, শহুৰেকৰ পৰা টকা লোৱাৰ স্বাৰ্থত নিজকে আত্মগোপন কৰাৰ বুদ্ধি পাতিছিল ভণ্ড মৌলানা ছাইফুল। আৰক্ষীৰ অভিযোজনত উদ্ধাৰ হহয় ছািফুল।\nদক্ষিণ শালমাৰা মানকাচৰ জিলাৰ আৰক্ষী অধীক্ষকে জানিবলৈ দিয়া মতে, আত্মগোপন কৰি শহুৱেকৰ ঘৰৰ পৰা ধন লোৱাৰ উদ্দেশ্যে এইখন নাটক ৰচনা কৰিছিল ছাইফুলে।\nইতিমধ্যে জিলা আৰক্ষীয়ে ছাইফুলক গ্ৰেপ্তাৰ কৰি প্ৰাথমিক তদন্ত আৰম্ভ কৰিছে বুলি আৰক্ষী অধীক্ষক কংকন জ্যোতি শইকীয়াই জানিবলৈ দিছে।\nFirst published: June 17, 2020, 5:33 PM IST


ফেটি লিভাৰ ডিজিজ্ (Fatty Liver Disease) - Mahabahu.com\n-ডাঃ মুকুল শৰ্মা\n-ডাঃ মুকুল শৰ্মা |\nলিভাৰ বা যকৃত হ’ল আমাৰ শৰীৰৰ আটাইতকৈ ডাঙৰ গ্ৰন্থি। ই আমাৰ শৰীৰৰ বহুতো গুৰুত্বপূৰ্ণ কাৰ্য্য সম্পাদন কৰে, তাৰ ভিতৰত উল্লেখযোগ্য হ’ল আমি খোৱা খাদ্যৰ পৰা পোৱা চৰ্বী, কাৰ্বহাইড্ৰেট, প্ৰটিন, খনিজ লবণ আদিৰ বিপাক ক্ৰিয়া সম্পাদন কৰা। ইয়াৰ উপৰিও আমাৰ শৰীৰত উৎপন্ন হোৱা বিভিন্ন ধৰণৰ বিষতুল্য ৰাসায়নিক পদাৰ্থবিলাকক বিশুদ্ধীকৰণ কৰে, আমি সেৱন কৰা বিভিন্ন বেমাৰৰ ঔষধবিলাকো লিভাৰতে বিপাকীত হয়, লগতে ই পিত্ত বা Bile উৎপন্ন কৰে যিয়ে আমি খোৱা চৰ্বীজাতীয় খাদ্যবস্তুবিলাক পাচন প্ৰক্ৰিয়াত সহায় কৰে। ফেটি লিভাৰ ডিজিজ্ এনেকুৱা এটা অৱস্থা যত লিভাৰত চৰ্বী জমা হয়। যেতিয়া লিভাৰৰ ওজনতকৈ ৫-১০ শতাংশ অধিক চৰ্বী জমা হয় ইয়াৰ ফলত আমাৰ সম্পূৰ্ণ শৰীৰৰ স্বাস্থ্যৰ ওপৰত বিৰূপ প্ৰভাৱ পৰে আৰু লিভাৰৰ কোষবিলাক ধ্বংস হবলৈ ধৰে।\nফেটি লিভাৰ ডিজিজ্ মূখ্যতঃ দুই প্ৰকাৰৰ।\n১/এলকহলিক লিভাৰ ডিজিজ্ আৰু\n২/নন-এলকহ’লিক লিভাৰ ডিজিজ্\nএলকহলিক লিভাৰ ডিজিজ্ এলকহল বা মদ্য সেৱনৰ অভ্যাসৰ ফলত হয় আৰু নন-এলকহলিক লিভাৰ ডিজিজৰ মূল কাৰণ হ’ল অস্বাস্থ্যকৰ আহাৰ সেৱনৰ অভ্যাস, অত্যধিক চৰ্বীজাতীয়, ভজা-পোৰা, অত্যধিক শৰ্কৰাজাতীয় খাদ্য সেৱনৰ অভ্যাস, শাৰীৰিক পৰিশ্ৰমৰ অভাৱ ইত্যাদি।\nকেতিয়াবা গৰ্ভাৱস্থাৰ বাবেও ফেটি লিভাৰ ডিজিজ্ হব পাৰে। বহুদিন চিকিৎসা নকৰাকৈ থকা ফেটি লিভাৰ ডিজিজ্ অৱশেষত গৈ হেপাটাইটিছ বা লিভাৰ চিৰ’চিচৰও সৃষ্টি কৰিব পাৰে।\n#ফেটি লিভাৰ ডিজিজৰ কাৰণসমূহ:-\nমেদবহুলতা, অস্বাস্থ্যসন্মত খাদ্য, দৈনিক মদ্যপানৰ অভ্যাসে ফেটি লিভাৰ ডিজিজ্ হোৱাৰ আশংকা বৃদ্ধি কৰে। অন্য কিছুমান সমস্যা যেনে – ডায়েবেটিজ, প্ৰাক ডায়েবেটিজ, তেজত উচ্চ মাত্ৰাৰ কলেষ্টেৰল, ট্ৰাইগ্লিচাৰাইড, উচ্চ ৰক্তচাপ, ভাইৰাছ জনিত হেপাটাইটিছ ইত্যাদিয়েও এই সমস্যাটো হোৱাত উদগনি যোগায়। কিছুমানৰ ক্ষেত্ৰত ই বংশগত হয়। পুষ্টিহীনতা আৰু অতি কম সময়ৰ ভিতৰতে শৰীৰৰ অত্যধিক ওজন হ্ৰাস ইত্যাদিও এই সমস্যাৰ কাৰক হিচাপে দেখা দিব পাৰে। মধ্যবয়সীয়া আৰু অধিক ওজনযুক্ত লোক যাৰ ওপৰোক্ত সমস্যাবোৰৰ অতি কমেও এটা সমস্যা থাকে তেনে মানুহ এই সমস্যাটোৰ দ্বাৰা আক্ৰান্ত হোৱাৰ আশংকা অতি বেছি থাকে।\nসাম্প্ৰতিক গৱেষণাই আৰু এটা কথা উনুকিয়াই দিছে যে ক্ষুদ্ৰান্ত্ৰত হোৱা অত্যধিক বেক্টেৰিয়াৰ সংক্ৰমণৰ পৰাও এই সমস্যাটোৰ সৃষ্টি হব পাৰে।\n#ফেটি লিভাৰ ডিজিজৰ লক্ষণ :- প্ৰথম অৱস্থাত সাধাৰণতে এই সমস্যাটোৰ কোনো চকুত পৰা ধৰণৰ লক্ষণেই দেখা পোৱা নাযায়। সচৰাচৰ দেখা দিয়া লক্ষণবিলাক হ’ল পেটৰ মাজভাগত বা ওপৰ পেটৰ সোঁফালে বিষ হব পাৰে, ভাগৰ ভাগৰ লাগিব পাৰে, শৰীৰ দুৰ্বলতা, ওজন হ্ৰাস, ভোক নলগা, লিভাৰ ফুলি যোৱা, ডিঙি আৰু কাষলতিৰ তলৰ ছাল ডাঠ ক’লা ৰঙৰ হৈ যোৱা। সাধাৰণতে দৈনন্দিন স্বাস্থ্য পৰীক্ষাৰ সময়তহে এই অৱস্থাতো ধৰা পৰে। লগতে বমি বমি ভাব, কোনো কামত মন নবহা, ভ্ৰম ইত্যাদিও হব পাৰে।\n#বেমাৰ কেনেকৈ নিৰ্ণয় কৰা হয়?\nআৰম্ভণিতে ফেটি লিভাৰ ডিজিজ্ তেজৰ লিভাৰ ফাংচন টেষ্টৰ(Liver function test) দ্বাৰা নিৰ্ণয় কৰা হয়। আল্ট্ৰাচনগ্ৰাফী আৰু চি টি স্কেনৰ দ্বাৰা এই নিৰ্ণয় আৰু গাঢ় হয়। কেতিয়াবা লিভাৰৰ বায়’প্চিও কৰিব লগীয়া হব পাৰে।\n#আয়ুৰ্বেদৰ সহায়ত ফেটি লিভাৰ ডিজিজৰ চিকিৎসা :-\nআয়ুৰ্বেদত লিভাৰক যকৃত হিচাপে জনা যায়। যকৃতৰ কাৰ্য্য পিত্ত দোষৰ দ্বাৰা নিয়ন্ত্ৰিত হয়। সেয়েহে লিভাৰৰ কোনো সমস্যাৰ সৃষ্টি হ’লে পিত্ত বিকাৰজনিত লক্ষণ যেনে- এলাৰ্জী, ছালৰ ৰোগ, উচ্চ কলেষ্টেৰল, ভাগৰুৱা, পাচন প্ৰক্ৰিয়াৰ সমস্যা ইত্যাদি লক্ষণ দেখা দিয়ে। যদি লিভাৰৰ এই সমস্যা বহু দিনলৈ চিকিৎসা নকৰাকৈ ৰখা হয় তেনেহলে গম্ভীৰ স্বাস্থ্য সমস্যা যেনে – হেপাটাইটিছ, চিৰ’চিচ্, জণ্ডিচ আৰু শেষত কৰ্কট ৰোগ পৰ্যন্ত হব পাৰে। যদিও ফেটি লিভাৰ ডিজিজ্ আৰোগ্য কৰাৰ বাবে কোনো চমৎকাৰী ঔষধ নাই তথাপিও প্ৰকৃতিৰ বুকুত বহুতো এনেকুৱা ঔষধি গুণেৰে ভৰপূৰ গছ লতা আছে যাৰ দ্বাৰা লিভাৰক বিশুদ্ধীকৰণ কৰি ইয়াক সুস্থ কৰি ৰাখিব পৰা যায়। যিহেতু লিভাৰ হ’ল আমাৰ শৰীৰক বিশুদ্ধীকৰণ কাৰী অংগ আৰু লগতে আমাৰ পাচন প্ৰক্ৰিয়া থিকে ৰখাৰ বাবে, খাদ্যৰ পৰা পোষকতত্ব বিলাক তেজলৈ শোষণ কৰিবলৈ, শৰীৰক সংক্ৰমণৰ পৰা বচাই ৰাখিবলৈ আমাক এটা সুস্থ সবল লিভাৰৰ দৰকাৰ হয়। আয়ুৰ্বেদত লিভাৰটোক বিশুদ্ধীকৰণ কৰিবলৈ ব্যৱহাৰ কৰা বিভিন্ন ঔষধী গুণযুক্ত গছ লতাৰ বৰ্ণনা আছে। তাৰ ভিতৰত উল্লেখযোগ্য হ’ল – – – – –\n১/ক্ষিৰীবৃক্ষ – (Milk thistle) ইয়াৰ বীজে যকৃত বিশুদ্ধীকৰণ কৰাৰ লগতে বিষাক্ত ৰাসায়নিক দ্ৰব্যৰ পৰা হোৱা যকৃতৰ ক্ষয় ক্ষতি প্ৰতিৰোধ কৰে। লিভাৰ টনিক বনাবলৈ ব্যৱহাৰ হোৱা চিলিমাৰিন নামৰ পদাৰ্থবিধ ইয়াৰ পৰাই উৎপাদন কৰা হয়।\n২/আঙুৰ – যকৃতৰ বিশুদ্ধীকৰণ কৰাৰ লগতে ই ফেটি লিভাৰ ডিজিজৰ ফলত হোৱা যকৃতৰ জড়তা কমাত সহায় কৰে।\n৩/কালমেঘ- সকলোৰে পৰিচিত কালমেঘেও যকৃতৰ বিশুদ্ধীকৰণ কৰাৰ উপৰিও ইয়াৰ ৰোগ প্ৰতিৰোধ ক্ষমতা বঢ়াই যকৃতক অধিক সুৰক্ষা প্ৰদান কৰে। লগতে ই গলব্লাডাৰৰ কাৰ্য্যক্ষমতা বৃদ্ধি কৰে।\n৪/হিম্স্ৰা – যকৃতৰ কোষবিলাকলৈ নতুন চেতনা প্ৰদান কৰে, ফলত যকৃতৰ কাৰ্য্যক্ষমতা বৃদ্ধি পায় আৰু ইয়াক সুস্থ কৰি ৰাখে।\n৫/কাসনী- ই পিত্তৰ(bile) উৎপাদন বৃদ্ধি কৰি পাচন প্ৰক্ৰিয়াত সহায় কৰে।\n৬/কাকমাসী – এই গছৰ নিৰ্যাস স্বাভাৱিকতে বিষাক্ততা নাশক হয় বিশেষকৈ ৰাসায়নিক পদাৰ্থৰ পৰা হোৱা বিষাক্ততা।\n৭/অৰ্জুন- ই যকৃতৰ কোষবিলাকক বিষাক্ত পদাৰ্থৰ বিৰুদ্ধে যুঁজিবলৈ চালিকাশক্তি প্ৰদান কৰে আৰু কলেষ্টেৰল নিয়ন্ত্ৰণ কৰে।\nইয়াৰ উপৰিও বহুতো আয়ুৰ্বেদীয় শাস্ত্ৰীয় আৰু পেটেন্ট ঔষধ বজাৰত উপলব্ধ হয় যাক ফেটি লিভাৰ ডিজিজত ব্যৱহাৰ কৰিব পৰা যায়।\n#স্বাভাৱিক ভাবে ফেটি লিভাৰ হোৱাত বাধা দিব পৰা উপায়\n*অত্যধিক আৰু দৈনিক মদ্যপান পৰিহাৰ কৰিব লাগে।\n*দৰকাৰ নোহোৱাকৈ চিকিৎসকৰ পৰামৰ্শ অবিহনে কোনো ঔষধৰ সেৱন কৰিব নালাগে ।\n*কম কেলৰিযুক্ত সুষম আহাৰ যি ভিটামিন আৰু খনিজ লৱণ সমৃদ্ধ হয় গ্ৰহণ কৰিব লাগে।\n*শৰীৰক বিশুদ্ধীকৃত কৰিব পৰা ফলমূল যেনে – তৰমুজ, আম, নাচপতি, জাম ইত্যাদিৰ সেৱন বেছিকৈ কৰিব লাগে।\n*ৰিফাইনযুক্ত কাৰ্বহাইড্ৰেটৰ সেৱন বন্ধ কৰিব লাগে। যেনে – ময়দাৰ দ্বাৰা বনোৱা খাদ্য (পাউৰুটি, কেক, পেষ্টি, চাউমিন, নুডুলচ্ ইত্যাদি), মছলাযুক্ত খাদ্য, চৰ্বীজাতীয় খাদ্য, শীতল পানীয় ইত্যাদি।\n*দৈনিক শাৰিৰীক পৰিশ্ৰম আৰু ব্যায়ামৰ অভ্যাস কৰিব লাগে।\n*দেহৰ ওজন হ্ৰাস কৰাৰ বাবে ব্যৱস্থা গ্ৰহণ কৰিব লাগে।\nTags: ফেটি লিভাৰ ডিজিজ্\nThe world is full of chaos and conflicts, and finding peace has becomeadream for many. Especially after Russia...


শালমইনা হ’লে কি কৰিব ? — বিকাশপেডিয়া\nমূল পৃষ্ঠা / স্বাস্থ্য / স্বাস্থ্য কিটিপ / শালমইনা হ’লে কি কৰিব ?\nশালমইনা হ’লে কি কৰিব লাগে তাৰ বিষয়ে লিখা হৈছে ।\nমুখৰ শালমইনা এটা বিৰক্তিকৰ সমস্যা। ই ছালৰ সৌন্দৰ্য নষ্ট কৰাৰ লগতে উজ্জ্বলতাও হ্ৰাস কৰে। পুৰুষতকৈ মহিলাৰ এই সমস্যা বেছি। মুখত শালমইনা উঠিলে মহিলাসকলে নোহোৱা কৰিবৰ বাবে বহু যত্ন কৰে। শালমইনাৰ সমস্যা আহাৰৰ ওপৰত নিৰ্ভৰ কৰে। শালমইনা হ’লে পাঁচটা আহাৰৰ পৰা আঁতৰত থকাটো বাঞ্চনীয়।\nপাউৰুটী: প্ৰতিদিনে পুৱা পাউৰুটী বা ব্ৰেড জাতীয় আহাৰ গ্ৰহণ কৰা বহুতৰ অভ্যাস। মুখত শালমইনা হোৱাৰ অন্যতম কাৰণ হ’ল পাউৰুটীক খাদ্য তালিকাত অন্তৰ্ভুক্ত কৰাটো। গ’লেটিন হ’ল একধৰণৰ প্ৰ’টিন- য’ত পোৱা যায় গোম, জৱ, ওটছ আদি। শৰীৰত গ’লেটিনৰ পৰিমাণ বেছি হ’লেও শালমইনা হ’ব পাৰে।\nআলু চিপচ: চাহৰ লগত বা খালীকৈ চিপচ খোৱাটো বহুতৰ অভ্যাস। এই চিপচে মুখৰ শালমইনাৰ পৰিমাণ বৃদ্ধি কৰে। কিয়নো, ইয়াত অতিৰিক্ত শৰ্কৰা আছে। ই ব্ৰনৰ পৰিমাণ বৃদ্ধি কৰাৰ লগতে যন্ত্ৰণাও বৃদ্ধি কৰে।\nচকলেট: খাদ্য আৰু পৰিপুষ্টি বিভাগৰ শেহতীয়া গৱেষণা মতে শালমইনাৰ লগত চকলেটৰ এটা সম্পৰ্ক আছে। চকলেট কম-বেছি পৰিমাণে সকলোৱে পচন্দ কৰে। এই চকলেটত থাকে প্ৰচুৰ পৰিমাণে চেনি। যাৰ ফলত মুখত ব্ৰনৰ সমস্যা বৃদ্ধি পায়।সেয়ে পৰাপক্ষত চকলেটৰ পৰা দুৰত থকাই ভাল।\nগাখীৰ: শৰীৰৰ কাৰণে গাখীৰ সুষম আহাৰ। সেয়ে বহুতে দৈনন্দিন খাদ্য তালিকাত এগিলাচ গাখীৰ খোৱাটো বাধ্যতামুলক কৰি লয়। যিসকলে শালমইনাৰ সমস্যাত ভুগি আছে তেওঁলোকে আহাৰৰ তালিকাৰ পৰা গাখীৰ বাদ দিয়াটো প্ৰয়োজন।\nছ’ডা: ছ’ডা মানুহে খায় যদিও ই ইমান পুষ্টিকৰ খাদ্য নহয়।বিশেষকৈ ছালৰ বাবে অতিকৈ বেয়া। ছ’ডাত ফ্ৰুক্টোজৰ মাত্ৰা বেছিকৈ থাকে বাবে শৰীৰত শালমইনা বৃদ্ধি কৰে।


‘কিমান টকাত বিক্ৰী হয় ছানী লিয়নী’- অপ্ৰস্তুত হৈ খঙৰ ভমকত ছানী লিয়নীৰ প্ৰচণ্ড চৰ sunny-leone-got-angry-on-reporter– News18 Assam\n‘কিমান টকাত বিক্ৰী হয় ছানী লিয়নী’- অপ্ৰস্তুত হৈ খঙৰ ভমকত ছানী লিয়নীৰ প্ৰচণ্ড চৰ!\nকিছুদিনপূৰ্বে এক সাক্ষাত্‍কাৰত এই বিষয়ে মন্তব্য কৰিছে ছানী লিয়নীৰ স্বামী ডেনিয়েল ৱেবাৰে।\nNews18 Assam | News18 Assam | November 9, 2020, 11:17 PM IST\nঅভিনেত্ৰী ছানী লিয়নী প্ৰায়ে ছচিয়েল মিডিয়াত চৰ্চাত থাকে। এজন ৰিপোৰ্টাৰৰ গালত অভিনেত্ৰীগৰাকীয়ে সোধালে প্ৰচণ্ড চৰ।পিছে কিয়?\nখঙৰ ভমকত এজন ৰিপৰ্টাৰজনক চৰ শোধাইছিল ছানী লিয়নীয়ে। অভিনেত্ৰীগৰাকীৰ পুৰণি বিতৰ্ক এতিয়া আকৌ চৰ্চালৈ আহিছে। ২০১৬ চনত ছানী লিয়নীক হোলিৰ এক অনুষ্ঠানলৈ অতিথি হিচাপে নিমন্ত্ৰণ জনাইছিল। আৰু অনাকাংক্ষিত প্ৰশ্ন কৰিছিল।\nঅনুষ্ঠানত হঠাত্ খঙত অগ্নিশৰ্মা হৈ পৰিছিল ছানী লিয়নী। অনুষ্ঠানত এজন ৰিপৰ্টাৰে ছানীক প্ৰশ্ন কৰে যে, ‘পৰ্ণ ষ্টাৰৰ পৰা ফীল্ম ষ্টাৰ হোৱাৰ অভিজ্ঞতা কেনেকুৱা? নৈশা অনুষ্ঠান’ৰ বাবে ছানীয়ে কিমান টকা লয়?’


ঘৰৰ ডাঙৰ ছোৱালী-চুটিগল্প~প্ৰেৰণা গোহাঁই\nসংগোপনে চহৰৰ মাজলৈ সন্ধিয়া নামি আহিছিল।তথাপি তাই সৰু আশা এটা বুকুত বান্ধি বহি আছিল কয়লাৰ জুইকুৰাৰ কাষত । আৰু দুজন মান গ্ৰাহক আহে নেকি! নাই কোনেও তাইৰ ফালে কেৰাহিকৈও চোৱা নাই। ব্যস্ত সকলো নিজতে ।কাৰনো সময় আছে আনৰ কথা ভাবিবলৈ বা বুজিবলৈ । নাই কৰো নাই। কয়লা জুই কুৰালৈ চাই তাই ভাবিলে আজি ছাগে তাইৰ দিনটোৱে বেয়া। বিক্ৰী ভাল নহলে ঘৰ নচলে । ১০ টা গুমধানৰ মাত্ৰ তিনিটাহে বিক্ৰী হৈছে । মাত্ৰ তিনিটা গুমধান বিক্ৰীৰ পইচাৰে তাই কৰে কি!! ইফালে মাক অসুখীয়া । সৰু ভায়েকটোৰ সৈতে বেমাৰী মাক জনীক এৰি আহিছে । সি বা কি কৰিছে। আজি এসপ্তাহে নেৰা নেপেৰা বৰষুণ । ওলাব নোৱাৰা অৱস্থা। আজি অলপ মুকলি হোৱা দেখি পুৱাই ভায়েকক হাতত মোনা এটা দি ঘৰৰ ওচৰৰ বাৰীখনত থকা কচু ,ঢেকীয়া যি পায় আনিবলৈ কোৱাত সিও কিবা অলপ বুটলি আনিলে। তাক হেনো ম'হ আৰু জোকে বৰকৈ আমনি কৰিলে। বুটলি অনা কচু, ঢেকীয়া আৰু বাৰীৰে গুমধান কেইটা লৈ বুধবৰীয়া বজাৰলৈ বুলি ওলাল। চহৰৰ বজাৰত এই কচু, ঢেকীয়াৰ আদৰ কিছু হলেও বেছি। তাইৰ গোমধান বিক্ৰী নহলেও অন্তত কচু ,ঢেকীয়া কেইডাল বিক্ৰী হয়। যা হওক ঘৰখন চলে সেই কেইটা পইচাৰে। নাই আৰু বহি থাকি লাভ নাই । লাহে লাহে বস্তুবোৰ সামৰি বান্ধি ললে তাই। চহৰৰ এই পোহৰৰ পৰা তাই গাঁৱৰ এন্ধাৰ বাটতোৰ দিশে খোজ দিলে। হাতত মাত্ৰ ৬০ টা টকা। তাৰেই মাকৰ দৰৱ আৰু ঘৰলৈ মোহন দাইটিৰ দোকানৰ পৰা ২কেজি চাউল লব লাগিব। ভায়েকৰ বাবে আজিও মৰটন নিয়া নহব। পইচা একেবাৰে হিচাপত আছে এটকা এটাও বেছি নাই তাইৰ ওচৰত। নাপালে ভায়েকে থেন থেনাব ভাত নাখাব। তথাপি তাই মিছা আশা এটা দি বুজাব ।বুজালে সি বুজিব । পুৱা বুটলি অনা ঢেকীয়া কেইডাল মান ঘৰতো থৈ আহিছিল তাকে বয়েল কৰি মাকক ভাতকেইটা দিব। ভয়েকটোকো খুৱাব লাগিব। তাই বাৰু নোখোৱাকৈ থাকিব পাৰিব। আজি চাৰি দিন ধৰি তাইটো ভাতৰ মাৰ আৰু পানী খায়েই পাৰ কৰিলে । আজিও তেনেকৈয়ে চলি যাব। এন্ধাৰ বাটতোৰে গৈ থাকোতে গাঁওৰে কোনোৱা এটাই কলে ঐ সৌজনী ৰে'লে কটা মোলোকা দাইদিৰ হঁতৰ ঘৰৰ ডাঙৰ ছোৱালী জনী নহয় জানো। তাইৰ বুকুখন বিষাই উঠিল আজি দুবছৰে তাই এই পৰিচয়ৰ মাজেৰে জীয়াই আছে। ৰে'লে কটা মোলোকা দাইটিৰ ডাঙৰ জীয়েক । কোনে নিৰ্ধাৰণ কৰি দিছিলট তাইৰ এই পৰিচয়?? মাকেতো তাইক ঘৰত মণি বুলি হে মাতে। তেনেহলে এই পৰিচয় এই নাম তাইক কোনে দিলে ??? সমাজে!! কিন্তু কিয়???? মদাহী দেউতাকটোক ৰে'লে কটাৰ বাবে????\nLabels#চুটিগল্প, #প্ৰেৰণা গোহাঁই


Coxerin in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Coxerin ar byavahar, ppali, parshwakriya, upkaar, kriya-pratikriya aaru satarkatabani\nCoxerin ৰ মূল্য আৰু পেকৰ চাইজ - Coxerin Price and Pack Size in Assamese - Coxerin ar mulya aaru pakor size\nCoxerin की जानकारी\nCoxerin ৰ লাভ আৰু ব্যৱহাৰসমূহ- Coxerin Benefits & Uses in Assamese- Coxerin ar laabh aaru byavaharsamuh\nCoxerin ৰ পালি আৰু সেয়া কেনেদৰে ল'ব- Coxerin Dosage & How to Take in Assamese - Coxerin ar paali aaru xeya kenedore lobo\nCoxerin ৰ পাৰ্শ্চক্ৰিয়াসমূহ- Coxerin Side Effects in Assamese- Coxerin ar parshwakriyasamuh\nCoxerin সংক্ৰান্ত সতৰ্কতাবাণীসমূহ- Coxerin Related Warnings in Assamese- Coxerin xonkranta xatarkatabanisamuh\nঅইন দৰৱৰ সৈতে Coxerinৰ গুৰুতৰ ক্ৰিয়া-প্ৰতিক্ৰিয়া- Severe Interaction of Coxerin with Other Drugs in Assamese- Oinor xoite Coxerin ar gurutor kriya-pratikriya\nCoxerin মতভেদসমূহ- Coxerin Contraindications in Assamese- Coxerin nishedhsamuh\nCoxerin ৰ বিষয়ে সততে সোধা প্ৰশ্নসমূহ- Frequently asked Questions about Coxerin in Assamese- Coxerin ar bikhoye satate xodha prashnasamuh\nখাদ্য আৰু মদৰ সৈতে Coxerin ক্ৰিয়া-প্ৰতিক্ৰিয়া- Coxerin Interactions with Food and Alcohol in Assamese- khadya aaru modor xoite Coxerin kriya-pratikriya\nCoxerin ৰ লাভ আৰু ব্যৱহাৰসমূহ - Coxerin Benefits & Uses in Assamese - Coxerin ar laabh aaru byavaharsamuh\nCoxerin তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nCoxerin ৰ পালি আৰু সেয়া কেনেদৰে ল'ব - Coxerin Dosage & How to Take in Assamese - Coxerin ar paali aaru xeya kenedore lobo\nCoxerin-ৰ উপাদানসমূহ - Coxerin Active Ingredients in Assamese - Coxerin-ar upadaansamuh\nCoxerin ৰ পাৰ্শ্চক্ৰিয়াসমূহ - Coxerin Side Effects in Assamese - Coxerin ar parshwakriyasamuh\nগৱেষণাৰ ভিত্তিত, Coxerin ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nCoxerin সংক্ৰান্ত সতৰ্কতাবাণীসমূহ - Coxerin Related Warnings in Assamese - Coxerin xonkranta xatarkatabanisamuh\nCoxerin-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভাবস্থাৰ সময়ত Coxerinএ মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা লগে লগে বন্ধ কৰক, আৰু চিকিতসকৰ পৰামৰ্শ অবিহনে Coxerin পুনৰাই গ্ৰহণ নকৰিব।\nCoxerin-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nCoxerinস্তন্যপায়ী মহিলাৰ বাবে সুৰক্ষিত।\nবৃক্কত Coxerin কি প্ৰভাৱ দেখা গৈছে?\nCoxerinৰ বৃক্ক ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nযকৃতত Coxerin কি প্ৰভাৱ দেখা গৈছে?\nকলিজা ৰ বাবে Coxerinৰ সুৰক্ষাৰ বিষয়ে কোনো তথ্য উপলব্ধ নহয় কাৰণ এইটো বিষয়ৰ ওপৰত এতিয়ালৈকে কোনো বৈজ্ঞানিক গৱেষনা কৰা হোৱা নাই।\nহৃদযন্ত্ৰৰ ক্ষেত্ৰত Coxerin ৰ কি প্ৰভাৱ দেখা গৈছে?\nCoxerinৰ ব্যৱহাৰে হৃদয় ৰ ওপৰত কোনো ক্ষতিকাৰক প্ৰভাৱ নেপেলায়।\nঅইন দৰৱৰ সৈতে Coxerinৰ গুৰুতৰ ক্ৰিয়া-প্ৰতিক্ৰিয়া - Severe Interaction of Coxerin with Other Drugs in Assamese - Oinor xoite Coxerin ar gurutor kriya-pratikriya\nCoxerin তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nCoxerin মতভেদসমূহ - Coxerin Contraindications in Assamese - Coxerin nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Coxerin লোৱা অনুচিত যাতে -\nCoxerin ৰ বিষয়ে সততে সোধা প্ৰশ্নসমূহ - Frequently asked Questions about Coxerin in Assamese - Coxerin ar bikhoye satate xodha prashnasamuh\nএই Coxerin-এ অভ্য়াস বা নিচাৰ সৃষ্টি কৰে নেকি?\nনহয়, Coxerinয়ে অভ্যাসৰ সৃষ্টি নকৰে।\nনহয়, Coxerin লোৱাৰ পিছত, আপুনি গাড়ী চলাব নালাগে বা গধুৰ মেচিনপাতি চলাব নালাগে, কিয়নো আপোনাৰ টোপনি ভাৱ আহিব পাৰে।\nহয়, চিকিত্সা পৰামৰ্শ অনুসাৰেহে Coxerin লওক।\nCoxerin য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Coxerin ক্ৰিয়া-প্ৰতিক্ৰিয়া - Coxerin Interactions with Food and Alcohol in Assamese - khadya aaru modor xoite Coxerin kriya-pratikriya\nখাদ্য আৰু Coxerinৰ ক্ৰিয়া-প্ৰতিক্ৰিয়া\nখাদ্যৰ সৈতে Coxerin লোৱাট নিৰাপদ।\nমদ আৰু Coxerinৰ মাজৰ প্ৰতিক্ৰিয়া\nCoxerin আৰু মদৰ প্ৰতিক্ৰিয়া সন্দৰ্ভত এতিয়ালৈ কোনো তথ্য উপলব্ধ নহয় কিয়নো এই বিষয়ত এতিয়ালৈ গৱেষণা হোৱা নাই।\nCoxerin ৰ অনুকল্প - Substitutes for Coxerin in Assamese\nআপুনি বা আপোনাৰ পৰিয়ালৰ কোনোবাই Coxerin লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Coxerin ব্যৱহাৰ কৰিছিল নেকি?\nআপুনি কিমান পৰিমাণে Coxerin সেৱন কৰিছিল?\nআপুনি Coxerin ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Coxerin সেৱন কৰে?


pakistan-protest-on-streets-against-hindu-girl-namrata-chandani-murder– News18 Assam\nনম্ৰতা চন্দানীৰ ন্যায়ৰ দাবীত পাকিস্তানত উত্তাল প্ৰতিবাদ, কি ওলাল মৰণোত্তৰ পৰীক্ষাৰ ৰিপ’ৰ্টত?\nভয়ংকৰ দুৰ্ঘটনাত নিহত ৩৫জন লোক, ক’ত সংঘটিত হ’ল এই দুৰ্ঘটনা?\nবিশ্বৰ আটাইতকৈ ধুনীয়া যুৱতী কেইগৰাকী.. ৰূপে গুণে মুগ্ধ কৰিছে সকলোকে!\nহিন্দু যুৱতীগৰাকীৰ হত্যাৰ প্ৰতিবাদত কৰাচীৰ ৰাজপথত দেখা গ’ল উত্তাল প্ৰতিবাদ।\nUpdated:September 18, 2019, 12:40 PM IST\nUpdated: September 18, 2019, 12:40 PM IST\nপাকিস্তানৰ কৰাচীত হিন্দু যুৱতী নম্ৰতা চন্দানীৰ হত্যাকাণ্ডক লৈ আৰম্ভ হৈছে প্ৰতিবাদ। খবৰ অনুসৰি, নম্ৰতাৰ হত্যা বলপূৰ্বক ধৰ্মান্তৰকৰণৰ বাবে হৈছিল। মঙলবাৰে লৰকানাৰ হোষ্টেলৰ কোঠাত চিপ লোৱা অৱস্থাত উদ্ধাৰ হৈছিল নম্ৰতাৰ মৃতদেহ। লৰকানাৰ বিবি আছিফা ডেণ্টেল কলেজৰ ছাত্ৰী আছিল নম্ৰতা। হিন্দু যুৱতীগৰাকীৰ হত্যাৰ প্ৰতিবাদত কৰাচীৰ ৰাজপথত দেখা গ’ল উত্তাল প্ৰতিবাদ।\nছচিয়েল মিডিয়াতো নম্ৰতাৰ ন্যায়ৰ দাবীত ‘জাষ্টিচ ফৰ নম্ৰতা চন্দানী’ অভিযান চলিছে। নম্ৰতাৰ ন্যায়ৰ দাবীত সহস্ৰাধিক সংখ্যালঘু হিন্দু ৰাজপথলৈ ওলাই আহিছে। নম্ৰতাৰ হত্যাকাৰীক গ্ৰেপ্তাৰ কৰাৰ দাবী তুলিছে প্ৰতিবাদকাৰীসকলে। ইয়াৰ মাজতে পোহৰলৈ আহিছে নম্ৰতাৰ মৰণোত্তৰ পৰীক্ষাৰ ৰিপ’ৰ্ট।\nনম্ৰতাৰ ন্যায়ৰ দাবীত পাকিস্তানত প্ৰতিবাদ\nমৰণোত্তৰ পৰীক্ষাৰ ৰিপ’ৰ্ট অনুসৰি, নম্ৰতা চন্দানীৰ ডিঙিত আঘাতৰ চিন পোৱা গৈছে। সোঁ ভৰি আৰু শৰীৰ আন অংশতো পোৱা গৈছে আঘাতৰ চিন। অৱশ্যে আৰক্ষীয়ে এতিয়াও এয়া এক হত্যাকাণ্ড বুলি প্ৰকাশ কৰা নাই। ঘটনা সন্দৰ্ভত তদন্ত অব্যাহত ৰাখিছে আৰক্ষীয়ে।\nউল্লেখযোগ্য যে পাকিস্তানৰ ঘোটকীৰ মীৰপুৰ মথেলোৰ বাসিন্দা নম্ৰতা। যুৱতীগৰাকীৰ ভাতৃ ডাঃ বিশাল সুন্দৰে দাবী কৰে যে তেওঁৰ ভগ্নীয়ে আত্মহত্যা কৰা নাই। তাইক হত্যা কৰা হৈছে।


পৃষ্ঠা:Chalachitra.pdf/১৩১ - ৱিকিউৎস\nনকল কৰা হৈছিল আৰু সেই সুৰৰ গীতবোৰে জনপ্ৰিয়তা অৰ্জন কৰিছিল। কিন্তু এখন ছবিৰ আটাইবোৰ গীতেই সকলো ধৰণৰ শ্ৰোতাকে আকৰ্ষিত কৰিব পৰাটো প্ৰথম বাৰৰ বাবে ৰোজাৰ ক্ষেত্ৰত সম্ভৱ হৈছিল। ‘ৰোজা’ হিন্দীলৈ ডাব কৰা হৈছিল আৰু ছবিতকৈ ছবিৰ গীতবোৰেহে অধিক আলোড়নৰ সৃষ্টি কৰিছিল।\nৰোজাৰ পূৰ্বে ‘অঞ্জলি’, ‘অপূৰ্ব সহোদৰাৰুগাল’ ছবি (সংগীত পৰিচালক— ইল্লিয়া ৰাজা), ক্ষণক্ষণম (সংগীত পৰিচালক— ডঃ কিৰৱাণী) আদি ছবি হিন্দীলৈ ভাব কৰা হৈছিল। ইল্লিয়া ৰাজাৰ দৰে কিম্বদন্তী সুৰকাৰে সুৰ কৰিছিল ‘সদমা’, ‘মহাদেব’, ‘কামাগ্নি’ আদি ছবিৰ বাবে। অপূৰ্ব সুন্দৰ সুৰৰ সমাবেশ হোৱা সত্বেও এই ছবিৰ গীতবোৰে ব্যাপক সমাদৰ লাভ কৰা নাছিল। উত্তৰ ভাৰত মূলতঃ লোক সংগীতৰ দেশ; পোনপটিয়া আৰু সহজে গুণগুণাব পৰা সুৰ ইয়াৰ শ্ৰোতাৰ বাবে অধিক আকৰ্ষণৰ বস্তু। কিন্তু ইল্লিয়া ৰাজা বা ডঃ কিৰৱাণীৰ সুৰ ৰচনাৰ মূল আধাৰ কৰ্ণাটকী শৈলীৰ। তেনে সুৰত কণ্ঠ-নৈপুণ্যৰ প্ৰকাশ অতি জৰুৰী। শাস্ত্ৰীয় সংগীতৰ দেশ দক্ষিণ ভাৰতৰ সংগীতপ্ৰেমী শ্ৰোতাৰ বাবে সেইবোৰ সুৰ প্ৰিয়; কিন্তু উত্তৰ ভাৰতৰ শ্ৰোতাৰ বাবে সেইবোৰ পৰিচিত নহয়। এ. আৰ. ৰহমানে ‘ৰোজা’ৰ গানেৰে এই সকলো সীমাবদ্ধতা অতিক্ৰম কৰিব পৰা বাবে তেওঁ এই বিৰল সাফল্যৰ অধিকাৰী হোৱাৰ সৌভাগ্য অৰ্জন কৰিছিল।\n‘ৰোজা’ৰ গীতবোৰ আছিল লোক-সংগীতৰ উদ্দামতাপূৰ্ণ আৰু পেনপটিয়া; কৰ্নাটকী শাস্ত্ৰীয় সংগীতৰ গায়ন পদ্ধতিৰ পৰা মুক্ত। তাৰ লগতে আছে ব্যাপক নাটকীয় ভংগিমা। উচ্চগ্ৰামৰ যন্ত্ৰসংগীতৰ প্ৰয়োগ আৰু এই সংগীত ৰচনাত ব্যৱহাৰ কৰা ‘অৰ্কেষ্ট্ৰেশন’ গীতবোৰৰ অন্য এক বিশেষত্ব। বিজ্ঞাপনৰ ছবিৰ বাবে সংগীত ৰচনা কৰাৰ দীৰ্ঘদিনৰ অভিজ্ঞতা থকা ৰহমানে জানে কেনেদৰে শ্ৰোতাৰ মনোযোগ আকৰ্ষণ কৰিব লাগে আৰু কেনেদৰে শ্ৰোতাৰ মনৰ গভীৰত প্ৰবেশ কবিব লাগে। এই সমগ্ৰ উপাদানৰ মিশ্ৰণে ‘ৰোজা’ৰ গীতবোৰক সৰ্বভাৰতীয় শ্ৰোতাৰ গ্ৰহণযোগ্য কৰি তোলাত সহায় কৰিছিল।\n"https://as.wikisource.org/w/index.php?title=পৃষ্ঠা:Chalachitra.pdf/১৩১&oldid=70134"ৰ পৰা অনা হৈছে\nএই পৃষ্ঠাটো শেষবাৰৰ কাৰণে ১ জুলাই ২০২০ তাৰিখে ০০:৪২ বজাত সলনি কৰা হৈছিল।


জে’লত ভোকে-লঘোণে লেবেজান আৰিয়ান; তথাপি শ্বাহৰুখে কিয় ক’লে এনচিবিয়ে ভাল কাম কৰিছে -\nHomeৰাষ্ট্ৰীয়জে’লত ভোকে-লঘোণে লেবেজান আৰিয়ান; তথাপি শ্বাহৰুখে কিয় ক’লে এনচিবিয়ে ভাল কাম কৰিছে\nডিজিটেল ডেস্ক : দুখ কুলাই-পাচিয়ে নধৰা হৈছে বলীউড বাদশ্বাহৰ। ২ অক্টোবৰৰ পৰা বন্দীশালত আছে প্ৰিয় পুত্ৰ আৰিয়ান। আৰিয়ানক মুকলি আকাশৰ তললৈ আনিবলৈ কৰা সকলো চেষ্টাই ব্যৰ্থ হৈছে শ্বাহৰুখৰ। বৰং দিনে দিনে বাঢ়ি গৈ আছে কাৰাবাসৰ ম্যাদ। এনচিবিৰ আদালতে এতিয়া ৩০ অক্টোবৰলৈ বৃদ্ধি কৰিছে আৰিয়ানৰ ন্যায়িক জিম্মাৰ ম্যাদ। এতিয়া আদালতৰ দুৱাৰে-দুৱাৰে ঘূৰাৰ বাহিৰে আন একো উপায় নাই শ্বহৰুখৰ। ফেমিলি মেন বুলি পৰিচিত শ্বাহৰুখে পুত্ৰৰে এই দীঘলীয়া বিচ্ছেদ সহ্য কৰিব নোৱাৰি বৃহস্পতিবাৰে উপস্থিত হয় আৰ্থান ৰোড কাৰাগাৰত। কিন্তু তাতো প্ৰত্যক্ষ ৰূপত তেওঁ লগ নাপালে পুত্ৰক। কাঁচৰ দেৱালৰ এটা পাৰে ৰৈ পুত্ৰৰ সৈতে ইণ্টাৰকমত কথা পাতিবলৈ বাধ্য হয় শ্বাহৰুখ। প্ৰায় ১৫মিনিট ধৰি হোৱা কথা-বতৰাও সুখকৰ নহ’ল শ্বাহৰুখৰ বাবে। কিয়নো, পুত্ৰই পিতৃক উচুপি উচুপি ক’লে জে’লত কিদৰে তেওঁ দুৰ্বিসহ জীৱন কটাইছে।\nকাৰাগাৰৰ সূত্ৰই প্ৰকাশ কৰা মতে, আৰিয়ানে পিতৃৰ সৈতে কথা পতাৰ সময়ত কেইবাৰো কান্দোনত ভাঙি পৰিছিল। শ্বাহৰুখে প্ৰথমেই সুধিছিল খোৱা বোৱা ঠিকমতে কৰিছেনে আৰিয়ানে? তেতিয়া আৰিয়ানে কয় যে, জে’লৰ খাদ্য তেওঁ ভালদৰে খাব পৰা নাই। ভোকে-লঘোণে কাৰাগাৰত বন্দী হৈ থকা পুত্ৰৰ কথা শুনাৰ লগে লগে শ্বাহৰুখে কাৰাগাৰ কৰ্তৃপক্ষক সোধে যে, আৰিয়ানৰ বাবে ঘৰৰপৰা খাদ্য যোগান ধৰিব পাৰিবনে? তেতিয়া কাৰাগাৰ কৰ্তৃপক্ষই ইয়াৰ বাবে আদালতৰ পৰা অনুমতি ল’ব লাগিব বুলি প্ৰকাশ কৰে। এই ১৫ মিনিটত আৰিয়ানক সাহস দিয়াৰ চেষ্টা শ্বাহৰুখে কৰে যদিও তেওঁ যে শোকত ভিতৰৰ পৰা ভাঙি ছিঙি গৈছিল সেয়া তেওঁ শৰীৰী ভাষাই প্ৰকট কৰি তুলিছিল। কাৰাগাৰত ৰৈ থকা লোকসকলক হাতযোৰ কৰি প্ৰায় বাকৰুদ্ধ অৱস্থাত আঁতৰি যায় শ্বাহৰুখ। সেই সময়ছোৱাত তেওঁৰ কাষ চাপিব খোজা অনুৰাগী তথা সংবাদ মাধ্যমৰ লোকৰ আগতো এটা শব্দও নক’লে শ্বাহৰুখে। মাত্ৰ ক’লা চছমাৰ আঁৰত চকুপাৱনী লুকুৱাই আঁতৰি গ’ল নীৰৱে।\nকিন্তু কাৰাগাৰৰ পৰা শ্বাহৰুখ ওভতাৰ পাছতে মন্নতত উপস্থিত হ’ল এনচিবিৰ বিষয়া। আৰিয়ানৰে জড়িত পেপাৰৱৰ্ক কৰা আৰু আৰিয়ানৰ যদি কোনো ইলেক্ট্ৰনিক ডিভাইছ আছে সেইবোৰ এনচিবিক চমজাই দিয়াৰ নিৰ্দেশৰ জাননী লৈ মন্নতত উপস্থিত হ’ল এনচিবিৰ দল। এইবাৰো শ্বাহৰুখক দেখা গ’ল অতি ভগ্ন ৰূপত। পুত্ৰৰ বিচ্ছেদৰ ব্যাথাৰ বোজা বুকুত বান্ধি এনচিবৰ দলত তেওঁ ক’লে, আপোনালোকে ভাল কাম কৰি আছে। মই মাত্ৰ আশা কৰিছোঁ মোৰ পুত্ৰ সোনকালে ঘৰলৈ ঘূৰি আহক।\nউল্লেখ্য যে, শ্বাহৰুখৰ এটা ভিডিঅ’ শেহতীয়াকৈ ব্যাপকভাৱে প্ৰচাৰ হৈ আছে। য’ত তেওঁ নিজৰ সন্তানৰ প্ৰতি থকা স্নেহৰ কথা প্ৰকাশ কৰিছিল। তেওঁ কৈছিল, মই সকলো পিতৃ-মাতৃয়ে দিয়াৰ দৰে সকলোখিনি তেওঁলোকক দিম। তাৰ উপৰি খোদাৰ পৰা চুৰি কৰি হ’লেও কিছু অতিৰিক্ত সময় তেওঁলোকক দিবলৈ চেষ্টা কৰিম। কিন্তু এতিয়া সেয়াও সম্ভৱ হোৱা নাই। প্ৰিয় পুত্ৰ আৰিয়ান প্ৰায় কুৰি দিনে তেওঁৰ পৰা আঁতৰত আছে। ঢুকি নোপোৱা দূৰত্বত থকা পুত্ৰক এইকইদিনত তেওঁ এবাৰো ভালদৰে লগ পাব পৰা নাই। এবাৰ মাত্ৰ ভিডিঅ’ কলিং কৰিছে আৰু বৃহস্পতিবাৰে জে’লত কিছুসময়ৰ বাবে লগ ধৰিছে। এনে পৰিস্থিতিত শ্বাহৰুখ যে মানসিকভাৱে বিধ্বস্ত হৈ পৰিছে সেইকথা নকৈ নক’লেও চলে।\nPrevious articleসেউজ প্ৰেৰণাৰ অন্য এক নাম ‘লেডী টাৰ্জান’ যমুনা টুডু\nNext articleনতুন কৌশল! একে-৪৭ এৰি কিয় ধনু-কাঁড় হাতত তুলি ল’লে আনন্দ মিশ্ৰ বাহিনীয়ে?


আঙুৰলতা ডেকাৰ চৰিত্ৰ বিশ্লেষণ কংগ্ৰেছ মুখপাত্ৰ মনজিত মহন্তৰ।\nআঙুৰলতা ডেকাৰ চৰিত্ৰ কেনেকুৱা? ইয়াৰ উত্তৰ কংগ্ৰেছ মুখপাত্ৰ মনজিত মহন্তৰ মতে “আঙুৰলতা ডেকা ষোল্লঅনা ভাল নে?”\nমনজিত মহন্তৰ প্ৰশ্ন “কোন চিকিৎসকৰ পাল্লাত পৰিছিল আঙুৰলতা ডেকা?”\nতেনে চিকিৎসকৰ নাম ৰাজহুৱা কৰিবলৈ দাবী মনজিৎ মহন্তৰ।\nমনজিত মহন্তৰ মতে আঙুৰলতা ডেকা এতিয়া কোনো নহয়।আগতেহে তেওঁ বিধায়ক আছিল।”\n“কোনো চিকিৎসককে অভব্য-চৰিত্ৰহীন কোৱাৰ অধিকাৰ নাই আঙুৰলতা ডেকাৰ।” মহন্তই এইদৰে কৈ ৪৮ ঘন্টাৰ ভিতৰত চিকিৎসক সমাজক ক্ষমা খোজাৰ দাবী মনজিত মহন্তৰ।\nউল্লেখযোগ্য যে, যোৱা ১৫ ছেপ্টেম্বৰৰ দিনা বিজেপি মহিলা মৰ্চাৰ ৰাজ্যিক সভানেত্ৰী তথা প্ৰাক্তন বিধায়িকা আঙুৰলতা ডেকাই সাংবাদিকে NCRB ৰ তথ্য সন্দৰ্ভত মহিলাৰ ওপৰত হোৱা দলবদ্ধ ধৰ্ষৰ ক্ষেত্ৰত অসমৰ তৃতীয় স্থানক লৈ প্ৰশ্ন কৰাত কথাৰ প্ৰসংগত দন্ত চিকিৎসকে যৌন অতিশায্য চলোৱা বুলি এক উদাহৰণ দাঙি ধৰিছিল।\nআনকি বিষয়টোক লৈ বিজেপিৰ বিধায়ক তথা বিধানসভাৰ উপাধ্যক্ষ ড০ নোমল মমিনেও টুইটাৰযোগে প্ৰতিক্ৰিয়া প্ৰকাশ কৰি এগৰাকী চিকিৎসকৰ ভাৱমূৰ্তি নষ্ট কৰাৰ বাবে ৰাজহুৱাভাৱে ক্ষমা খোজাৰ দাবী তুলিছিল।\nকিন্তু ‘আঁকোৰগোজ আঙুৰলতাই ক্ষমা নোখোজে চিকিৎসক সমাজক!\nক্ষমা খোজা বাদেই তেওঁ ওলোটাই সংবাদ মাধ্যমেহে বিকৃত ৰূপত বাতৰি পৰিবেশন কৰিছে বুলি নিজৰ ফেচবুক পোষ্টত উল্লেখ কৰে।\nইপিনে, প্ৰাক্তন বিধায়িকাগৰাকীক ৪৮ ঘন্টাৰ ভিতৰত দন্ত চিকিৎসক সমাজক ৰাজহুৱাভাৱে ক্ষমা খুজিবলৈ দাবী জনাইছে Indian Dental Association ৰ অসম শাখাই। অন্যথা আঙুৰলতা ডেকাৰ বিৰুদ্ধে গোচৰ তৰাৰো হুংকাৰ Indian Dental Association ৰ।


পাৰকিনছন ৰোগ — বিকাশপেডিয়া\nমূল পৃষ্ঠা / স্বাস্থ্য / ৰোগসমূহ / পাৰকিনছন ৰোগ\nএই ৰোগৰ বিষয়ে প্ৰশ্নসমূহৰ উত্তৰ আগবঢ়াইছে জিএনআৰচি মেডিকেলৰ স্নায়ুৰোগ বিশেষজ্ঞ ডাঃ অমিত ৰঞ্জন বৰুৱাই।\nপাৰকিনছন ৰোগটো কি ?\nডপামিন নামৰ এবিধ জৈৱ ৰসায়ন আমাৰ মগজুৰ ছাবষ্টেনচিয়া নাইগ্ৰা আৰু ল’কাছ ছেৰুলিয়াছ নামৰ স্নায়ুকোষত উত্পত্তি আৰু ক্ষৰণ হয়। উল্লেখ্য যে এই জৈৱ ৰসায়নবিধৰ কম উত্পাদন বা ক্ষৰণৰ ওপৰতে বিভিন্ন ধৰণৰ স্নায়ুকোষৰ কাৰ্যদক্ষতা নিৰ্ভৰ কৰে।\nপাৰকিনছনছ ৰোগত এই স্নায়ুকোষৰ ক্ষয় হয় আৰু ফলস্বৰূপে ডপামিন নামৰ জৈৱ ৰসায়নবিধৰ উত্পাদন তথা ক্ষৰণ কমকৈ হোৱাৰ বাবেই এই ৰোগৰ লক্ষণসমূহে দেখা দিয়ে।\nপাৰকিনছনছ ৰোগটো হোৱাৰ কাৰণ কি কি ?\nবহল অৰ্থত এই ৰোগৰ কাৰণসমূহক তিনি ভাগত ভগাব পাৰিঃ\n(ক) প্ৰাকৃতিক কাৰণঃ এম পি টি পি নামৰ এবিধ প্ৰাকৃতিক জৈৱ ৰসায়ন।\n(খ) বংশগত কাৰণ।\n(গ) অন্যান্য কাৰণসমূহঃ\nমগজুত গুৰুতৰ আঘাত।\nপেছাগতভাৱে মৃদু কম্পনযুক্ত সা-সৰঞ্জামৰ ব্যৱহাৰ।\nঅত্যধিক পৰিমাণে কীটনাশক ঔষধৰ লগত সম্পৰ্ক থকা।\nঅতিমাত্ৰা মগজুৰ জ্বৰ বা এমছেফেলাইটিছ ৰোগৰ দ্বাৰা আক্ৰান্ত কোনো ব্যক্তি ইত্যাদি।\nপাৰকিনছনছ ৰোগৰ চিকিৎসা কেনেধৰণৰ ? ইয়াক সম্পূৰ্ণৰূপে নিৰাময় কৰিব পাৰিনে ?\nপাৰকিনছন ৰোগৰ চিকিত্সা পদ্ধতি দুই প্ৰকাৰৰ। ঔষধৰ ব্যৱহাৰ আৰু শল্য চিকিত্সা।\nযিসকল ৰোগীয়ে সচৰাচৰ ঔষধ প্ৰয়োগৰ স্বত্ত্বেও সুফল নাপায়, তেনে ৰোগীক সাধাৰণতে শল্য চিকিত্সাৰ বাবে বাছনি কৰা হয়। ইয়াৰ ভিতৰত ডিপ ব্ৰেইন ষ্টিমুলেচন অন্যতম। ইয়াত পেছমেকাৰসদৃশ যন্ত্ৰ শৰীৰত সংস্থাপন কৰি তাৰ দ্বাৰা মগজুৰ এই ৰোগত আক্ৰান্ত স্নায়ুকোষসমূহক নিয়ন্ত্ৰণ কৰা হয়। এই ব্যৱস্থাপনাবিধৰ সংস্থাপনৰ ব্যৱস্থা কৰা হৈছে। যদিওবা বৰ্তমানলৈ এই ৰোগৰ বিভিন্ন চিকিত্সা পদ্ধতিৰ ব্যৱস্থা আছে, তথাপি এই ৰোগ সম্পূৰ্ণৰূপে নিৰ্মূল বা নিৰাময় আজিলৈকে সম্ভৱ হৈ উঠা নাই।\nপাৰিকনছনছ ৰোগৰ চিকিৎসা ব্যয় কিমান মান ?\nএই ৰোগৰ ঔষধৰ ব্যৱহাৰত তথাকথিতভাৱে ব্যয়বহুল নহ’লেও শল্য চিকিত্সা ব্যৱস্থা কিছু পৰিমাণে ব্যয়বহুল।\nএই ৰোগ কেনেদৰে চিনাক্ত কৰিব পাৰি ?\nএই ৰোগৰ সাধাৰণ চিনাক্তকৰণৰ লক্ষণসমূহ হ’লঃ\n(ক) শৰীৰৰ কোনো এফালে হাত-ভৰিৰ কম্পন।\n(খ) দৈনিক কাম-কাজৰ গতি আগতকৈ লেহেম হোৱা।\n(গ) হাত-ভৰি জঠৰ হোৱা।\n(ঘ) ৰোগীৰ ভৰি খোজৰ মাজত দূৰত্ব বা ব্যৱধান হ্ৰাস পোৱা তথা খোজ কঢ়াৰ আৰম্ভণিতে অসুবিধা হোৱা ইত্যাদি।\nডাঃ অমিত ৰঞ্জন বৰুৱাৰ পৰা সংগ্ৰিহিত|


আধৰুৱা হৈ ৰ’ল ডাঃ বিক্ৰমজিতৰ বহু সপোন... কি আছিল সেইবোৰ সপোন? -\nHomeআঞ্চলিকআধৰুৱা হৈ ৰ’ল ডাঃ বিক্ৰমজিতৰ বহু সপোন... কি আছিল সেইবোৰ সপোন?\nআধৰুৱা হৈ ৰ’ল ডাঃ বিক্ৰমজিতৰ বহু সপোন… কি আছিল সেইবোৰ সপোন?\nডিজিটেল ডেস্ক : অৱশেষত বিক্ৰমজিৎ বৰুৱা উভতি আহিল। কিন্তু অগণিত অনুৰাগীয়ে যিদৰে বিচাৰিছিল, সেইদৰে উভতি নাহিল। তেওঁৰ প্ৰাণ প্ৰাচুৰ্যপূৰ্ণ সেই শৰীৰ উভতি আহিল নিঠৰ হৈ। চিৰদিনৰ বাবে তেওঁৰ কাহানিও মাৰ নোযোৱা হাঁহিটো উটি গ’ল লুইতত। সাত দিনৰ অপেক্ষাৰ অন্তত তেওঁ উভতি আহিল অতি অবাঞ্চিত আৰু অনাকাক্ষিত ৰূপত। তেওঁৰ অগণিত শুভাকাংক্ষীৰ প্ৰাৰ্থনাই ৰুদ্ধ কৰিব নোৱাৰিলে তেওঁ অনাকাংক্ষিত, আকস্মিক বিদায়ৰ বাট। তেওঁৰ লগে লগে যেন নাইকিয়া হৈ গ’ল বহু সম্ভাৱনাও। মানুহক ভালপোৱা, মাজুলীক ভালপোৱা চিকিৎসকগৰাকীৰ বহু পৰিকল্পনা হৈ থাকিল আধৰুৱা। তেওঁৰ বহু সহকৰ্মী, তেওঁৰ অনুৰাগী, তথা ভালেমান সুহৃদে তেওঁৰ লগতে এতিয়া তেওঁৰ আধৰুৱা পৰিকল্পনাবোৰৰ কথাও সুঁৱৰিছে অশ্ৰুসিক্ত মনেৰে।\n‘বিক্ৰম দা, শ্বিলঙৰে মনালিছা লিংডো… গাব লাগিছিল নহয়! অচিন চাপৰিত পতাকা এখন গুঁজি আহি যাওক আৰু! পিছত আমি আকৌ তালৈ যাম, হ’বনে? (ডা৹ লীয়ে কৈছোঁ)।’ তেওঁৰ এগৰাকী বন্ধু চিকিৎসক ডাঃ ৰূপম বড়োৱে ফেচবুকত লিখা এই কথাই ডাঃ বিক্ৰমজিৎ সম্পৰ্কে বহু কথাৰে ইংগিত দিয়ে। তেওঁৰ প্ৰাণ প্ৰাচুৰ্য, তেওঁৰ মন তৰংগৰ চাঞ্চল্য, সদায় নতুন কিবা এটা কৰাৰ তেওঁ উদ্দীপনা তথা সংস্কৃতিৰ প্ৰতি অকৃত্ৰিম প্ৰেম সকলো প্ৰতিভাত হৈছে তেওঁৰ অনুৰাগীসকলৰ কথাৰ মাজেৰে। বিক্ৰমজিৎ নামৰ উচ্ছ্বল আৰু প্ৰবহমান এই জীৱনটো নিথৰ হৈ যোৱাৰ পাছতো ডাঃ ৰূপম বড়োৱেই লিখিছে, বিদায় বিক্ৰম দা!স্মৃতিৰ যিখিলা পাতত আপুনি থাকিব, সেইখিলা পাতৰ নাম থ’লোঁ, ‘প্ৰাণ-প্ৰাচুৰ্য’। বিক্ৰমজিৎ বৰুৱাৰ প্ৰতি তেওঁৰ সুহৃদ আৰু অনুৰাগীৰ আকুল আকাংক্ষায়ো বাধা দিব নোৱাৰিলে লুইতৰ সোঁতক।\nতেওঁৰ সহপাঠী চিকিৎসক গীতা দত্তই লিখাৰ দৰে আধৰুৱা হৈ থাকিল ‘এই ঠাণ্ডাত চবেই একেলগে দিৰাং যোৱাৰ প্লেন’। আৰু কি কি হেৰাই গ’ল এই প্ৰাণময় ব্যক্তিগৰাকীৰ সৈতে!\nতেওঁ গীত গাব ভালকৈ নাজানিছিল। কিন্তু তেওঁৰ আছিল এটা সংস্কৃতিৰ প্ৰতি শ্ৰদ্ধাশীল উদাৰ মন। তেওঁৰ আছিল মানুহক সেৱা কৰাৰ আন্তৰিক টান। এনে সংস্কৃতি প্ৰেম আৰু মানৱ প্ৰেমেই তেওঁক এটা গীত গাবলৈ অনুপ্ৰাণিত কৰিছিল। কৰ’না যুঁজৰ অগ্ৰণী সৈনিক হিচাপে তেওঁ লাভ কৰা অভিজ্ঞতাক আধাৰ হিচাপে লৈ এই গীত লিখি তেওঁ বাণীবদ্ধও কৰিছিল। যোৰহাটৰ কেইজনমান সংস্কৃতিবান বন্ধুৰ সৈতে লগ হৈ তেওঁ ‘প্ৰজেক্ট ডক্টৰ’ৰ কাম আৰম্ভ কৰিছিল। মাজুলীত তেওঁ কিদৰে ক’ভিড যুঁজত অংশ লৈছিল, তাৰেই পটভূমিত ৰচনা কৰা হৈছিল এই গীত।\nক’ভিড দমনৰ নামত চিকিৎসকে যিখন যুঁজ চলাই থাকিবলগীয়া হৈছিল তাক তুলি ধৰিছিল এই গীতত। শিৱসাগৰৰ অ’জন ষ্টুডিঅ’ত অ’জন বেণ্ডৰ সহযোগত নিৰ্মাণ হৈছিল এই গীত। কিন্তু তেওঁৰ এই সপোন পূৰণ নহ’ল। গীতটো মুকলি হোৱাৰ আগেয়েই আঁতৰি গ’ল ডাঃ বিক্ৰমজিৎ বৰুৱা। ক’ভিড যুঁজৰ সকলো সেনানীৰ বাবে উৎসৰ্গিত এই গীতত তেওঁ গাইছিল, ‘ৰাতিপুৱা শুই উঠি/ মুখত কিবা এটা গুঁজি/ হাতত ষ্টেথিস্ক’পডাল তুলি/ মাজুলীলে বাট বুলি…।’ তেওঁৰ এই সপোনাৰ পৰিকল্পনাটো আছিল মাজুলীৰে কথা, মাজুলীৰে অভিজ্ঞতা। এনে এগৰাকী জনদৰদী আৰু প্ৰাণৱন্ত চিকিৎসকৰ অই অকাল বিয়োগৰ দুখ সহজে পাহৰিব পাৰ নাযাব। হয়তো পাহৰা উচিতো নহ’ব। বৰং এগৰাকী উৎসৰ্গিতপ্ৰাণ চিকিৎসক, এগৰাকী সংস্কৃতিবান ব্যক্তি, এক জীৱন বিলাসী গতিশীল প্ৰবাহৰ ৰূপত আমাৰ অন্তৰে অন্তৰে বিক্ৰমজিৎ বৰুৱাক আমি ধাৰণ কৰি লৈ ফুৰিব লাগিব। তেওঁৰ সকলো আধৰুৱা স্বপ্নৰ স্মৃতিয়েই তেওঁৰ মহত্ত আৰু বিশালতাৰো সূচক হৈ ৰ’ব চিৰদিনলৈ।\nPrevious articleকি আছে জুবিন গাৰ্গৰ ‘ডাষ্টবিন’ত?\nNext articleএইবাৰ চৰকাৰৰ ৰোষত ছনু ছুদ! বাসভৱনত তালাচী আয়কৰ বিভাগৰ


Olace in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Olace ar byavahar, ppali, parshwakriya, upkaar, kriya-pratikriya aaru satarkatabani\nOlace के प्रकार चुनें\nOlace 2.5 Mg Tablet Olace5Mg Tablet Olace 10 Mg Tablet Olace 7.5 Mg Tablet Olace 15 Mg Tablet Olace 20 Mg Tablet\nOlace ৰ মূল্য আৰু পেকৰ চাইজ - Olace Price and Pack Size in Assamese\nOlace 2.5 Mg Tablet ₹18.9 दवा खरीदें\nOlace5Mg Tablet ₹29.7 दवा खरीदें\nOlace 10 Mg Tablet ₹54.9 दवा खरीदें\nOlace 7.5 Mg Tablet ₹45.9 दवा खरीदें\nOlace 15 Mg Tablet ₹81.0 दवा खरीदें\nOlace 20 Mg Tablet ₹95.4 दवा खरीदें\nOlace की जानकारी\nOlace ৰ লাভ আৰু ব্যৱহাৰসমূহ- Olace Benefits & Uses in Assamese\nOlace ৰ পালি আৰু সেয়া কেনেদৰে ল'ব- Olace Dosage & How to Take in Assamese\nOlace-ৰ উপাদানসমূহ- Olace Active Ingredients in Assamese\nOlace ৰ পাৰ্শ্চক্ৰিয়াসমূহ- Olace Side Effects in Assamese\nOlace সংক্ৰান্ত সতৰ্কতাবাণীসমূহ- Olace Related Warnings in Assamese\nঅইন দৰৱৰ সৈতে Olaceৰ গুৰুতৰ ক্ৰিয়া-প্ৰতিক্ৰিয়া- Severe Interaction of Olace with Other Drugs in Assamese\nOlace মতভেদসমূহ- Olace Contraindications in Assamese\nOlace ৰ বিষয়ে সততে সোধা প্ৰশ্নসমূহ- Frequently asked Questions about Olace in Assamese\nখাদ্য আৰু মদৰ সৈতে Olace ক্ৰিয়া-প্ৰতিক্ৰিয়া- Olace Interactions with Food and Alcohol in Assamese\nOlace ৰ লাভ আৰু ব্যৱহাৰসমূহ - Olace Benefits & Uses in Assamese\nOlace তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nOlace ৰ পালি আৰু সেয়া কেনেদৰে ল'ব - Olace Dosage & How to Take in Assamese\nOlace-ৰ উপাদানসমূহ - Olace Active Ingredients in Assamese\nOlace ৰ পাৰ্শ্চক্ৰিয়াসমূহ - Olace Side Effects in Assamese\nগৱেষণাৰ ভিত্তিত, Olace ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nOlace সংক্ৰান্ত সতৰ্কতাবাণীসমূহ - Olace Related Warnings in Assamese\nOlace-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভাবস্থাৰ সময়ত Olaceএ মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা লগে লগে বন্ধ কৰক, আৰু চিকিতসকৰ পৰামৰ্শ অবিহনে Olace পুনৰাই গ্ৰহণ নকৰিব।\nOlace-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nOlace প্ৰথমে চিকিতসকৰ পৰামৰ্শ নোলোৱাকৈ গ্ৰহণ কৰা উচিত নহয় কাৰণ ইয়াৰ ফলত স্তন্যপায়ী মহিলাৰ গম্ভীৰ পাৰ্শ্ব-প্ৰতিক্ৰিয়া হব পাৰে।\nবৃক্কত Olace কি প্ৰভাৱ দেখা গৈছে?\nবৃক্ক ৰ বাবে Olace ক্ষতিকাৰক নহয়।\nযকৃতত Olace কি প্ৰভাৱ দেখা গৈছে?\nOlaceৰ কলিজাত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই কলিজা ত কেতিয়াও একো প্ৰভাৱ পৰা নেদেখিব।\nহৃদযন্ত্ৰৰ ক্ষেত্ৰত Olace ৰ কি প্ৰভাৱ দেখা গৈছে?\nOlaceএ হৃদয়ত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nঅইন দৰৱৰ সৈতে Olaceৰ গুৰুতৰ ক্ৰিয়া-প্ৰতিক্ৰিয়া - Severe Interaction of Olace with Other Drugs in Assamese\nOlace তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nOlace মতভেদসমূহ - Olace Contraindications in Assamese\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Olace লোৱা অনুচিত যাতে -\nOlace ৰ বিষয়ে সততে সোধা প্ৰশ্নসমূহ - Frequently asked Questions about Olace in Assamese\nএই Olace-এ অভ্য়াস বা নিচাৰ সৃষ্টি কৰে নেকি?\nOlaceৰে অভ্যাস গঠনৰ কোনো কথাৰ প্ৰতিবেদন পোৱা নাই।\nআপুনি Olace লোৱাৰ পিছত টোপনি ভাৱ অথবা অৱসাদগ্ৰস্ত যেন অনুভৱ কৰিব পাৰে। সেয়ে এয়া এৰাই চলাটো ভাল।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Olace লোৱা উচিত।\nমানসিক ৰোগ থকা ৰোগীৰ ক্ষেত্ৰত Olace ৰ যোগাত্মক প্ৰভাৱ থকা দেখা গৈছে।\nখাদ্য আৰু মদৰ সৈতে Olace ক্ৰিয়া-প্ৰতিক্ৰিয়া - Olace Interactions with Food and Alcohol in Assamese\nখাদ্য আৰু Olaceৰ ক্ৰিয়া-প্ৰতিক্ৰিয়া\nকেতবোৰ খাদ্যৰ সৈতে সেৱনৰ ফলত Olaceয়ে প্ৰভাৱ দেখুওৱাত পলম কৰিব পাৰে। এইবিষয়ে আপোনাৰ ডাক্তৰৰ সৈতে যোগাযোগ কৰক।\nমদ আৰু Olaceৰ মাজৰ প্ৰতিক্ৰিয়া\nOlaceৰ সৈতে মদ্যপান কৰাটোৱে আপোনাৰ দেহত হানিকাৰক প্ৰভাৱ পেলাব পাৰে।\nOlace ৰ অনুকল্প - Substitutes for Olace in Assamese\nOlace के लिए सारे विकल्प देखें\nআপুনি বা আপোনাৰ পৰিয়ালৰ কোনোবাই Olace লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Olace ব্যৱহাৰ কৰিছিল নেকি?\nআপুনি কিমান পৰিমাণে Olace সেৱন কৰিছিল?\nআপুনি Olace ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Olace সেৱন কৰে?


স্বাগতম ২০২০ : এই প্ৰজন্মৰ লেখকসকলৰ পৰিকল্পনা কি ? - নিয়মীয়া বাৰ্তা\nঅসমকিতাপ আৰু লেখকবিশেষ\nস্বাগতম ২০২০ : এই প্ৰজন্মৰ লেখকসকলৰ পৰিকল্পনা কি ?\nBy নিয়মীয়া বাৰ্তা On Dec 31, 2019\n২০২০ … নতুনক আদৰাৰ বাবে এতিয়া বিদায় দিব লাগিব ২০১৯ ক । মাজত মাত্ৰ কেইটামান ক্ষণ , তাৰ পাচতেই আমি ভৰি দিম ২০২০ ত । নতুন দিনবোৰক লৈ সকলোৰে থাকে পৰিকল্পনা আৰু আশা । অতীতৰ ভেটিৰে ভৱিষ্যতক শক্তিশালী কৰাৰ মানসেৰে সকলোৰে থাকে সপোন ।\nঅসমীয়া সাহিত্যত শক্তিশালীৰূপত ভুমুকি মৰা কেইজনমান নতুন লেখকৰ নতুন বছৰৰ পৰিকল্পনা সন্দৰ্ভত আপোনালোকলৈ আগবঢ়াইছো এই প্ৰতিবেদন …\nৰশ্মিৰেখা ভূঞা, লেখিকা\nনতুন বছৰৰ পৰিকল্পনা বুলি ক’লে বহুত পৰিকল্পনাই কৰিবলৈ মন যায় ৷ কিন্তু পৰিকল্পনা কৰিলেইতো নহ’ব, তাক বাস্তৱত ৰূপ দিবও পাৰিব লাগিব ৷ নতুন বছৰৰ আৰম্ভণিতে বহুতেই বহুত পৰিকল্পনা কৰে ৷ ময়ো কৰিছোঁ ৷ গল্প সংকলন এখন কৰাৰ কথা ভাবি আছোঁ ৷ অগতানুগতিক বিষয়বস্তুৰ দুখন উপন্যাসৰ কামো আধা হৈ আছে, সেই দুখনকো এই বছৰতেই আগবঢ়াই নিয়াৰ চিন্তা কৰিছোঁ ৷ চাওঁচোন পৰিকল্পনাবোৰক কিমান দূৰ বাস্তৱত পৰিণত কৰিব পাৰোঁ ৷ সকলোকে ইংৰাজী নতুন বছৰৰ শুভকামনা জনালোঁ ৷ বছৰটোৱে সকলোলৈকে সুখ-শান্তি কঢ়িয়াই আনক ৷\nশৰ্মিষ্ঠা প্ৰীতম, লেখিকা\nদুৰ্মদ গতিৰে পাৰ হৈ গৈছে সময় ৷ অনেক কথা-কাহিনী, অনেক ঘটনা-পৰিঘটনাৰ দস্তাবেজ সামৰি বছৰটোৱে মেলানি মাগিলে ৷ সমুখত ২০২০ চন ৷ কিন্তু এই নতুন বৰ্ষটোৰ আগমনক লৈ আমি ব্যস্ত হ’ব পৰা নাই ৷ আমাৰ মনবোৰ এতিয়া উছাহহীন ৷ ২০১৯ বৰ্ষৰ শেষছোৱাই আমাৰ জাতীয় জীৱনৰ ভেটিত এক প্ৰচণ্ড জোকাৰণি তুলিলে, যাৰ স্পন্দনে আমাৰ গোটেই সমাজখনকে আন্দোলিত কৰি ৰাখিছে ৷ আচলতে ভ্ৰষ্টাচাৰৰ ৰাজনীতিত অতিষ্ঠ আৰু প্ৰতাৰিত জনগণৰ বজ্ৰহুংকাৰে সমগ্ৰ দেশবাসীৰ অন্তৰ ভেদি গৈছে ৷ আমাৰ ব্যক্তিসত্তাও যিহেতু সমাজেৰে অবিচ্ছিন্ন, গতিকে এই অস্থিৰ, অশান্ত, উত্তেজিত আৰু অন্তহীন সংশয়ভৰা সময়বোৰে আমাৰ স্বপ্ন আৰু পৰিকল্পনাৰ কোষবোৰকো অসাৰ কৰিব খুজিছে ৷ কিন্তু সেই অসাৰতাৰপৰা আমাক তুলি ধৰিবলৈয়ো জীৱনৰ অনেক যুক্তি আছে ৷ কোনো অজুহাততে আমি জীৱনক অৱজ্ঞা কৰিব নোৱাৰোঁ ৷ ব্যক্তিসত্তাৰ উত্তৰণ ব্যাহত হোৱা মানে সমাজৰে ক্ষতি ৷ প্ৰত্যেকজন মানুহৰ আত্মোৎকৰ্ষই সাধনাই সমাজক ঋদ্ধ কৰে ৷ সেয়ে দুৰ্যোগ, দুৰ্দিনৰ পীড়া, ক্ষোভ আৰু যন্ত্ৰণাৰ মাজতো আমি আমাৰ দিনপঞ্জীৰপৰা কৰ্ম, স্বপ্ন আৰু পৰিকল্পনাৰ পৃষ্ঠাবোৰ বিসৰ্জন দিব নোৱাৰোঁ ৷\nবৰ্তমান এগৰাকী বিনম্ৰ শিকাৰু হিচাপে মই উপন্যাসৰ মাধ্যমত কাম কৰি আছোঁ ৷ এই বছৰটোত মই এখন নতুন উপন্যাসৰ কাম আৰম্ভ কৰিম বুলি ভাবিছোঁ ৷ এই কামটোৰ মাজেৰে আমাৰ আইৰ মুখৰ ভাষাটোৰ প্ৰতিও দায়বদ্ধতা পালনৰ বাবে অধিক মনোযোগী হ’ম ৷ লগতে মই শেহতীয়াকৈ সংগ্ৰহ কৰা কিছু গ্ৰন্থও অধ্যয়ন কৰিম ৷ তদুপৰি মই মোৰ প্ৰতিটো কাম আগতকৈ কিছু উন্নত কৰাৰ চেষ্টা কৰিম, পূৰ্বৰ ভুলবোৰ মনত পেলাই নিজক সংশোধনৰ চেষ্টা কৰিম ৷ দুখদায়ক সময়বোৰকো জীৱনৰ অৱধাৰিত অভিজ্ঞতা বুলিয়েই সহন কৰি যাম, যেনেকৈ ইমানদিনে কৰি গৈছোঁ ৷ সমাজ আৰু মানুহেই যিহেতু মানুহৰ সৃষ্টিশীলতাৰ আধাৰ, গতিকে সমাজৰ সত্য অন্বেষণৰ লগতে মানুহৰ সৈতে আত্মিক নৈকট্য বঢ়াই মানুহক আৰু বেছি বুজিবলৈ চেষ্টা কৰিম ৷\nযা হওক, জীৱনৰ এই সৰু সৰু স্বপ্নবোৰৰ লগতে এই নতুন বৰ্ষটোৰ পৰা আমাৰ প্ৰথম প্ৰত্যাশা আমাৰ জাতিৰ অস্তিত্বক বিপদাপন্ন কৰা সমস্ত অপশক্তি নাশ হওক ৷ CAA অৰ্থাৎ “নাগৰিকত্ব সংশোধনী বিধেয়ক” বাতিল হওক ৷ লগতে এইটোও আশা কৰিম— কেৱল ভাষিক পৰিচয়েৰে নহয়, সততা, নিষ্ঠা আৰু কৰ্মমুখী প্ৰৱণতাৰ উত্তৰণেৰে, মানৱিক প্ৰমূল্যৰ কৰ্ষণেৰে নিজৰ অস্তিত্বক সবল কৰি তুলিবলৈ অসমীয়া জাতি দৃঢ়ভাৱে প্ৰতিশ্ৰুতিবদ্ধ হওক ৷\nজয় আই অসম ৷ সকলো মানুহলৈ মোৰ অপাৰ শুভকামনা ৷\nচয়নিকা ভূঞা , লেখিকা\nএয়া পুৰণিক বিদায় দি নতুনক আদৰাৰ সময় ৷ এই সুযোগতে মই অসমবাসীলৈ নৱবৰ্ষৰ আন্তৰিক শুভ কামনা জনালোঁ ৷ নতুন বৰ্ষৰ পৰিকল্পনা বুলি ক’বলৈ গ’লে আচলতে চকুৰ আগত বহু পৰিকল্পনাই উবুৰি খাই পৰেহি ৷ তথাপিও তাৰ মাজতে বিশেষ কিছুমান কাম নিৰ্বাচন কৰিব ল’ব লগা সময় আহে ৷ হৃদয়ৰ তাগিদাত ময়ো এই বৰ্ষত হাতত লৈছোঁ এটি বিশেষ কাম ৷\nঘাট-প্ৰতিঘাত, দুখ- যন্ত্ৰণাৰে পৰিপূৰ্ণ জীৱনটোত কেনেকৈনো জীৱন যাত্ৰাত খোজ দিছোঁ সেই অভিজ্ঞতাখিনিকে শব্দৰে মালা গাঁঠো বুলি ভাবিলোঁ ৷ মনত উকমুকাই থকা কথাবোৰৰ লগত শব্দৰ খেল খেলাৰ মানসেৰে আত্মজীৱনীখনত হাত দিলোঁ ৷ চাওঁচোন ঈশ্বৰে যদি দিয়ে, মন-মগজুৱেও যদি মোৰ সৈতে সহযোগ কৰে ভাবিছোঁ এই বৰ্ষতে আপোনালোকৰ হাতত গুজি দিম মোৰ বহু নজনা কথা, নোকোৱা কথাৰে পৰিপূৰ্ণ আত্মজীৱনীখন ৷\nঅংকুৰ ৰঞ্জন ফুকন, ২০১৯ বৰ্ষৰ মুনীন বৰকটকী বঁটা প্ৰাপক\nনৱবৰ্ষৰ আন্তৰিক শুভকামনা জ্ঞাপন কৰিলোঁ । ২০২০ বৰ্ষত আমাৰ পৰিকল্পনা বুলি কʼবলৈ হʼলে- জীৱন আৰু সাহিত্যৰ প্ৰতি পূৰ্বতকৈ অধিক ইতিবাচক হ’ম । আমাৰ কবিতাৰ উৎকৰ্ষ সাধনৰ কছৰৎ অব্যাহত ৰাখিম । নতুন বছৰত কেইখনমান পঢ়ি ভাল পোৱা কিতাপৰ আলোচনা কৰিম বুলিও ভাবিছোঁ । যদি হৈ উঠেগৈ, দুই এটা গল্পটো লিখাৰ চেষ্টা কৰিম । চিনেমাৰ সম্পৰ্কে গভীৰভাৱে অধ্যয়ন কৰাৰ ইচ্ছা পুহি ৰাখিছোঁ ।\nমুনীন বৰকটকী বঁটাপ্ৰাপ্ত কবিতাপুথি\nযুগুতাইছেঃ পাৰ্থৱ শইকীয়া\nANKUR RANJAN PHUKANCHAYANIKA BHUYANFeaturedRASHMIREKHA BHUYANSARMISTHA PRITAM\nএইবাৰ IPL ত দেখা যাব ৰাছিদ খানৰ ‘উট’ বেট\n২০১৯ ত কন্দুৱালে সেইবাবে নতুন বছৰত কেন্দ্ৰই মজুত ৰাখিব পিঁয়াজ\nৰাভা জনগোষ্ঠীক বাইখোৰ ওলগ, বড়ো শিল্পী কামিনী কুমাৰ নাৰ্জাৰীক স্মৰণ, মুখ্যমন্ত্ৰীৰ…\nছিপাঝাৰৰ পাথৰিঘাট পৰিভ্ৰমণ কৰি বান পৰিস্থিতিৰ বুজ ললে…\nবগৰীবাৰীৰ ছাতাগুৰিত বিবাহ যাত্ৰীৰ চাৰিখন চাৰিচকীয়া গাড়ী…\nসুৰ সমলয়ৰ সৌজন্যত “এই ধুনীয়া গধূলি লগন”…\nমৰিগাঁৱত দুদিনীয়া কাৰ্যসূচীৰে আছুৰ কেন্দ্ৰীয় বিষ্ণুৰাভা দিৱস উদযাপনৰ প্ৰস্তুতি\nবীৰনাম,জুনানাম,ঘোষা নাম,নাগাৰা নামৰ ধ্বনিৰে মুখৰিতঃ সৰুপেটাৰ কলবাৰীৰ শ্ৰীশ্ৰীৰামচৰণ ঠাকুৰ আতা সত্ৰত পালনাম মহোৎসৱৰ…\nহোজাইৰ শতাধিক গাঁও জলমগ্ন : খোৱাপানীৰ হাহাকাৰ: অভিভাৱক মন্ত্ৰীৰ ক্ষেত্ৰ পৰিদৰ্শন : উদ্ধাৰ অভিযানত সেনাবাহিনী নিয়োগৰ…\nPrev Next 1 of 3,352


Debistal Gm in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Debistal Gm ar byavahar, ppali, parshwakriya, upkaar, kriya-pratikriya aaru satarkatabani\nDebistal Gm ৰ লাভ আৰু ব্যৱহাৰসমূহ- Debistal GM Benefits & Uses in Assamese- Debistal Gm ar laabh aaru byavaharsamuh\nDebistal Gm ৰ পালি আৰু সেয়া কেনেদৰে ল'ব- Debistal GM Dosage & How to Take in Assamese - Debistal Gm ar paali aaru xeya kenedore lobo\nDebistal Gm ৰ পাৰ্শ্চক্ৰিয়াসমূহ- Debistal GM Side Effects in Assamese- Debistal Gm ar parshwakriyasamuh\nDebistal Gm সংক্ৰান্ত সতৰ্কতাবাণীসমূহ- Debistal GM Related Warnings in Assamese- Debistal Gm xonkranta xatarkatabanisamuh\nঅইন দৰৱৰ সৈতে Debistal Gmৰ গুৰুতৰ ক্ৰিয়া-প্ৰতিক্ৰিয়া- Severe Interaction of Debistal GM with Other Drugs in Assamese- Oinor xoite Debistal Gm ar gurutor kriya-pratikriya\nDebistal Gm মতভেদসমূহ- Debistal GM Contraindications in Assamese- Debistal Gm nishedhsamuh\nDebistal Gm ৰ বিষয়ে সততে সোধা প্ৰশ্নসমূহ- Frequently asked Questions about Debistal GM in Assamese- Debistal Gm ar bikhoye satate xodha prashnasamuh\nখাদ্য আৰু মদৰ সৈতে Debistal Gm ক্ৰিয়া-প্ৰতিক্ৰিয়া- Debistal GM Interactions with Food and Alcohol in Assamese- khadya aaru modor xoite Debistal Gm kriya-pratikriya\nDebistal Gm ৰ লাভ আৰু ব্যৱহাৰসমূহ - Debistal GM Benefits & Uses in Assamese - Debistal Gm ar laabh aaru byavaharsamuh\nDebistal Gm তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nDebistal Gm ৰ পালি আৰু সেয়া কেনেদৰে ল'ব - Debistal GM Dosage & How to Take in Assamese - Debistal Gm ar paali aaru xeya kenedore lobo\nDebistal Gm-ৰ উপাদানসমূহ - Debistal GM Active Ingredients in Assamese - Debistal Gm-ar upadaansamuh\nDebistal Gm ৰ পাৰ্শ্চক্ৰিয়াসমূহ - Debistal GM Side Effects in Assamese - Debistal Gm ar parshwakriyasamuh\nগৱেষণাৰ ভিত্তিত, Debistal Gm ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nDebistal Gm সংক্ৰান্ত সতৰ্কতাবাণীসমূহ - Debistal GM Related Warnings in Assamese - Debistal Gm xonkranta xatarkatabanisamuh\nDebistal Gm-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nDebistal GM ৰ গৰ্ভৱতী মহিলাৰ ওপৰত থকা প্ৰভাবৰ বিষয়ে জনা নযায় কাৰণ এইটোৰ ওপৰত এতিয়ালৈকে গৱেষনা কৰা হোৱা নাই।\nDebistal Gm-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাই পাৰ্শ্ব-প্ৰতিক্ৰিয়াৰ কখা চিন্তা নকৰাকৈ Debistal GM ব্যৱহাৰ কৰিব পাৰে।\nবৃক্কত Debistal Gm কি প্ৰভাৱ দেখা গৈছে?\nDebistal GM গ্ৰহণ কৰাৰ পিছত আপোনাৰ বৃক্ক ত পাৰ্শ্ব-প্ৰতিক্ৰিয়া অনুভৱ কৰিব পাৰে। যদি এয়া হয় তেন্তে ইয়াৰ ব্যৱহাৰ বন্ধ কৰিব। আপোনাৰ চিকিতসকৰ পৰামৰ্শ লওক আৰু তেখেতে কোৱা অনুসৰি কৰক।\nযকৃতত Debistal Gm কি প্ৰভাৱ দেখা গৈছে?\nDebistal GMৰ কলিজা ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nহৃদযন্ত্ৰৰ ক্ষেত্ৰত Debistal Gm ৰ কি প্ৰভাৱ দেখা গৈছে?\nDebistal GMএ হৃদয়ত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nঅইন দৰৱৰ সৈতে Debistal Gmৰ গুৰুতৰ ক্ৰিয়া-প্ৰতিক্ৰিয়া - Severe Interaction of Debistal GM with Other Drugs in Assamese - Oinor xoite Debistal Gm ar gurutor kriya-pratikriya\nDebistal Gm তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nDebistal Gm মতভেদসমূহ - Debistal GM Contraindications in Assamese - Debistal Gm nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Debistal Gm লোৱা অনুচিত যাতে -\nDebistal Gm ৰ বিষয়ে সততে সোধা প্ৰশ্নসমূহ - Frequently asked Questions about Debistal GM in Assamese - Debistal Gm ar bikhoye satate xodha prashnasamuh\nএই Debistal Gm-এ অভ্য়াস বা নিচাৰ সৃষ্টি কৰে নেকি?\nনহয়, Debistal GMয়ে অভ্যাসৰ সৃষ্টি নকৰে।\nনহয়, Debistal GM লোৱাৰ পিছত, আপুনি গাড়ী চলাব নালাগে বা গধুৰ মেচিনপাতি চলাব নালাগে, কিয়নো আপোনাৰ টোপনি ভাৱ আহিব পাৰে।\nহয়, কিন্তু ডাক্তৰৰ পৰামৰ্শ মতেহে Debistal GM লওক।\nনহয়, Debistal GMয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Debistal Gm ক্ৰিয়া-প্ৰতিক্ৰিয়া - Debistal GM Interactions with Food and Alcohol in Assamese - khadya aaru modor xoite Debistal Gm kriya-pratikriya\nখাদ্য আৰু Debistal Gmৰ ক্ৰিয়া-প্ৰতিক্ৰিয়া\nDebistal GM আৰু খাদ্যৰ প্ৰভাৱৰ ওপৰত কোনো তথ্য নাই কিয়নো এয়া এতিয়ালৈ বৈজ্ঞানিক ভাৱে গৱেষণা কৰা হোৱা নাই।\nমদ আৰু Debistal Gmৰ মাজৰ প্ৰতিক্ৰিয়া\nএই বিষয়ত এতিয়ালৈ কোনো গৱেষণা হোৱা নাই। সেয়ে Debistal GMৰ সৈতে মদ্যাপন কৰাৰ ক্ষেত্ৰত প্ৰভাৱক লৈ এতিয়ালৈ পাৰ্শ্চক্ৰিয়াৰ বিষয়ে জনা হোৱা নাই।\nDebistal Gm ৰ অনুকল্প - Substitutes for Debistal GM in Assamese\nDebistal Gm ৰ মূল্য আৰু পেকৰ চাইজ - Debistal Gm Price and Pack Size in Assamese - Debistal Gm ar mulya aaru pakor size\nআপুনি বা আপোনাৰ পৰিয়ালৰ কোনোবাই Debistal Gm লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Debistal Gm ব্যৱহাৰ কৰিছিল নেকি?\nআপুনি কিমান পৰিমাণে Debistal Gm সেৱন কৰিছিল?\nআপুনি Debistal Gm ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Debistal Gm সেৱন কৰে?


সামাজিক মাধ্যমৰ পৰা আঁতৰিলে শিল্পা চেট্টীঃ | ASSAM TIMES POST\nসামাজিক মাধ্যমৰ পৰা আঁতৰিলে শিল্পা চেট্টীঃ\nএইবাৰ হলিউডত অভিষেকৰ দিশে আলিয়া ভাট:\n“ষ্টাৰ কিডক সিজোৱা কণীৰ দৰে দেখি”, এই মন্তব্য কৰিলে কংগনা ৰাণাৱটেঃ\nপিতৃৰ প্রেমিকাক সাবটি ধৰি মৰমৰ চুম্বন ইৰাৰ, পুনৰ নেটিজেনৰ কটাক্ষ আমিৰ-কন্যাক\nবলীউডৰ আটাইতকৈ জনপ্ৰিয় অভিনেত্ৰী হিচাবে বিবেচিত শিল্পা চেট্টীয়ে শেহতীয়াকৈ তেওঁৰ পোষ্টৰ জৰিয়তে অনুৰাগীসকলৰ মাজত এক আলোড়নৰ সৃষ্টি কৰিছে। বৰ্তমান সময়ছোৱাত শিল্পা চেট্টীৰ ছবিসমূহৰ সংখ্যা কম হ’ব পাৰে, কিন্তু তেওঁ সামাজিক মাধ্যমত যথেষ্ট সক্ৰিয় হৈ থাকে।\nফিটনেছ হওঁক বা ফেশ্বনৰ দ্বাৰা অনুৰাগীসকলক প্ৰভাৱিত কৰাই হওঁক, শিল্পা চেট্টী এই সকলোবোৰতেই নিখুঁত। কিন্তু শেহতীয়াকৈ শিল্পা চেট্টীক তেওঁৰ স্বামী ৰাজ কুন্দ্ৰাৰ পদাংক অনুসৰণ কৰা দেখা যায় । আমি এয়া এইকাৰণে কৈছো কাৰণ, শিল্পা চেট্টীয়ে কিছু সময়ৰ বাবে সামাজিক মাধ্যমৰ পৰা আঁতৰি থকাৰ ঘোষণা কৰি তেওঁৰ অনুৰাগীসকলৰ হৃদয় সম্পূৰ্ণৰূপে ভাঙি পেলাইছে।\nশিল্পা চেট্টীয়ে অলপতে ইনষ্টাগ্ৰামত এটা পোষ্ট শ্বেয়াৰ কৰি লিখে যে, “মই ছ’চিয়েল মিডিয়াৰ পৰা আমনি পাইছোঁ আৰু সকলো যেন এতিয়া একে দেখা গৈছে। মই নতুন অৱতাৰ বিচাৰি নোপোৱালৈকে সামাজিক মাধ্যমত অনুপস্থিত হৈ থাকিম।\n” শিল্পা চেট্টীৰ এই ঘোষণাৰ পিছত, অনুৰাগীসকলে সামাজিক মাধ্যমত নিৰন্তৰ মন্তব্য কৰি আছে আৰু অভিনেত্ৰীগৰাকীক ছ’চিয়েল মিডিয়াৰ পৰা আঁতৰি থকাৰ কাৰণ সুধিবলৈ আৰম্ভ কৰিছে।\nশিল্পা চেট্টীৰ এই ঘোষণাৰ পিছত, অনুৰাগীসকলে ছ’চিয়েল মিডিয়াত তেওঁৰ পোষ্টটোৰ ওপৰত যথেষ্ট মন্তব্য কৰিছে। কিছুমান ব্যৱহাৰকাৰীয়ে তেওঁক ছ’চিয়েল মিডিয়াৰ পৰা আঁতৰি থকাৰ কাৰণ সুধিছে, আনহাতে কিছুমান ব্যৱহাৰকাৰীয়ে তেওঁলৈ মনত পৰাৰ কথা ব্যক্ত কৰিছে।\nএজন ব্যৱহাৰকাৰীয়ে মন্তব্য কৰি লিখে যে,, “আমি আপোনাক মনত কৰিম, সোনকালে ঘূৰি আহিব।” তাতেই আকৌ আন এজন ব্যৱহাৰকাৰীয়ে লিখে যে, “নতুন অৱতাৰৰ শিল্পা চেট্টীৰ বাবে অপেক্ষা কৰি আছোঁ।”\nTags: Shilpa Shettyশিল্পা চেট্টী\n২৪ বছৰীয়া সংসাৰ ভংগ ছোহেইল খানৰ!\nদেশ এৰাৰ অনুমতি বিচাৰি আদালতৰ দ্বাৰস্থ জেকলিন, কিন্তু ক’লৈ যাব?\nএমেজন প্ৰাইম ভিডিঅ’ৰ ৱেব চিৰিজ “পঞ্চায়ত চিজন ২”ৰ মুক্তিৰ তাৰিখ ঘোষণাঃ\nTotal views : 4458961


FACT CHECK: ৰোহিংগীয়া পৰিয়াল এটাৰ ফটো ভাৰতীয় পৰিয়ালৰ ফটো বুলি ভুলকৈ শ্বেয়াৰ কৰি থকা হৈছে! - Factcrescendo Assamese\nযেতিয়াৰে পৰা অসম আৰু উত্তৰ প্ৰদেশ চৰকাৰে দুটি সন্তানেৰে জনসংখ্যা নিয়ন্ত্ৰন বিধেয়কৰ খচৰা প্ৰস্তুত কৰিছে তেতিয়াৰে পৰা ছ’চিয়েল মিডিয়াত সাম্প্ৰদায়িক দিশত বিভিন্ন ধৰণৰ পোষ্টেৰে জনসংখ্যা বৃদ্ধিৰ বিষয়টোৱে উত্তাল কৰি ৰাখিছে। এই যুক্তি তৰ্কৰ মাজতেই ছ’চিয়েল মিডিয়াত এখন ফটো ভাইৰেল হৈ পৰিছে যত এখন হুইলচেয়াৰত বহি থকা এজন লোকৰ তেওঁ চাৰিওফালে কেইবাগৰাকীয়ো শিশু আৰু এগৰকাী মহিলাৰে সৈতে দেখা গৈছে।\nএই ফটোখন এইধৰণে প্ৰতিয়মান কৰিব বিচৰা হৈছে যে সেয়া এটা ভাৰতীয় পৰিয়ালহে আৰু ফটোখনত দেখা শিশুকেইটি সেই হুইলচেয়াৰত বহি থকা লোকজনৰ সন্তান বুলি কোৱা হৈছে। তাৰ মাজতে কিছুমান পোষ্টে ফটোখন শ্বেয়াৰ কৰি উল্লেখ কৰিছে যে দুটি সন্তানৰ পিছতে বন্ধ্যাকৰণ বাধ্যতামূলক কৰিব লাগে যাতে জনসংখ্যা বৃদ্ধি নহয় আৰু চৰকাৰৰ ওপৰত বিনামূলীয়া সুবিধা বিতৰণৰ হেঁচাটো বৃদ্ধি নহয় আৰু কিছুমানে ইয়াক কেৱল ব্যংগাত্মক ভাবেই বিভিন্ন মন্তব্য কৰি শ্বেয়াৰ কৰিছে।\nএকেটা মেছেজেই আমাৰ ২৪ঘন্টা আৰু সাতো দিন খোলা থকা ফেক্টলাইন নম্বৰ 904 905 3770লৈয়ো সত্যাসত্য নিৰূপনৰ বাবে আহিল। Archived Link\nআমি জানিব পাৰিলো যে পৰিয়ালটো ভাৰতীয় নহয়, এইটো এটা বাংলাদেশৰ শৰনাৰ্থী শিবিৰৰ ফটোহে।\nপ্ৰথমে আমি সেই ফটোখন য়েণ্ডেক্স ৰিভাৰ্ছ ইমেজ ছাৰ্চ কৰি চোৱাৰ পিছত এখন আন্তঃৰাষ্ট্ৰীয় আলোচনী ‘ডোধো’ত প্ৰকাসিত এটা বাতৰিত পালো। বাতৰিটো আছিল ম্যানমাৰৰ পৰা সামৰিক কাৰ্যৰ বাবে বাংলাদেশৰ পৰা পলাই অহা ৰোহিংগীয়াসকল বিষয়ক।\nবাতৰিটো মতে, হুইলচেয়াৰত বহি থকা লোকজনৰ নাম মহম্মদ আলমগীৰ আৰু তেওঁ প’লিঅ’ৰ বাবে দিব্যংগ। ম্যানমাৰ সংঘটিত হোৱা হিংসাত্মক কাৰ্যকলাপে মহম্মদক নিজৰ পৰিয়ালৰ সহিতে বাংলাদেশৰ কক্স বজাৰত থকা শৰনাৰ্থী শিৱিৰলৈ আহি আশ্ৰয় গ্ৰহন কৰিবলৈ বাধ্য কৰিছিল।\nScreenshot, article, Dodho\nআমি এই একেখন ফটোকে ফটোগ্ৰাফাৰ প্ৰবাল ৰশ্বিদৰ ৱেবচাইটতো “Rohingya refugees in Bangladesh” শীৰ্ষক শিতানতো দেখা পালো। Probal Rashid website\nএকেখন ফটোৱেই গেট্টি ইমেজেছৰ “The Rohingyas: A People Without A Home” ভাগটোতে আছে। বৰ্ণনাত উল্লেখ কৰা হৈছে ফটোখন ২০১৭চনত প্ৰৱল ৰশ্বিদৰ দ্বাৰা এটা শৰনাৰ্থী শিবিৰত তোলা হৈছিল। Getty Images\nএই ফটোখন বাংলাদেশৰ এটা শৰনাৰ্থী শিবিৰত থকা এটা ৰোহিংগীয়া মুছলমান পৰিয়ালৰ। তেওঁলোক ভাৰতীয় নহয় আৰু ভাৰতত নাথাকেও। গতিকে ভাইৰেল দাবীটো মিছা।\nTitle:ৰোহিংগীয়া পৰিয়াল এটাৰ ফটো ভাৰতীয় পৰিয়ালৰ ফটো বুলি ভুলকৈ শ্বেয়াৰ কৰি থকা হৈছে!\nTagged Fact Crescendo Assameseফেক্ট ক্ৰেছেণ্ডো অসমীয়াবাংলাদেশৰোহিংগীয়া


Milk Price Hike: Amul ৰ পিছত এইবাৰ বাঢ়িল Mother Dairy গাখীৰৰ দাম, কাইলৈৰ পৰা কাৰ্যকৰী হ'ব নতুন নিৰিখ !– News18 Assam\nMilk Price Hike: Amul ৰ পিছত এইবাৰ বাঢ়িল Mother Dairy গাখীৰৰ দাম, কাইলৈৰ পৰা কাৰ্যকৰী হ'ব নতুন নিৰিখ !\n»Milk Price Hike: Amul ৰ পিছত এইবাৰ বাঢ়িল Mother Dairy গাখীৰৰ দাম, কাইলৈৰ পৰা কাৰ্যকৰী হ'ব নতুন নিৰিখ !\nUpdated:July 10, 2021, 11:01 AM IST\nমাদাৰ ডেইৰী মিল্কৰ মূল্য প্ৰতি লিটাৰত ২ টকা বৃদ্ধি কৰা হৈছে। নতুন মূল্যসমূহ কাইলৈ অৰ্থাৎ ১১ জুলাই, ২০২১ তাৰিখে কাৰ্যকৰী হ'ব। ১ জুলাইৰ পৰা, আমুলে তেওঁৰ গাখীৰৰ মূল্য প্ৰতি লিটাৰত ২ টকা বৃদ্ধি কৰিছিল।\nLast Updated: July 10, 2021, 11:01 AM IST\nএফালে পেট্ৰ'ল আৰু ডিজেলৰ মূল্য বৃদ্ধিয়ে সাধাৰণ লোকক হাৰাশাস্তি কৰি হৈছে। আনহাতে, গাখীৰৰ বৰ্ধিত মূল্যই (Milk Price Hike) এক তীব্ৰ আঘাত কৰিছে সাধাৰণ শ্ৰেণীৰ লোকসকলক। দুগ্ধজাত ব্ৰেণ্ড আমুল (Amul)ৰ পিছত, মাদাৰ ডেইৰী (Mother Dairy)য়েও গাখীৰৰ মূল্য বৃদ্ধি কৰিছে। দিল্লীত মাদাৰ ডেইৰী মিল্কৰ মূল্য প্ৰতি লিটাৰত ২ টকা বৃদ্ধি কৰা হৈছে। নতুন মূল্যসমূহ কাইলৈ অৰ্থাৎ ১১ জুলাই, ২০২১ তাৰিখে কাৰ্যকৰী হ'ব। ১ জুলাইৰ পৰা, আমুলে তেওঁৰ গাখীৰৰ মূল্য প্ৰতি লিটাৰত ২ টকা বৃদ্ধি কৰিছিল।\nমাদাৰ ডেইৰীয়ে কৈছিল যে ই ১১ জুলাই, ২০২১ ৰ পৰা দিল্লী-এনচিআৰত ইয়াৰ গাখীৰৰ মূল্য প্ৰতি লিটাৰত ২ টকা বৃদ্ধি কৰিবলৈ বাধ্য হৈছে। এই দুগ্ধ কোম্পানীটোৱে শেষবাৰৰ বাবে ২০১৯ চনৰ ডিচেম্বৰত গাখীৰৰ মূল্য বৃদ্ধি কৰিছিল। এতিয়া কাইলৈৰ পৰা গ্ৰাহকসকলে নতুন দামত গাখীৰ পাব।\nFirst published: July 10, 2021, 10:56 AM IST


এফালে বৃক্ষৰোপন, আনফালে ৰাজধানী দিছপুৰত বন ধ্বংসৰ অভিযান - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nদিছপুৰত কাৰ আশীৰ্বাদত চলিছে গছ কটাৰ প্ৰতিযোগিতা। মুখ্যমন্ত্ৰী, বন মনমন্ত্ৰীৰ কিছু অকথিত কাহিনী। এইমছৰ নামত মাটিৰ বিক্ৰীৰে ধন ঘটিছে এক চক্ৰই। চৰকাৰ, প্ৰশাসনৰ কৃপাধন্য এইসকল লোকক নাকী লগাব কোনে? পলাশ জ্যোতি গগৈৰ বিশেষ প্ৰতিবেদন।\nখোদ দিছপুৰৰ সন্মুখত চলি আছে কি? পৰিৱেশ সুৰক্ষাৰ বাবে ডাঙৰ ডাঙৰ বক্তৃতা দিয়া মুখ্যমন্ত্ৰী, বনমন্ত্ৰীৰ সন্মুখতেই কাটি তহিলং কৰা হৈছে গছ বন। সাধাৰণ ৰাইজে এইবোৰ দেখি আচৰিত মানিছে। ছাত্ৰ-ছাত্ৰীক পৰিৱেশ সুৰক্ষাৰ কথা কোৱা সকলে নিজে কি কৰিছে।\nএফালে পৰিৱেশ ৰক্ষাৰ বাণী আনফালে পৰিৱেশ ধ্বংসৰ প্ৰতিযোগিতাত লিপ্ত হৈছে ৰাজ্য চৰকাৰ। পৰিৱেশ দিৱস পতাৰ নামত লাখ লাখ টকা ৰাজভড়ালৰ পৰা খৰছ কৰিছে চৰকাৰে। ৰাজকীয় অনুষ্ঠানেৰে লাখ লাখ গছপুলি ৰোপনৰ অভিলাষী আঁচনি গ্ৰহণ কৰি খবৰ কাকতৰ পৃষ্ঠাত বিজ্ঞাপন দিয়াতে দায়িত্ব সামৰিছে চৰকাৰী বিভাগে। কিয়নো এই ছবি স্পষ্ট হয় খোদ ৰাজধানী দিছপুৰতে বন বিভাগৰ কিছু কাম কাজত।\nবন ধ্বংসৰ প্ৰতিযোগিতাত লিপ্ত হৈছে ৰাজ্য চৰকাৰ। একাংশ চৰকাৰী দায়িত্বজ্ঞানহীন বিষয়াৰ কৰ্মকাণ্ডই চকু কপাঁলত তুলিব আপোনাৰ। অসম সচিবালয়ত এটা অট্টালিকা নিৰ্মাণৰ নামত অবাধহাৰে গছ কাটিছে বন বিভাগ আৰু গড়কাপ্তানী বিভাগে। প্ৰথমে গছৰ দাল কটা বিভাগে এতিয়া কাটি শেষ কৰিছে ইজোপাৰ পিছত সিজোপা গছ।\nএজোপা গছ ৰুই লালন পালন কৰাৰ প্ৰতি চকু দিবলৈ সময় নোপোৱা বন বিভাগে ৰাজধানী দিছপুৰৰ গাতেঁ লাগি থকা বহুবছৰ পুৰণি গছ কাটি তহিলং কৰিছে। শ শ বছৰ পুৰণি গছ কাটি বিধানসভাৰ নতুন পাৰ্কিং আৰু পথ নিৰ্মাণৰ কথা কৈ চৰকাৰ লিপ্ত হৈছে পৰিৱেশ ধ্বংসত। গছপুলি ৰোপনৰ বাবে সজাগতামূলক বক্তৃতা দিয়া চৰকাৰৰ বৰমূৰীয়াসকলেই পাহৰিছে গছ ৰক্ষাৰ কথা। শুনিবলৈ আচৰিত হ’লেও বৰ্তমানলৈকে প্ৰায় কুৰিজোপাৰো অধিক গছ মাত্ৰ বিধানসভাৰ চৌহদতে কাটিছে বন বিভাগে।\nপৰিৱেশ ধ্বংসত ব্যস্ত বন বিভাগ\nবিভিন্ন চৰকাৰী আঁচনি ৰূপায়ন তথা অট্টালিকা নিৰ্মাণৰ বাবে পাহাৰ কাটি শেষ কৰাৰ উদাহৰণ এইখন অসমত এতিয়া সুলভ। শেহতীয়াকৈ তেনে এক কাৰ্য পোহৰলৈ আহিছে সৰ্বভাৰতীয় আয়ুবিজ্ঞান প্ৰতিষ্ঠান চমুকৈ এইমছ্ নিৰ্মাণৰ ক্ষেত্ৰত। চাংসাৰীত ৫৭১ বিঘা, ৩কঠা, ১৫লেছা ভূমিত প্ৰতিষ্ঠা হ’বলগীয়া এইমছৰ নিৰ্মাণৰ নামত পাহাৰ কাটি ঠাই মোকলাবলগীয়া হৈছে। যাৰ বাবে গছ-গছনি কাটিবলৈও কুণ্ঠাবোধ কৰা নাই নিৰ্মাণকাৰী সংস্থাই। এইমছ সকলো লোককে লাগে। সেই বুলি এইমছ নিৰ্মাণৰ নামত যদি দ এটুকুৰা ঠাই নিৰ্বাচন কৰি লোৱা হয় তেন্তে নিৰ্মাণৰ ক্ষেত্ৰত পুখুৰী সদৃশ ঠাই পুতিবলৈ প্ৰয়োজন হয় বহুতো মাটিৰ।\nএনেকৈয়ে অনা হয় মাটি…\nতাৰ বাবে ৩ খন পাহাৰ কাটি পোতা হৈছে এইমছৰ প্ৰস্তাৱিত স্থানত থকা পিতনি। পাহাৰ ধ্বংস কৰাৰ লগে লগে শিল, মূল্যবান গছ, বনৌষধিকে ধৰি অঞ্চলটোৰ পৰিৱেশ বিনষ্ট হৈছে। পাহাৰত থকা গছ-গছনিয়ে পৰিৱেশ ৰক্ষাৰ ক্ষেত্ৰত কিছু পৰিমাণে হ’লেও ইতিবাচক অৰিহণা যোগাইছিল। বৰ্তমান কাটি পেলোৱা পাহাৰৰ ঠাইত গছ-গছনি ৰোৱা হ’বনে। সেয়া চিন্তাৰ বিষয়।\nএইমছৰ বাবে প্ৰস্তাৱিত ভূমি পুতিবলৈ ঠিকা লোৱা ঠিকাদাৰে পাহাৰ কাটি সেই মাটি আন স্থানত বিক্ৰী কৰাৰো অভিযোগ উঠিছে। তাৰ প্ৰতি কিমান গুৰুত্ব দিছে চৰকাৰে।\nএকেদৰে আমিনগাঁৱৰ পৰা হাজোৰ লৈকে, চাংসাৰিৰ পৰা টিহুৰলৈকে, নাৰেংগীৰ পৰা চন্দ্ৰপুৰ, খানাপাৰাৰ পৰা সোণাপুৰৰ লৈকে ঔদ্যোগিক ক্ষেত্ৰৰূূপে ঘোষণা কৰাৰ লগে লগে পথৰ কাষে কাষে উদ্যোগ ক্ষেত্ৰৰ কেন্দ্ৰীয় সংস্থাৰ কাৰ্যালয়ৰ লগতে বিভিন্ন ব্যৱসায়ীক প্ৰতিষ্ঠান নিৰ্মাণ কৰা হৈছে। যাৰ বাবে গছ কটাহে হৈছে। ৰোৱা হোৱা নাই। কিন্তু চৰকাৰে গছ ৰোৱাৰ কথা কয়। ৰাষ্ট্ৰীয় ঘাইপথৰ কাষত গঢ় লৈ উঠা অধিকাংশ প্ৰতিষ্ঠানে ব্যক্তিগত মালিকানাধিন ব্যৱসায়ীক প্ৰতিষ্ঠান। ব্যক্তিগত প্ৰতিষ্ঠান হোৱাৰ বাবে তেওঁলোকৰ পৰিৱেশ সম্পৰ্কে কোনো দায়িত্ব নাই। সেইসকল লোকে দেৱাল বনাবলৈ পথৰ কাষৰ গছ কাটিছে। প্ৰতিষ্ঠা হোৱা কিছু কল-কাৰষানাৰ পৰা ৰাষ্ট্ৰীয় ঘাইপথৰ দাতিত নিৰ্গত ধুৱাই অঞ্চল চানি ধৰে।\nগছ কাটি নিৰ্মাণ কৰা হয় পথ।\nবনকৰ্মীক গছপুলি উপহাৰ দি ৫ জুনত বিশ্ব পৰিৱেশ দিৱসৰ শুভেচ্ছা জ্ঞাপন কৰিছিল মুখ্যমন্ত্ৰী সৰ্বানন্দ সোণোৱালে। বিশ্ব পৰিৱেশ দিৱস উপলক্ষ্যে খাৰঘূলীত অনুষ্ঠিত এক অনুষ্ঠানত বনকৰ্মীসকলক গছপুলি উপহাৰ দিছিল মুখ্যমন্ত্ৰীগৰাকীয়ে। তেওঁ কৈছিল, ‘গছ থাকিলেহে মানুহ থাকিব। আমি গছ পুলি ৰোপনত অধিক গুৰুত্ব প্ৰদান কৰা উচিত।’ সেইজন মুখ্যমন্ত্ৰীয়ে এতিয়া চকু মুদা কুলিত পৰিণত হ’ল। তেওঁৰ শাসন কালতে বিধানসভাৰ চৌহদতে শ শ বছৰ পুৰণি গছ কাটি তহিলং কৰিছে বন বিভাগে।\nএয়া নাটক, দিছপুৰত কি হৈ আছে সেয়া বাস্তৱ।\nদৈনিক বনদস্যুৱে কাটিছে হাজাৰ হাজাৰ গছ। গছ কাটি পৰিৱেশ ধ্বংস কৰি আনন্দ লভে সেইসকল লোকে। তেওঁলোকৰ এটাই লক্ষ্য মূল্যবান গছ কাটি বিক্ৰী কৰি দুপইচা ঘটা। অতি দুৰ্ভাগ্যজনক কথা এয়ে যে, বন বিভাগে তেনে কিছু কাঠ ভৰ্তি বাহন জব্দ কৰে যদিও বৰ্তমানলৈকে গাড়ীৰ চালক বা কাঠৰ সৰবৰাহকাৰী কিমান আটক কৰিছে তাৰ সংখ্যা তেনেই নগণ্য। চোৰাং কাঠ ব্যৱসায়ী আৰু বন বিভাগৰ লোকৰ গোপন বুজাবুজিৰে চলি আছে মূল্যবান কাঠ কাটি চোৰাংভাৱে বিক্ৰী কৰাৰ এক ব্যৱসায়।\nবিশ্ব পৰিৱেশ দিৱসৰ এক বিশেষ মূহুৰ্তৰ এখন ছবি। এটি শিশুৱে সমনীয়াৰ সৈতে গছ কটাৰ বিৰুদ্ধে শ্লোগান দি পাৰ হৈ গৈছিল এজোপা প্ৰকাণ্ড গছ। কিছুসময়ৰ বাবে বন্ধুৰ সৈতে গছজোপাৰ কথা পাতিছিল। সেই পথেৰে ঘূৰি আহি কান্দোনত ভাগি পৰিছিল শিশুটো। কাৰণ সি দেখি যোৱা গছ দুজোপা কোনো লোকে কাটি পেলাইছিল। সি কান্দি কান্দি ঢলি পৰিছিল। দৃশ্যটো আছিল ঢকুৱাখনাৰ।\nগছ ৰক্ষা কৰাৰ কথা কৈ সি ভাগৰি পৰিছিল।\nঅসম চৰকাৰৰ উদ্যোগত এইবৰ্ষৰ বিশ্ব পৰিৱেশ দিৱস কেন্দ্ৰীয়ভাৱে শিলচৰত পালন কৰা হৈছিল৷ মুখ্যমন্ত্ৰী সৰ্বানন্দ সোণোৱালে মুখ্য অতিথি হিচাপে অংশগ্ৰহণ কৰিছিল সেই অনুষ্ঠানত৷ মুখ্যমন্ত্ৰীৰ লগতে বনমন্ত্ৰী পৰিমল শুক্লবৈদ্য, গ্ৰামোন্নয়ণ মন্ত্ৰী নৱ দলে সহ কেবা গৰাকী শীৰ্ষ বিষয়া উপস্থিত থাকি ৰুইছিল গছপুলি।\nশিলচৰ পুলিচ পেৰেড গ্ৰাউণ্ডত দিনজোৰা কাৰ্যসূচীৰে উদযাপিত বিশ্ব পৰিবেশ দিৱসত ৫০ লাখ গছপুলি ৰোপনৰ এক কাৰ্যসূচীৰ উদ্ধোধন কৰিছিল মুখ্যমন্ত্ৰী সৰ্বানন্দ সোণোৱালে। সমগ্ৰ কাছাৰ জিলাত কাৰ্যকৰী হোৱাকৈ এই গছপুলি ৰোপনৰ ব্যৱস্থা লৈছিল ৰাজ্য চৰকাৰে৷ এমাহৰ ভিতৰত জিলাখনৰ স্কুল কলেজ, গাওঁ পঞ্চায়ত, চৰকাৰী কাৰ্যালয়সহ সকলো অনুষ্ঠানক সামৰি এই ৫০ লাখ গছপুলি ৰোপন কৰাৰ লক্ষ্য স্থিৰ কৰিছিল বন বিভাগে৷ পিছে সকলো ফোটোকাৰ ফেনত পৰিণত হ’ল।\nপৰিৱেশ ৰক্ষাৰ কথা কোৱা চৰকাৰে বিভিন্ন কাৰ্যপন্থা হাতত লোৱাৰ নামত আনুষ্ঠানিকতাতেই সামৰিছে দায়িত্ব। মুখ্যমন্ত্ৰীয়ে এটা গছপুলি ৰুই অনুষ্ঠানৰ আৰম্ভ কৰিব। তাৰ বাবে এমাহৰ আগৰ পৰা প্ৰশাসনৰ ব্যস্থতা। ৰাজকোষৰ লাখ লাখ টকা খৰছ কৰি মাত্ৰ এটা গছপুলি ৰোৱাৰ বাবে সকলো ব্যস্ত।\nমুখ্যমন্ত্ৰী সৰ্বানন্দ সোণোৱালে শিলচৰত ৰুইছিল পুলিটো।\nবহু ক্ষেত্ৰতে চৰকাৰৰ সমানে জনসাধাৰণো বিফল হৈছে নিজৰ দায়িত্ব পালনত। অৱশ্যে ওদালগুৰি জিলাৰ সদৰৰ পৰা প্ৰায় ২০ কিলোমিটাৰ উত্তৰে অৱস্থিত ভৈৰৱকুণ্ডৰ সমীপৱৰ্তী এখন মানৱসৃষ্ট অৰণ্যই প্ৰকৃতি ৰক্ষাৰ ক্ষেত্ৰত কিছু ইতিবাচক আশাৰ সঞ্চাৰ কৰে। ২০০৩ চনত ওদালগুৰিৰ সোনাইগাওঁ, ভৈৰৱপুৰ, গৰৈমাৰী, চপনগাওঁ, ১নম্বৰ মাজৰগাওঁ, ২নম্বৰ মাজৰগাওঁ ইত্যাদি ছয়খনকৈ গাঁৱৰ ৰাইজে লগ হৈ এখন সমিতি গঠন কৰি পৰিৱেশ ৰক্ষাৰ কথা চিন্তা কৰিছিল।\nপ্ৰথমে বিভিন্ন জীৱ জন্তু পুহি পাম খুলিছিল। পৰৱৰ্তী সময়ত গছপুলি ৰুই তেওঁলোকে ২০০৭ চনৰ পৰা ২০১২ চনলৈ এক অভিযান আৰম্ভ কৰিছিল। সেই সময়ৰ পৰাই আৰম্ভ হৈ বৰ্তমান প্ৰায় পাঁচ হাজাৰ বিঘা ভূমিত সম্পূৰ্ণ কৰা হৈছে গছপুলি ৰোপন কাৰ্যসূচী। তেনে এজন লোক অৰণ্যমান যাদৱ পায়েঙৰ কথা ক’ব পাৰি।\nওদালগুৰিৰ মানৱসৃষ্ট অৰণ্য।\nইফালে কেইদিনমান পূৰ্বে মন্ত্ৰী হিমন্ত বিশ্ব শৰ্মাই কৰা এটা ঘোষণায়ো বাৰুকৈয়ে প্ৰতিক্ৰিয়াৰ সৃষ্টি কৰিছে সচেতন মহলত। ৰাজ্যত আগন্তুক দিনত হ’বলগীয়া প্ৰতিটো পথ নিৰ্মাণৰ সময়তে গছপুলি ৰোপন কৰাটো বাধ্যতামূলক কৰাৰ কথা ঘোষণা কৰিছিল মন্ত্ৰীগৰাকীয়ে। উত্তৰ লখিমপুৰ চিকিৎসা মহাবিদ্যালয়ত হিমন্ত বিশ্ব শৰ্মাই গড়কাপ্তানী বিভাগৰ উদ্যোগত ছাত্ৰ-ছাত্ৰীৰ দ্বাৰা ১,১০০ ঔষধি গছপুলি ৰোপণ অনুষ্ঠানত কৈছিল এই কথা।\nইফালে সেই কথা ঘোষণা কৰাৰ লগতে তেওঁ এটি গছপুলি ৰোপন কৰিছিল। এইক্ষেত্ৰত মন্ত্ৰী গৰাকীক সংগ দিছিল ৰাজ্যৰ মন্ত্ৰী নৱ কুমাৰ দলে, পীযুষ হাজৰিকাৰ লগতে সাংসদ প্ৰদান বৰুৱা আৰু বিধায়ক উৎপল দত্তই। কিন্তু সেইজন মন্ত্ৰীৰ চকুৰ আগতে গছ কাটি বনদস্যুৱে লাখ লাখ টকা সৰকাইছে যদিও সেইয়া দেখিও নেদেখাৰ দৰে ভাও জুৰিছে মন্ত্ৰীগৰাকীয়ে। ইফালে আন ঠাইৰ কথা নকলেও মাত্ৰ উত্তৰ গুৱাহাটীতে দেখিবলৈ পোৱা গৈছে তেনে পাহাৰ খননৰ দৰে কাৰ্য। ইফানে বিধানসভা চৌহদত গছ কটাৰ কথাত নাই তেওঁৰ প্ৰতিক্ৰিয়া।\nমন্ত্ৰী ব্যস্ত গছপুলি ৰোৱাত, বিধানসভা চৌহদৰ গছ কটাৰ কথা তেওঁ নাজানে…\nকাজিৰঙা অভয়াৰণ্যৰ লগতে কাৰ্বি আংলঙ, বোকাজান ইত্যাদি ঠাইতো গছ কাটি অথবা পাহাৰ কাটি তহিলং কৰিছে একাংশ অসাধু লোকে। এনে কাৰ্যত হাত উজান দিছে প্ৰশাসনেও। শেহতীয়াকৈ উচ্চতম ন্যয়ালয়ে নিষেধাজ্ঞা আৰোপ কৰাৰ পিছতো সেই ঠাইত অব্যাহত আছে তেনে কাম। ট্ৰাকে ট্ৰাকে পাহাৰ কাটি শিল আনি টকা লাভৰ বাবে একাংশ অসাধু লোক সদায় ব্যস্ত থাকে যদিও প্ৰশাসনৰ লোকৰ সৈতে বুজাবুজিৰে চলি আছে সকলো।\nপাহাৰ খান্দি হ’লেও লাগে ধন। প্ৰকৃতি ধ্বংস কৰি হ’লেও কৰে নিজৰ বাবে চিন্তা।\nবুধবাৰে কামৰূপ জিলা পৰিবহন বিভাগে গ্ৰহণ কৰিছিল এক বিশেষ কাৰ্যসূচী। প্ৰতিটো গাড়ীৰ ডিলাৰে বাহন বিক্ৰী কৰাৰ সময়ত গ্ৰাহকক দিব লাগিব এজোপাকৈ গছপুলি। পৰিৱেশ ৰক্ষাৰ বাবে এই কাৰ্যসূচী লোৱা বুলি কৈছিল জিলা পৰিবহন বিষয়াৰ লগতে উপায়ুক্তই। কিন্তু অতি তাৎপৰ্যমূলক কথাটো হ’ল যে, এইখন মহানগৰীত জনসংখ্যা বৃদ্ধিৰ লগে লগে গছ-গছনি কাটি ঘৰ নিৰ্মাণ কৰিছে বিভিন্নজন লোকে। মহানগৰীৰ ৰাজপথ সমূহ নিৰ্মাণ কৰাৰ সময়ত পথৰ ডিভাইদাৰত যদিও গছপুলি ৰোৱা হৈছিল সেই গছপুলি প্ৰতিপালন কৰা দেখা পোৱা নগ’ল, যাৰ বাবে বহু গছপুলি মৰি গ’ল। তেনেক্ষেত্ৰত মহানাগৰিকক এদাল গছপুলি দিলেও পৰিৱেশ কিমান পৰিমাণে ৰক্ষা হ’ব সেয়া সন্দেহৰ আৱৰ্তত। কাৰণত ফুলৰ টাবত গছ পুলি ৰুই কোনেও পৰিৱেশ ৰক্ষা কৰিব নোৱাৰে।\nগছপুলি বিতৰণ কামৰূপ জিলা উপায়ুক্ত-পৰিবহন বিষয়াৰ।\nমাত্ৰ চৰকাৰ বাবে প্ৰশাসনেই যে গছপুলি ৰোপন কৰিব লাগে তেনে নহয়। প্ৰতিজন লোকৰেই দায়িত্ব আছে পৰিৱেশ ৰক্ষাৰ ক্ষেত্ৰত। প্ৰতিজন লোকে বিচাৰে এখন সেউজীয়া পৃথিৱী। কিন্তু পৃথিৱীখন সেউজীয়া কৰি ৰখাৰ বাবে ব্যৱ্স্থা গ্ৰহণ কৰা লোকৰ সংখ্যাহে একেবাৰেই কম। মহানগৰীত সঘনাই সংঘটিত হোৱা কিছুমান প্ৰাকৃতিক দুৰ্যোগৰ মূল কাৰণ হৈছে পাহাৰ তথা বনাঞ্চল ধ্বংস। জনসংখ্যা বিস্ফোৰণৰ ফলটো একাংশই এই বনাঞ্চল ধ্বংস কৰি বসতি স্থাপন কৰি আহিছে। ফলত প্ৰকৃতিয়ে বহন ক্ষমতা হেৰুৱাই পেলাইছে। মহানগৰীত গছ কাটি মানুহে অট্টালিকা নিৰ্মাণ কৰিছে। কিন্তু চিন্তনীয় বিষয় এয়ে যে, সেই অট্টালিকা কিমান দিন নিৰাপদ হৈ বৰ্তি থাকিব তাক লৈ কাৰো চিন্তা নাই। এজোপা গছ কাটি দহ জোপা ৰুব লাগে বুলি কোৱাৰ বিপৰীতে এজোপা গছক কিমান দিনলৈকে শুশ্ৰূষা কৰিব পাৰি তাৰ হে ব্যৱস্থা কৰিব লাগে।\nমহানগৰ প্ৰশাসনক বুঢ়া আঙুলি দেখুৱাই একাংশ লোকে চৰকাৰী ভূমি দখল কৰি বহি আছে। কিন্তু কাণ সাৰ নাই প্ৰশাসনৰ। চৰকাৰে উচ্ছেদৰ নামত কৰা ভেকোভাওনাৰ নাটকখন কেৱল একাংশ লোকৰ বাবেহে প্ৰযোজ্য। কিন্তু সকলো লোকৰ বাবে কেতিয়া ফলপ্ৰসূ হ’ব এই প্ৰচেষ্টা সেয়া বৰ্তমান এক ৰহস্যৰ আৱৰ্তত।\nউচ্ছেদৰ নামটো চলে নাটক…\nপৰিৱেশ ৰক্ষাৰ কথা কৈ ৰাইজৰ আশীষ লাভৰ চেষ্টা কৰা এইখন চৰকাৰে পাহৰিছে আমচাং অভয়াৰণ্য, দীপৰ বিল, যোৰাবাটৰ পাহাৰ কেইটাৰ কথা। পক্ষী অভয়াৰণ্য দীপৰ বিল প্ৰতিদিনে ধ্বংসৰ গৰাহলৈ গৈ আছে। পূৰ্বৰ দৰে এতিয়া দীপৰ বিলত দেখিবলৈ পোৱা নাযায় বিভিন্ন চৰাই-চিৰিকটি। দীপৰ বিলৰ চাৰিওকাষে এতিয়া দেখিবলৈ পৱা যায় বে-দখল। কিন্তু গাদী দখল কৰিয়ে মুখ্যমন্ত্ৰী সৰ্বানন্দ সোণোৱালে যদিও দীপৰ বিল ৰক্ষাৰ কথা কৈছিল এতিয়া চৰকাৰৰ সেই কাম মাত্ৰ ফাইলতে সীমাবদ্ধ। দদৰা অঞ্চল আছিল বিলুপ্তপ্ৰায় হাড়গিলাৰ বাবে নিৰাপদ আৱাসস্থল। এই ঠাইত উদ্যোগ গঢ় লৈ উঠাৰ বাবে ওচৰে পাজৰে থকা প্ৰায় ১৬ খন বিলৰ পানী প্ৰদূষিত হৈছে। যাৰ বাবে বহুত হাড়গিলা মৰিছে আৰু একাংশ তাৰ পৰা আতৰি গৈছে।\nযোৰাবাটত দৈনিক পাহাৰ খান্দি ঘৰ দুৱাৰ নিৰ্মাণৰ লগতে মাটি দখল কৰাৰ ঘটনা চৰকাৰ প্ৰশাসনৰ দৃষ্টিগোচৰ হৈছে কিন্তু এই কাম ৰোধ কৰাৰ বাবে চৰকাৰৰ নাই কোনো বিশেষ ব্যৱস্থা। কেতিয়াবা অভিযান চলাই যদিও সেয়া নহয় পৰ্যাপ্ত। ভঙাগড়ত গুৱাহাটী চিকিৎসা মহাবিদ্যালয়ৰ পিছফালে থকা পাহাৰত নতুন প্ৰকল্পৰ নিৰ্মাণৰ কাম চলি আছে। যাৰ বাবে কৰা হৈছে পাহাৰ ধ্বংস। এনেদৰে ধ্বংস কৰা হৈছে সেউজীয়া পৰিৱেশক।\nএনেদৰে কৰা হয় উচ্ছেদ।\nযোৰাবাটত পাহাৰ খান্দি শিক্ষানুষ্ঠান নিৰ্মাণ কৰিবলৈ লোৱা কাৰ্য কিমান গ্ৰহণযোগ্য। থিক তেনেদৰে সোণাপুৰত ডন বস্ক বিশ্ববিদ্যালয় নিৰ্মাণ কৰিবলৈ মাটি দিয়া কাৰ্যও কোনো লোকে সমৰ্থন কৰিব নোৱাৰে। বৰবাৰী, পাথৰকুৱাৰীত একাংশ আৰক্ষী বিষয়া আৰু আমোলাই ডাঙৰ ডাঙৰ দালান সাজিছে। পাহাৰ কাটি সেইসকল বিষয়াই সাজিছে সপোনৰ ঘৰ। ব্ৰহ্মপুত্ৰৰ দুয়োপাৰে গছ ৰোৱা হ’লে সৌন্দৰ্যৰ লগতে সুৰক্ষিত হ’লহেতেন নদীখন। ব্ৰহ্মপুত্ৰৰ পাৰত গছ ৰুই খহনীয়া ৰোধৰ কথা ক’লেও কিমান পৰিমাণে সেয়া কাৰ্যকৰী হৈছে আজিৰ তাৰিখত সকলো লোকৰে চকুৰ আগত। নদীখনৰ দুয়োপাৰে শিপা থকা গছ ৰোৱা হ’লে খহনীয়া প্ৰতিৰোধৰ বাবে সহায়ক হ’ল হেতেন।\nখহিছে ব্ৰহ্মপুত্ৰৰ পাৰ…\nচৰকাৰে পথৰ কাষত গছপুলি ৰোৱাৰ কথা বিভিন্ন সভা-সমিতিত কোৱা দেখা যায়। কিন্তু পথৰ কাষত গছ ৰোৱাৰ বাবে চৰকাৰৰ নাই কোনো আঁচনি। কিয়নো ৰাষ্ট্ৰীয় ঘাইপথৰ কাষত গছ ৰোৱাৰ বাবে প্ৰয়োজন হ’ব বহু টকাৰ। সমগ্ৰ অসমত ২০০৪ চনৰ পৰা ৪ লেনযুক্ত পথ নিৰ্মাণৰ বাবে লাখ লাখ গছ কটা হৈছিল। যোৱা ১৫-২০ বছৰত নিৰ্মাণ কৰা পথত এদালো গছ ৰোৱা নাই। শেহতীয়াকৈ খোদ ৰাজধানী দিছপুৰতে গছ কাটি তহিলং কৰা হৈছে। ৰাজধানীৰ কাষতে থকা আমচিঙৰ কাষৰীয়া ঠাই সমূহৰ গছ-গছনি, পাহাৰ কাটি তহিলং কৰা হৈছে। কিন্তু কোনো ব্যৱস্থা গ্ৰহণ কৰিব পৰা নাই বন বিভাগে। কিয়নো অতি প্ৰভাৱশালী চক্ৰ জড়িত আছে অবৈধ খনন আৰু পাহাৰ কাটি তহিলং কৰা কাৰ্যৰে সৈতে।\nমমতাৰ নিৰ্দেশ- ভুল কৰিলে ক্ষমা খুজিব লাগিব বিধায়কে, মাহত ৭ দিনতকৈ অধিক সময় কটাব লাগিব নিজৰ সমষ্টিত


ট’কিঅ’ অলিম্পিকৰ এথলীটৰ বাবে বিশেষ বিচনা - Prag News\nHomeক্ৰীড়াট’কিঅ’ অলিম্পিকৰ এথলীটৰ বাবে বিশেষ বিচনা\nট’কিঅ’ অলিম্পিকৰ এথলীটৰ বাবে বিশেষ বিচনা\nট’কিঅ’ : আসন্ন ট’কিঅ’ অলিম্পিকত অংশগ্ৰহণকাৰী এথলীটৰ বাবে বিশেষ বিচনা নিৰ্মাণ কৰিছে আয়োজক দেশ জাপানে। মহামাৰী কৰ’না ভাইৰাছৰ এই কঠিন সময়ত সামাজিক দূৰত্ব বজাই ৰাখিবলৈ আয়োজক কমিটীয়ে এই ব্যৱস্থা হাতত লৈছে। উল্লেখ্য যে, বিগত বৰ্ষৰ জানুৱাৰী মাহত যৌনতাবিৰোধী এই বিচনাৰ প্ৰচলন আৰম্ভ কৰিছিল প্ৰযুক্তিবিদ্যাত চহকী দেশ জাপানে। প্ৰায় ২০০কিঃগ্ৰাঃ ভৰ বহন কৰিব পাৰে এই বিচনাকেইখনে। ৰিঅ’ অলিম্পিকৰ ৫হাজাৰ মিটাৰ দৌৰত ৰূপৰ পদকজয়ী এথলীট পল ছিলেম’ই টুইটাৰযোগে সদৰী কৰে যে, “ট’কিঅ’ অলিম্পিকত এথলীটসকলৰ পাৰস্পৰিক দূৰত্ব নিয়ন্ত্ৰণ কৰিবলৈ কাৰ্ড ব’ৰ্ডৰ বিচনা প্ৰদান কৰা হৈছে।\nএই বিচনাই কেৱল এজন এথলীটৰ ভাৰহে বহন কৰিব। গতিকে, মোৰ নিচিনা লং ডিষ্টেন্স থকা ৪জন দৌৰবিদে এই বিচনা ভাগ-বতৰা কৰিব পাৰিব।” আয়োজক মণ্ডলীৰ এনে পদক্ষেপক উদ্দেশ্য কৰি ধেমেলীয়া স্বৰত তেওঁ কয়, “ শোৱাপাটিত শৌচ কৰাৰ অভ্যাস থকাসকলে সমস্যাৰ সন্মুখীন হ’ব। কাৰণ, কাৰ্টনৰ এই বিচনা তিতিলে ভাঙি পৰাৰ সম্ভাৱনা আছে। ফাইনেলৰ পূৰ্বে এই ঘটনা হ’লেতো কথাই নাই। সেইকাৰণে এতিয়াৰেপৰাই মজিয়াত শোৱাৰ অনুশীলন কৰিছোঁ। কাৰণ, মাজনিশা যদি মোৰ বিচনা ভাঙি যায়! আৰু মজিয়াত শোৱাৰ অভ্যাস নাথাকে, তেতিয়া সমস্যাত পৰিম।’’\nজানিবলৈ পোৱা মতে, অলিম্পিক গেমছৰ অন্তত কাৰ্ড ব’ৰ্ডৰে তৈয়াৰী এই বিচনাসমূহ পুনঃনৱীকৰণ বা ৰিচাইকেল কৰাটো সম্ভৱ। পুনঃনৱীকৰণ পদ্ধতিৰে ইয়াক পুনৰ কাগজলৈ ৰূপান্তৰ কৰিব পাৰি বুলি প্ৰকাশ পাইছে।\nPrevious article‘খাদ্য সামগ্ৰীৰ আমদানিৰ বাবে হৈছে মূল্যবৃদ্ধি’ – মুখ্যমন্ত্ৰী\nNext articleআইচলেণ্ডত বশীভূত কৰ’না! চলিত বৰ্ষত মৃত্যু ১


কেন্দ্ৰৰ সতৰ্কবাণী ! অধিক সংক্ৰামক Delta plus প্ৰকাৰ– News18 assam\nনীতি আয়োগৰ সদস্য (স্বাস্থ্য) ডাঃ ভি কে পলে কৈছে যে ক'ৰোনা ভাইৰাছৰ নতুন প্ৰকাৰটো ২০২০ চনৰ তুলনাত অধিক স্মাৰ্ট হৈ পৰিছে।\nক'ৰোনা ভাইৰাছ সংক্ৰমণৰ দ্বিতীয় ঢৌ লাহে লাহে হ্ৰাস পাইছে, কিন্তু কেন্দ্ৰীয় চৰকাৰে ডেল্টা প্লাছ প্ৰকাৰৰ বিষয়ে সতৰ্ক কৰি দিছে। নীতি আয়োগৰ সদস্য (স্বাস্থ্য) ডাঃ ভি কে পলে কৈছে যে ক'ৰোনা ভাইৰাছৰ নতুন প্ৰকাৰটো ২০২০ চনৰ তুলনাত অধিক স্মাৰ্ট হৈ পৰিছে। পলে কৈছে যে দ্বিতীয় ঢৌত ডেল্টা ভেৰিয়েণ্টৰ ভূমিকা ডাঙৰ আছিল। এই প্ৰকাৰটোৱে অতিৰিক্ত পৰিৱৰ্তন দেখিছে, যাক ডেল্টা প্লাছ বুলি কোৱা হয়। তেওঁ কয় যে এই চাপটো চিনাক্ত কৰা হৈছে আৰু গোলকীয় তথ্য প্ৰণালীত আৱণ্টন কৰা হৈছে। এই চাপ মাৰ্চৰ পৰা ইউৰোপত দেখা গৈছে আৰু ১৩ জুনত ৰাজহুৱা কৰা হৈছিল। এতিয়া আমি অধিক সাৱধান হ'ব লাগিব। আমি অধিক সামাজিক স্থিতি অনুসৰণ কৰিব লাগিব। মাস্কবোৰ নিৰন্তৰ পিন্ধি থাকিব। ইয়াৰ অবিহনে, পৰিস্থিতি পুনৰ বেয়া হ'ব পাৰে।\nকেন্দ্ৰীয় চৰকাৰে জনাইছে যে ক'ৰোনাৰ দ্বিতীয় ঢৌত প্ৰায় ৩ শতাংশ শিশু কোভিড সংক্ৰমণত আক্ৰান্ত হৈছিল, আনহাতে প্ৰথম ঢৌৰ সময়ত ৩.২৮ শতাংশ শিশুৰ কোভিড সংক্ৰমণ হৈছিল। স্বাস্থ্য মন্ত্ৰালয়ৰ যুটীয়া সচিব লাভ আগৰৱালে কৈছে যে ১১ ৰ পৰা ২০ বছৰ বয়সৰ প্ৰথম ঢৌত ৮.০৩ শতাংশ আৰু দ্বিতীয় ঢৌত ৮.৫ শতাংশ সংক্ৰমিত হৈছিল। স্বাস্থ্য মন্ত্ৰালয়ে কৈছে যে দ্বিতীয় ঢৌৰ সময়ত ২০ বছৰৰ তলৰ লোকসকলৰ ক্ষেত্ৰত ১১.৬২ শতাংশ কোভিড ৰোগী, প্ৰথম ঢৌৰ সময়ত ১১.৩১ শতাংশৰ বিপৰীতে।\nচৰকাৰে কৈছে যে কোভিড আক্ৰান্তৰ সাপ্তাহিক পৰিৱৰ্তনৰ হাৰ ৭৮ শতাংশৰ তীব্ৰ হ্ৰাস পাইছে আৰু দ্বিতীয় ঢৌৰ সময়ত ৪ ৰ পৰা ১০ মে'ৰ ভিতৰত ২১.৪ শতাংশ আছিল। দেশত প্ৰায় ৯ নিযুত সক্ৰিয় ঘটনা আছে। ২০ খন ৰাজ্যত ৫ হাজাৰৰো কম সক্ৰিয় ঘটনা আছে। আন ৰাজ্যসমূহেও সক্ৰিয় ঘটনা হ্ৰাস কৰি আছে। আৰোগ্যৰ হাৰো বাঢ়িছে। যোৱা ২৪ ঘণ্টাত দেশত ১,১৭,৫২৫ জন আৰোগ্য হৈছে।\n'ভেকছিন এটা অতিৰিক্ত অস্ত্ৰ'\nবৰ্তমান ২০ খন ৰাজ্য আৰু কেন্দ্ৰীয় শাসিত অঞ্চল আছে য'ত চিকিৎসাধীন ৰোগীৰ সংখ্যা ৫,০০০ ৰো কম। তেওঁ কৈছে যে ৭ মে'ত সৰ্বাধিক সংখ্যক ঘটনা ৰখাৰ পিছত দৈনিক কোভিডৰ ঘটনা প্ৰায় ৮৫ শতাংশ হ্ৰাস পাইছে। মন্ত্ৰালয়ে কৈছে যে এতিয়ালৈকে দেশৰ মুঠ ২৬ কোটিৰো অধিক লোকক ভেকছিনৰ পালি দিয়া হৈছে। লাভ আগৰৱালে কৈছে যে 'কোভিড সংক্ৰমণৰ বিৰুদ্ধে ভেকছিনটো এটা অতিৰিক্ত অস্ত্ৰ হিচাপে। মই সকলোকে পৰিষ্কাৰ পৰিচ্ছন্নতাৰ যত্ন ল'বলৈ আৰু কোভিড আচৰণ অনুসৰণ কৰিবলৈ কম।\nপলে কৈছে যে ভাইৰাছটোৰ সংক্ৰমণ এতিয়া অতি লেহেম। ক্লাষ্টাৰ ট্ৰেঞ্জিচন টো আঁতৰাব লাগিব। ২০২১ চনত, আমি ২০২০ চনৰ তুলনাত অধিক সংক্ৰামক ভাইৰাছৰ চাপ অনুভৱ কৰি আছোঁ, সেয়েহে আমি অধিক সতৰ্ক হ'ব লাগিব। ভেকছিনটোৰ বিষয়ে অৱগত কৰি ভি.কে. পলে কৈছে যে novavaxৰ ফলাফল উৎসাহজনক। ৰাজহুৱাভাৱে উপলব্ধ তথ্য অনুসৰি, novavax ভেকছিন সুৰক্ষিত আৰু অতি কাৰ্যকৰী। ভেকছিনটো ভাৰততো নিৰ্মাণ কৰা হ'ব। নিদানিক পৰীক্ষণ চলি আছে আৰু তেওঁলোকৰ উন্নত পৰ্যায়ত আছে।


আপুনি জানেনে ৰাণী দ্বিতীয় এলিজাবেথে এবছৰত দুটাকৈ জন্মদিন উদযাপন কৰে !– News18 Assam\nআপুনি জানেনে ৰাণী দ্বিতীয় এলিজাবেথে এবছৰত দুটাকৈ জন্মদিন উদযাপন কৰে !\n»আপুনি জানেনে ৰাণী দ্বিতীয় এলিজাবেথে এবছৰত দুটাকৈ জন্মদিন উদযাপন কৰে !\nUpdated:April 23, 2021, 7:55 PM IST\nৰাণী দ্বিতীয় এলিজাবেথ (Queen Elizabeth II) এই বছৰৰ ২১ এপ্ৰিলত ৯৫ বছৰীয়া হৈছে।\nৰাণী দ্বিতীয় এলিজাবেথ (Queen Elizabeth II) এই বছৰৰ ২১ এপ্ৰিলত ৯৫ বছৰীয়া হৈছিল। তেখেতৰ স্বামী আৰু এডিনবাৰ্গৰ ডিউক প্ৰিন্স ফিলিপৰ (Prince Philip) মৃত্যুয়ে তেখেতৰ জন্মদিন চুই গৈছিল। ৯৯ বছৰ বয়সত তেওঁৰ ১০০তম জন্ম জয়ন্তীলৈ মাত্ৰ কেইসপ্তাহমানৰ ব্যৱধানত তেওঁৰ মৃত্যু হৈছিল। ৰাণীয়ে এবছৰত দুটা জন্মদিন উদযাপন কৰে। তেখেতে ১৯২৬ চনৰ ২১ এপ্ৰিলত জন্মগ্ৰহণ কৰিছিল আৰু ২১ এপ্ৰিলৰ দিনটোতে তেখেতৰ প্ৰকৃত জন্মদিন উদযাপন কৰে। তেখেতৰ আন এটা জন্মদিন আছে – অফিচিয়েল জন্মদিন যিটো জুনৰ দ্বিতীয় শনিবাৰে পালন কৰা হয়।\nৰাণীয়ে সাধাৰণতে তেওঁৰ প্ৰকৃত জন্মদিন তেওঁৰ পৰিয়ালৰ সৈতে উদযাপন কৰে। হাইড পাৰ্কত সাধাৰণতে ৪১ টা বন্দুকৰ চেলুট, উইণ্ডছৰ গ্ৰেট পাৰ্কত ২১টা বন্দুকৰ চেলুট আৰু ২১ এপ্ৰিলত টাৱাৰ অফ লণ্ডনত ৬২ টা বন্দুকৰ চেলুট হয়। আনহাতে, তেওঁৰ আনুষ্ঠানিক জন্মদিনত, পৰম্পৰাগত অনুষ্ঠান, Trooping of Colours পেৰেডৰ দ্বাৰা দেশত এক বিশাল উদযাপন চিহ্নিত কৰা হয়। ব্ৰিটিছ মনাৰ্কৰ আনুষ্ঠানিক জন্মদিন উপলক্ষে ২৬০ বছৰৰো অধিক সময় ধৰি অনুষ্ঠানটো পালন কৰা হৈছে।\nপেৰেডটোত ১৪০০ তকৈও অধিক সৈনিক, ২০০ টা ঘোঁৰা আৰু ৪০০ গৰাকী সংগীতজ্ঞ অন্তৰ্ভুক্ত আছে। পেৰেডটো ৰাণীৰ চৰকাৰী বাসভৱন বাকিংহাম পেলেচৰ পৰা আৰম্ভ হয় আৰু মলৰ কাষেৰে ডাউনিং ষ্ট্ৰীটৰ ওচৰৰ হোৱাইট হলত হৰ্চ গাৰ্ডছ পেৰেডলৈ যায় আৰু তাৰ পিছত পুনৰ ঘূৰি আহে। পিছত, ৰাজপৰিয়ালে পৰম্পৰাগত অনুষ্ঠানৰ অংশ হিচাপে মললৈ ভ্ৰমণ কৰে আৰু তেওঁলোকৰ বাসগৃহ বাকিংহাম পেলেচৰ বাৰান্দাৰ পৰা লোকসকলক শুভেচ্ছা জনায়। পেৰেডটো RAF বিমানসমূহৰ দ্বাৰা আকাশী প্ৰদৰ্শনৰ সৈতে সমাপ্ত হয়।\nৰাজকীয় নিয়ম অনুসৰি, গ্ৰীষ্মকালত বতৰ মনোৰম হোৱাৰ দিনটোত ৰাজহুৱাভাৱে ৰয়েল মনাৰ্কৰ আনুষ্ঠানিক জন্মদিন উদযাপন কৰা প্ৰয়োজন। এইটো বিশ্বাস কৰা হয় যে অক্টোবৰত জন্ম গ্ৰহণ কৰা ৰজা দ্বিতীয় জৰ্জৰ দ্বাৰা এই প্ৰথা আৰম্ভ কৰা হৈছিল।\nএই বছৰ, যিহেতু ৰাজপৰিয়ালে এডিনবাৰ্গৰ ডিউকৰ মৃত্যুত শোক প্ৰকাশ কৰিছে, ৰাজহুৱাভাৱে উদযাপনবোৰ চিহ্নিত কৰিবলৈ কোনো বন্দুকৰ অভিবাদন কৰা হোৱা নাছিল আৰু ৰাণীয়ে তেওঁৰ আনুষ্ঠানিক প্ৰতিকৃতি মুকলি কৰা নাছিল, যিটো সাধাৰণতে বিশেষ অনুষ্ঠানত কৰা হয়।\nFirst published: April 23, 2021, 7:50 PM IST\nBritish Royal Family


Rinoclear Xylo in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Rinoclear Xylo ar byavahar, ppali, parshwakriya, upkaar, kriya-pratikriya aaru satarkatabani\nRinoclear Xylo की जानकारी\nRinoclear Xylo ৰ লাভ আৰু ব্যৱহাৰসমূহ- Rinoclear Xylo Benefits & Uses in Assamese- Rinoclear Xylo ar laabh aaru byavaharsamuh\nRinoclear Xylo ৰ পালি আৰু সেয়া কেনেদৰে ল'ব- Rinoclear Xylo Dosage & How to Take in Assamese - Rinoclear Xylo ar paali aaru xeya kenedore lobo\nRinoclear Xylo ৰ পাৰ্শ্চক্ৰিয়াসমূহ- Rinoclear Xylo Side Effects in Assamese- Rinoclear Xylo ar parshwakriyasamuh\nRinoclear Xylo সংক্ৰান্ত সতৰ্কতাবাণীসমূহ- Rinoclear Xylo Related Warnings in Assamese- Rinoclear Xylo xonkranta xatarkatabanisamuh\nঅইন দৰৱৰ সৈতে Rinoclear Xyloৰ গুৰুতৰ ক্ৰিয়া-প্ৰতিক্ৰিয়া- Severe Interaction of Rinoclear Xylo with Other Drugs in Assamese- Oinor xoite Rinoclear Xylo ar gurutor kriya-pratikriya\nRinoclear Xylo মতভেদসমূহ- Rinoclear Xylo Contraindications in Assamese- Rinoclear Xylo nishedhsamuh\nRinoclear Xylo ৰ বিষয়ে সততে সোধা প্ৰশ্নসমূহ- Frequently asked Questions about Rinoclear Xylo in Assamese- Rinoclear Xylo ar bikhoye satate xodha prashnasamuh\nখাদ্য আৰু মদৰ সৈতে Rinoclear Xylo ক্ৰিয়া-প্ৰতিক্ৰিয়া- Rinoclear Xylo Interactions with Food and Alcohol in Assamese- khadya aaru modor xoite Rinoclear Xylo kriya-pratikriya\nRinoclear Xylo ৰ লাভ আৰু ব্যৱহাৰসমূহ - Rinoclear Xylo Benefits & Uses in Assamese - Rinoclear Xylo ar laabh aaru byavaharsamuh\nRinoclear Xylo তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nRinoclear Xylo ৰ পালি আৰু সেয়া কেনেদৰে ল'ব - Rinoclear Xylo Dosage & How to Take in Assamese - Rinoclear Xylo ar paali aaru xeya kenedore lobo\nRinoclear Xylo-ৰ উপাদানসমূহ - Rinoclear Xylo Active Ingredients in Assamese - Rinoclear Xylo-ar upadaansamuh\nRinoclear Xylo ৰ পাৰ্শ্চক্ৰিয়াসমূহ - Rinoclear Xylo Side Effects in Assamese - Rinoclear Xylo ar parshwakriyasamuh\nগৱেষণাৰ ভিত্তিত, Rinoclear Xylo ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nRinoclear Xylo সংক্ৰান্ত সতৰ্কতাবাণীসমূহ - Rinoclear Xylo Related Warnings in Assamese - Rinoclear Xylo xonkranta xatarkatabanisamuh\nRinoclear Xylo-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nRinoclear Xyloৰ গৰ্ভাবস্থাৰ সময়ত কিছু পাৰ্শ্ব-প্ৰতিক্ৰিয়া থাকিব পাৰে। যদি গৰ্ভাবস্থাৰ সময়ত Rinoclear Xylo ৰ কোনো পাৰ্শ্ব-প্ৰতিক্ৰিয়া থাকে, ইয়াক লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nRinoclear Xylo-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nRinoclear Xylo ৰ স্তন্যপায়ীসকলৰ ক্ষেত্ৰত পাৰ্শ্ব-প্ৰতিক্ৰিয়া অতি কম বা নায়েই। গতিকে আপুনি ইয়াক চিকিতসকৰ পৰামৰ্শ অবিহনেই গ্ৰহণ কৰিব পাৰে।\nবৃক্কত Rinoclear Xylo কি প্ৰভাৱ দেখা গৈছে?\nবৃক্ক ৰ বাবে Rinoclear Xylo ক্ষতিকাৰক নহয়।\nযকৃতত Rinoclear Xylo কি প্ৰভাৱ দেখা গৈছে?\nRinoclear Xyloৰ ব্যৱহাৰে কলিজা ৰ ওপৰত কোনো ক্ষতিকাৰক প্ৰভাৱ নেপেলায়।\nহৃদযন্ত্ৰৰ ক্ষেত্ৰত Rinoclear Xylo ৰ কি প্ৰভাৱ দেখা গৈছে?\nহৃদয় ৰ বাবে Rinoclear Xylo ক্ষতিকাৰক নহয়।\nঅইন দৰৱৰ সৈতে Rinoclear Xyloৰ গুৰুতৰ ক্ৰিয়া-প্ৰতিক্ৰিয়া - Severe Interaction of Rinoclear Xylo with Other Drugs in Assamese - Oinor xoite Rinoclear Xylo ar gurutor kriya-pratikriya\nRinoclear Xylo তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nRinoclear Xylo মতভেদসমূহ - Rinoclear Xylo Contraindications in Assamese - Rinoclear Xylo nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Rinoclear Xylo লোৱা অনুচিত যাতে -\nRinoclear Xylo ৰ বিষয়ে সততে সোধা প্ৰশ্নসমূহ - Frequently asked Questions about Rinoclear Xylo in Assamese - Rinoclear Xylo ar bikhoye satate xodha prashnasamuh\nএই Rinoclear Xylo-এ অভ্য়াস বা নিচাৰ সৃষ্টি কৰে নেকি?\nRinoclear Xyloৰে অভ্যাস গঠনৰ কোনো কথাৰ প্ৰতিবেদন পোৱা নাই।\nহয়, আপুনি আৰামত মেচিনেৰী চলাব পাৰে বা বাহন চলাব পাৰে, যিহেতু Rinoclear Xylo লোৱাৰ পিছত ই আপোনাৰ টোপনি ভাৱ নানে।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Rinoclear Xylo লোৱা উচিত।\nনহয়, মানসিক ৰোগৰ চিকিত্সাৰ ক্ষেত্ৰত Rinoclear Xyloৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Rinoclear Xylo ক্ৰিয়া-প্ৰতিক্ৰিয়া - Rinoclear Xylo Interactions with Food and Alcohol in Assamese - khadya aaru modor xoite Rinoclear Xylo kriya-pratikriya\nখাদ্য আৰু Rinoclear Xyloৰ ক্ৰিয়া-প্ৰতিক্ৰিয়া\nখাদ্যৰ সৈতে Rinoclear Xylo লোৱাৰ পৰা আপোনাৰ স্বাস্থ্যৰ কোনো ক্ষতি নহয়।\nমদ আৰু Rinoclear Xyloৰ মাজৰ প্ৰতিক্ৰিয়া\nএই বিষয়ত এতিয়ালৈ কোনো গৱেষণা হোৱা নাই। সেয়ে Rinoclear Xyloৰ সৈতে মদ্যাপন কৰাৰ ক্ষেত্ৰত প্ৰভাৱক লৈ এতিয়ালৈ পাৰ্শ্চক্ৰিয়াৰ বিষয়ে জনা হোৱা নাই।


Dobutrex in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Dobutrex ar byavahar, ppali, parshwakriya, upkaar, kriya-pratikriya aaru satarkatabani\nDobutrex की जानकारी\nDobutrex ৰ লাভ আৰু ব্যৱহাৰসমূহ- Dobutrex Benefits & Uses in Assamese- Dobutrex ar laabh aaru byavaharsamuh\nDobutrex ৰ পালি আৰু সেয়া কেনেদৰে ল'ব- Dobutrex Dosage & How to Take in Assamese - Dobutrex ar paali aaru xeya kenedore lobo\nDobutrex ৰ পাৰ্শ্চক্ৰিয়াসমূহ- Dobutrex Side Effects in Assamese- Dobutrex ar parshwakriyasamuh\nDobutrex সংক্ৰান্ত সতৰ্কতাবাণীসমূহ- Dobutrex Related Warnings in Assamese- Dobutrex xonkranta xatarkatabanisamuh\nঅইন দৰৱৰ সৈতে Dobutrexৰ গুৰুতৰ ক্ৰিয়া-প্ৰতিক্ৰিয়া- Severe Interaction of Dobutrex with Other Drugs in Assamese- Oinor xoite Dobutrex ar gurutor kriya-pratikriya\nDobutrex মতভেদসমূহ- Dobutrex Contraindications in Assamese- Dobutrex nishedhsamuh\nDobutrex ৰ বিষয়ে সততে সোধা প্ৰশ্নসমূহ- Frequently asked Questions about Dobutrex in Assamese- Dobutrex ar bikhoye satate xodha prashnasamuh\nখাদ্য আৰু মদৰ সৈতে Dobutrex ক্ৰিয়া-প্ৰতিক্ৰিয়া- Dobutrex Interactions with Food and Alcohol in Assamese- khadya aaru modor xoite Dobutrex kriya-pratikriya\nDobutrex ৰ লাভ আৰু ব্যৱহাৰসমূহ - Dobutrex Benefits & Uses in Assamese - Dobutrex ar laabh aaru byavaharsamuh\nDobutrex তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nDobutrex ৰ পালি আৰু সেয়া কেনেদৰে ল'ব - Dobutrex Dosage & How to Take in Assamese - Dobutrex ar paali aaru xeya kenedore lobo\nDobutrex-ৰ উপাদানসমূহ - Dobutrex Active Ingredients in Assamese - Dobutrex-ar upadaansamuh\nDobutrex ৰ পাৰ্শ্চক্ৰিয়াসমূহ - Dobutrex Side Effects in Assamese - Dobutrex ar parshwakriyasamuh\nগৱেষণাৰ ভিত্তিত, Dobutrex ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nDobutrex সংক্ৰান্ত সতৰ্কতাবাণীসমূহ - Dobutrex Related Warnings in Assamese - Dobutrex xonkranta xatarkatabanisamuh\nDobutrex-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nDobutrex গৰ্ভৱতী মহিলাৰ বাবে সুৰক্ষিত।\nDobutrex-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nDobutrex ৰ স্তন্যপায়ী মহিলাৰ ক্ষেত্ৰত কোনো পাৰ্শ্ব-প্ৰতিক্ৰিয়া নাই।\nবৃক্কত Dobutrex কি প্ৰভাৱ দেখা গৈছে?\nDobutrexৰ বৃক্ক ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nযকৃতত Dobutrex কি প্ৰভাৱ দেখা গৈছে?\nকলিজা ৰ ক্ষেত্ৰত Dobutrexৰ প্ৰভাৱৰ বিষয়ে এতিয়ালৈকে কোনো গৱেষনা কৰা হোৱা নাই। গতিকে Dobutrex গ্ৰহণ কৰাৰ ফলত [Organ]ৰ ওপৰত পাৰ্শ্ব-প্ৰতিক্ৰিয়া হবনে নহয় জনা নাযায়।\nহৃদযন্ত্ৰৰ ক্ষেত্ৰত Dobutrex ৰ কি প্ৰভাৱ দেখা গৈছে?\nDobutrexৰ পাৰ্শ্ব-প্ৰতিক্ৰিয়াই কেতিয়াবাহে হৃদয় ক প্ৰভাবিত কৰে।\nঅইন দৰৱৰ সৈতে Dobutrexৰ গুৰুতৰ ক্ৰিয়া-প্ৰতিক্ৰিয়া - Severe Interaction of Dobutrex with Other Drugs in Assamese - Oinor xoite Dobutrex ar gurutor kriya-pratikriya\nDobutrex তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nDobutrex মতভেদসমূহ - Dobutrex Contraindications in Assamese - Dobutrex nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Dobutrex লোৱা অনুচিত যাতে -\nDobutrex ৰ বিষয়ে সততে সোধা প্ৰশ্নসমূহ - Frequently asked Questions about Dobutrex in Assamese - Dobutrex ar bikhoye satate xodha prashnasamuh\nএই Dobutrex-এ অভ্য়াস বা নিচাৰ সৃষ্টি কৰে নেকি?\nনহয়, Dobutrex আসক্তি সৃষ্টি কাৰক বুলি কোনো সাক্ষ্য নাই।\nনহয়, মগজু খটাবলগা কোনো কাম আপুনি কৰাটো অনুচিত, আপুনি Dobutrex লোৱাৰ পিছত সেয়া সক্ৰিয় কিয়নো আৰু সতৰ্ক থকাটো প্ৰয়োজনীয়।\nহয়, কিন্তু Dobutrex লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nনহয়, মানসিক ৰোগৰ চিকিত্সাৰ ক্ষেত্ৰত Dobutrexৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Dobutrex ক্ৰিয়া-প্ৰতিক্ৰিয়া - Dobutrex Interactions with Food and Alcohol in Assamese - khadya aaru modor xoite Dobutrex kriya-pratikriya\nখাদ্য আৰু Dobutrexৰ ক্ৰিয়া-প্ৰতিক্ৰিয়া\nখাদ্যৰ সৈতে Dobutrex লোৱাটোৱে একো সমস্যাৰ সৃষ্টি নকৰে।\nমদ আৰু Dobutrexৰ মাজৰ প্ৰতিক্ৰিয়া\nএই বিষয়ত এতিয়ালৈ কোনো গৱেষণা হোৱা নাই। সেয়ে Dobutrexৰ সৈতে মদ্যাপন কৰাৰ ক্ষেত্ৰত প্ৰভাৱক লৈ এতিয়ালৈ পাৰ্শ্চক্ৰিয়াৰ বিষয়ে জনা হোৱা নাই।\nDobutrex ৰ অনুকল্প - Substitutes for Dobutrex in Assamese\nআপুনি বা আপোনাৰ পৰিয়ালৰ কোনোবাই Dobutrex লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Dobutrex ব্যৱহাৰ কৰিছিল নেকি?\nআপুনি কিমান পৰিমাণে Dobutrex সেৱন কৰিছিল?\nআপুনি Dobutrex ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Dobutrex সেৱন কৰে?


আপোনাৰ আধাৰ কাৰ্ডখন কৰবাত হেৰাই গ'লে কি কৰিব?– News18 assam\nAadhaar Card News: আধাৰ কাৰ্ড হেৰাই গ'লে কি কৰিব ? কেনেদৰে পুনৰ অনলাইনযোগে উলিয়াব আপোনাৰ আধাৰ কাৰ্ড ? জানক সম্পূৰ্ণ প্ৰক্ৰিয়া ..\nযদি আপোনাৰ আধাৰ কাৰ্ড হেৰাই যায়, তেন্তে চিন্তা কৰাৰ প্ৰয়োজন নাই। আপুনি ঘৰত বহিয়েই ইয়াক অনলাইনত পুনৰ বনাই ল'ব পাৰে । যদিহে আপোনাৰ ম'বাইল নম্বৰ পঞ্জীয়ন কৰাই আছে, তেন্তে আপুনি Enrollment নম্বৰ বা UID লাভ কৰিব পাৰে।\nLast Updated : May 28, 2021, 15:52 IST\nএই সময় হৈছে ডিজিটেলৰ যুগ । অনলাইন শ্বপিঙৰ পৰা আদি কৰি চৰকাৰী আঁচনিৰ সুবিধা লাভ কৰালৈকে সকলো লেনদেন এতিয়া ডিজিটেল হৈ পৰিছে। পৰিৱৰ্তিত এই সময়ত বহু কামৰ বাবে আধাৰ কাৰ্ডৰ বিশেষ গুৰুত্ব আছে।\nপূৰ্বে চৰকাৰী বেংকৰ নিয়মত অধিক অসুবিধাৰৰ সন্মুখীন হ'বলগীয়াা হৈছিল কিন্তু এতিয়া আধাৰ কাৰ্ডৰ জৰিয়তে সকলো সহজ হৈ পৰিছে। যদি আপোনাৰ ম'বাইল নম্বৰ বেংক পঞ্জীয়ন কৰা হৈছে আৰু বেংক একাউন্টৰ সৈতে আধাৰ কাৰ্ড লিংক কৰা আছে তেন্তে আৰু চিন্তাৰ কাৰণ নাই । ইয়াৰ ফলত এতিয়া বহু কাম সহজ হৈ পৰিছে । অ'টিপিৰ জৰিয়তে নিজেই বহু কাম কৰিব পাৰি।\nআধাৰ কাৰ্ডক সম্প্ৰতি আটাইতকৈ গুৰুত্বপূৰ্ণ নথিপত্ৰসমূহৰ ভিতৰত গণ্য কৰা হয়। যদি আপোনাৰ আধাৰ কাৰ্ড হেৰাই যায়, তেন্তে চিন্তা কৰাৰ প্ৰয়োজন নাই। আপুনি ঘৰত বহিয়েই ইয়াক অনলাইনত পুনৰ বনাই ল'ব পাৰে । যদিহে আপোনাৰ ম'বাইল নম্বৰ পঞ্জীয়ন কৰাই আছে, তেন্তে আপুনি Enrollment নম্বৰ বা UID লাভ কৰিব পাৰে। ইয়াক পাবলৈ কোনো মাচুল দিব নালাগে।\nআধাৰ কাৰ্ড কেনেদৰে পুনৰ মুদ্ৰণ কৰিব জানি লওক\nপ্ৰথমে, UIDAIৰ অফিচিয়েল ৱেবছাইট https://eaadhaar.uidai.gov.in/ লৈ আপুনি যাব লাগিব। তাৰ পিছত আপুনি আধাৰ নম্বৰ (UID) বা Enrollment আইডি প্ৰবিষ্ট কৰিব লাগিব আৰু তৃতীয় ভাৰ্চুৱেল আইডিও ব্যৱহাৰ কৰিব পাৰে । আপুনি আপোনাৰ সম্পূৰ্ণ তথ্য প্ৰবিষ্ট কৰিব লাগিব।\nযদি আপুনি মোবাইল নম্বৰ ব্যৱহাৰ কৰিব নিবিচাৰে তেন্তে আপুনি ই-মেইল আইডি এটা ব্যৱহাৰ কৰিব পাৰে। বিৱৰণ পূৰণ কৰাৰ পিছত, ছবিখনৰ বৰ্ণবোৰ টাইপ কৰক আৰু তাৰ পিছত Send OTPত ক্লিক কৰক। এই ৱান টাইম পাছৱৰ্ড (OTP) আপোনাৰ আধাৰ কাৰ্ডত থকা ম'বাইল নম্বৰলৈ প্ৰেৰণ কৰা হ'ব ।\nআপুনি OTP প্ৰমাণিত কৰাৰ লগে লগে SMSৰ জৰিয়তে আপোনাৰ আধাৰ নম্বৰ লাভ কৰিব। তাৰ পিছত আপুনি মেক পেমেণ্টত ক্লিক কৰি অনলাইন পৰিশোধ কৰিব লাগিব । আপোনাক এই আধাৰ কাৰ্ড ডাকযোগে প্ৰেৰণ কৰা হ'ব । আপুনি আপোনাৰ স্লিপ ডাউনলোড কৰি ৰাখিব লাগিব। আৰু পৰিশোধ সফল হ'লেই আপোনাৰ আধাৰ কাৰ্ড প্ৰিণ্ট কৰা হ'ব আৰু ১৫ দিনৰ ভিতৰত স্পীড পোষ্টৰ জৰিয়তে প্ৰেৰণ কৰা হ'ব।\nFirst published: May 28, 2021, 15:52 IST\nAadhar CardAadhar servicesuidai


amit-shah-to-news18-said-on-nrc-and-illegal-immigrants– News18 assam\nনিজ দেশত প্ৰতাৰিত হৈ ধৰ্ম ৰক্ষা কৰিবলৈ ভাৰতলৈ অহাসকল শৰণাৰ্থী, অনুপ্ৰৱেশকাৰী নহয় : অমিত শ্বাহ\nঅসমত NRCক লৈ হোৱা খেলিমেলিক লৈ ৰাহুল যোশীয়ে কৰা প্ৰশ্নৰ উত্তৰত অমিত শ্বাহে কয় – খেলিমেলিৰ কথা মই মানি লোৱা–নোলোৱাৰ প্ৰশ্ন নাহে, কাৰণ প্ৰক্ৰিয়াটো এতিয়াও চলি আছে।\nLast Updated : October 17, 2019, 10:32 IST\n২০২৪ৰ পূৰ্বে সমগ্ৰ দেশত কাৰ্যকৰী হ’ব NRC। News18ৰ সৈতে আছুতীয়া সাক্ষাৎকাৰত এই মন্তব্য কেন্দ্ৰীয় গৃহমন্ত্ৰী অমিত শ্বাহৰ। NRCৰ জৰিয়তে চিনাক্ত কৰা অবৈধ নাগৰিকসকল ক’লৈ যাব বুলি News18 Network গ্ৰুপৰ এডিটৰ–ইন–চীফ ৰাহুল যোশীয়ে কৰা প্ৰশ্নৰ উত্তৰত অমিত শ্বাহে কয় যে ইয়াৰ আইনী প্ৰক্ৰিয়া আছে। আইনী প্ৰক্ৰিয়াৰ জৰিয়তে ব্যৱস্থা লোৱা হ’ব অবৈধ নাগৰিকৰ বিৰুদ্ধে।\nঅসমত NRCক লৈ হোৱা খেলিমেলিক লৈ ৰাহুল যোশীয়ে কৰা প্ৰশ্নৰ উত্তৰত অমিত শ্বাহে কয় – খেলিমেলিৰ কথা মই মানি লোৱা–নোলোৱাৰ প্ৰশ্ন নাহে, কাৰণ প্ৰক্ৰিয়াটো এতিয়াও চলি আছে। এই প্ৰক্ৰিয়াক লৈ এতিয়াই মন্তব্য কৰাটো উচিত নহ’ব। প্ৰক্ৰিয়া এতিয়াও সম্পূৰ্ণ হোৱা নাই।\nপশ্চিম বংগতো NRC অনা হ’ব বুলি মন্তব্য কৰে অমিত শ্বাহে। অমিত শ্বাহে কয় যে পশ্চিম বংগত এয়া নিৰ্বাচনী ইছ্যু আছিল। বিভিন্ন ইছ্যুৰ ভিতৰত এটা NRC বুলি কয় গৃহমন্ত্ৰীগৰাকীয়ে। ডিটেনশ্যন কেম্পক লৈ অমিত শ্বাহে কয় যে বিদেশী ন্যায়াধীকৰণৰ নিৰ্দেশ অনুসৰি এয়া হৈ আছে, প্ৰশাসনে নিজৰ কাম কৰি আছে।\nঅমিত শ্বাহে কয় যে আফগানিস্তান, পাকিস্তান, বাংলাদেশৰ পৰা অহা ধৰ্মীয় সংখ্যালঘু লোকসকলক নাগৰিকত্ব দিয়া হ’ব। ইয়াৰ কাৰণ হ’ল যদি এই লোকসকল নিজ দেশত প্ৰতাৰিত হৈ নিজৰ ধৰ্ম ৰক্ষা কৰিবলৈ আহে, নিজৰ মাতৃ–ভগ্নী তথা সন্তানৰ সন্মান ৰক্ষাৰ বাবে ভাৰতলৈ আহে, তেন্তে তেওঁলোক শৰণাৰ্থী, অনুপ্ৰৱেশকাৰী নহয়। যদি কোনোবাই কৰ্তব্যৰ খাটিৰত আহে বা আইন–শৃংখলা নষ্ট কৰিবলৈ আহে তেন্তে তেওঁলোক অনুপ্ৰৱেশকাৰী। অমিত শ্বাহে কয় যে মুছলমানসকলৰ ওপৰত ধৰ্মীয় প্ৰতাৰণাৰ কোনো সম্ভাৱনাই নাই।\nFirst published: October 17, 2019, 10:32 IST\nৰাজ্যিক কৰ্মচাৰীসকলৰ বাবে ভাল খবৰ! ৩ শতাংশ বৃদ্ধি পালে মৰগীয়া বানচ\nসুৰাপায়ীসকলৰ বাবে বেয়া খবৰ! দাম বাঢ়িল বিলাতী সুৰাৰ


আপুনি খঙাল স্বভাৱৰ নেকি? — বিকাশপেডিয়া\nমূল পৃষ্ঠা / স্বাস্থ্য / মানসিক স্বাস্থ্য / আপুনি খঙাল স্বভাৱৰ নেকি?\nমানুহৰ ভাল লগা, বেয়া লগা, ক্ষুধা, তৃষ্ণাৰ দৰেই খং এটা মানসিক অৱস্থা। কিন্তু এই খং বোলা অৱস্থাটোক সাধাৰণতে কোনেও সুস্থ মানসিকতা বুলি স্বীকাৰ নকৰে। খঙৰ বাবেই মানুহৰ মাজত, পৰিয়ালৰ মাজত ঘটে বহুতো অপ্রীতিকৰ ঘটনা। মহাত্মা গান্ধীয়ে কৈছিল, ‘খং এনে এবিধ এচিড ইয়াক পাত্ৰতে থোৱা যায় সেই পাত্ৰটিকে ধ্বংস কৰি পেলায়।’ খঙে একোজন মানুহৰ চৰিত্ৰক উদঙাই দেখুৱায়। মানুহৰ মাজৰ সম্পর্ক নিঃশেষ কলে, আনকি বহুদিনীয়া পুৰণি বন্ধুত্বও শেষ কৰি পেলায়। পৰিয়ালৰ মধুৰ সম্পৰ্কও নি:শেষ হৈ যাব পাৰে অতিপাত খঙত আগ-পিছ নাভাবি কৈ পেলোৱা এষাৰ অবিবেচক কথাৰ বাবেই। কিয় সৃষ্টি হয় এই খঙৰ? বিভিন্নজনৰ বিভিন্ন কাৰণত খং উঠে। মনে বিচৰা, বিচৰাটো নোপোৱা, আকাংক্ষা অপূৰণ, আনক সহজভাৱে ল’ব নোৱাৰা, সকলোকে নিজৰ মতে চলাব বিচৰা আদি এশ এটা কাৰণতে খঙৰ সৃষ্টি। ইয়াৰ কোনো আদি অন্ত নাই। বয়স্কসকলৰ খঙৰ কাৰণ-সৰুৰ লগত মন নিমিলা, দৰ্প, অহংকাৰ ইত্যাদি। এসময়ত প্ৰতাপী হৈ থাকি পাছৰ জীৱনৰ সেই প্ৰতাপ হ্ৰাস পালেও উগ্ৰ খঙৰ চিকাৰ হয় একোজন ব্যক্তি।\nগৃহিণীসকলৰ কিয় খং উঠে\nগৃহিণীসকলৰ খং উঠাৰ কাৰণৰ কোনো প্রশ্ন নোসোধাই ভাল। গৃহিণীসকলৰ খং উঠাৰ কাৰণ সীমা সংখ্যাহীন। ল’ৰা-ছোৱালীয়ে কথা নুশুনিলে, পঢ়া-শুনা নকৰিলে, ঘৰ-দুৱাৰ লেতেৰা কৰিলে, স্বামীয়ে ঘৰ চলোৱা পইচা ভালদৰে যোগান নিদিলে, বনকৰা ছোৱালীয়ে ভালদৰে কাম নকৰিলে বা সহায়কাৰিণী নথকাৰ বাবে গোটেই ঘৰৰ কাম অকলে অকলে টানি থাকিব লগা হ’লে— মুঠতে খঙৰ কাৰণ অযুত।\nখং হ’ল মানুহৰ চৰম প্ৰকাশ। ই দুই ধৰণে প্ৰকাশ পায়। একশ্রেণীৰ খং বুকুতে চেপি-খুন্দি থাকে। যাৰ ফলত এইসকল লোক হৃদৰোগ, আলচাৰ, হাই ব্লাড প্ৰেচাৰ, ডায়েবেটিছ, মূৰৰ বিষ, থাইৰয়েড আদি ৰোগৰ চিকাৰ হয়। বন্ধুত্বও শেষ কৰি পেলায়। আন শ্রেণীয়ে বাহ্যিকভাবে খং প্ৰকাশ কৰি আনৰ ওচৰত বা সামাজিকভাৱে অভবা আচৰণ কৰি পুতৌৰ পাত্ৰ হৈ পৰে। হত্যা, আত্মহত্যা, শাৰীৰিক আৰু মানসিক নিগ্ৰহৰ দৰে ঘটনাও খঙৰ চৰম বহি:প্ৰকাশ। তাতেই বুজিব পাৰি খং কিমান ভয়াৱহ, খং কিমান অনিষ্টকৰ।\nশেহতীয়া উন্নীতকৰণ: Oct 01, 2020


Free Assamese Novel Daini Part 23 ডাইনী Assamese Novel Pdf Free - JonakAxom- Assamese Quotes, Blogging , Business Ideas, Tips And Tricks\nFree Assamese Novel Daini Part 23 ডাইনী Assamese Novel Pdf Free,Popular Assamese Novel\nClick Here to Read Daini Part 22\nমই জ্ঞানশূন্য হৈ পিঠিৰে কফিনৰ ঢাকনিখন ওপৰলৈ থেলিবলৈ ধৰিলো । কিন্তু সেয়া খোলা নাই । কৰবাত যেন ফচি গৈছে । এনে লাগিছিল যেন সকলো শেষ । মই আৰু ইয়াৰ পৰা ওলাব নোৱাৰিম । এলিচক ভুল বুজি মই নিজেই নিজৰ বিপদ মাতি আনিছো । এনেদৰে মৰিব লাগিব বুলি নিজৰ মাজতো কোনো অনুভুতি বা অনুশোচনা হোৱা নাই । মাত্ৰ মৰাৰ আগেয়ে এটা প্ৰশ্নৰ উত্তৰ জানিবলৈ ইচ্ছা গৈছে । মোৰ আত্মাটোৰ কি হব? মৃত্যুৰ পিছতো কি মই এই প্ৰিষ্টৰ কবলৰ পৰা মুক্তি পাম নে ? পৰিশ্ৰম আৰু উত্তেজনাৰ শেষ অৱসাদত দেহটো প্ৰিষ্টৰ দেহৰ ওপৰতে বন্দী হৈ গৈছে । মোৰ শৰীৰত তেওঁৰ দেহৰ পৰা আঠা লাগি বেয়া অৱস্থা হৈছে । মই আশা ত্যাগ কৰিছো । মাত্ৰ বিছাৰো মৃত্যু যেন দ্ৰুত আৰু বেদনাহীন ভাবে হয়।\nমুৰটো ৰিমঝিম কৰিছে আৰু প্ৰচন্ড ভাৰী যেন হৈছে । অবশেষত নিৰুপায় হৈ প্ৰিষ্টৰ আঠাৰ বুকুত মূৰটো থৈ দিলো । ক্ষণিকৰ বাবে মোৰ বাগদত্তা অভিক খুব মনত পৰিল । শৈশৱকাল একেলগেই পাৰ কৰিছিলো আমি। কৈশোৰত আহি ৰঙিন ভালপোৱা । প্ৰায় দহটা বছৰ ধৰি লুকাই লুকাই প্ৰেম কৰিছিলো । কিন্তু মোৰ মাৰ সেয়া সহ্য নহল। বিয়াৰ আয়োজন কৰিলে । তেওঁৰ সেই চছমা পিন্ধা গোলাকাৰ মায়াবী চকু, আৰু বুকুখন । বহুত দিন হল তেঁওৰ বুকুত এনেদৰে মুৰটো থবলৈ পোৱা নাই !\nঅনুভৱ কৰিলো প্ৰিষ্টৰ হাত দুখন মোৰ ককালৰ পৰা নগ্ন পিঠিলৈ উঠি আহিছে । এনে লাগিছে যেন পিঠিত দুটা পৰুৱা কিলবিলাই আছে । ঠিক যেনেকৈ সপোনত দেখিছিলো। লাহে লাহে হাত দুখন মোৰ গলৰ পিনে আগুৱাবলৈ ধৰিলে । সম্ভৱত মোক গলত টিপি মাৰিব খুজিছে । বাধা দিয়াৰ শক্তি নাই । মই মাত্ৰ অধীৰ আগ্ৰহেৰে জীৱনৰ শেষ পৰিণতিৰ বাবে অপেক্ষা কৰিছো । হতাশাত চকু দুটি মুদ খাই আহিল।\nতেতিয়া মই নিজকে কফিনত অকলশৰীয়াকৈ আবিষ্কাৰ কৰিলো । প্ৰিষ্টৰ দেহটো অদৃশ্য। উজ্জ্বল পৰিষ্কাৰ জোনাক ৰাতি। মই অকলশৰে শুই আছো এই লৌহ কফিনত । ঢাকণিখন উপৰত তোলা আছে। হঠাৎ কবৰৰ নামফলকৰ ওচৰত এজনী পৰম সুন্দৰী অপেশ্বৰীক দেখা পালো। বাথৰুমৰ আইনাত প্ৰথম দৰ্শনত এলিচে যি কাপোৰ পিন্ধিছিল , ঠিক তেনেকুৱা এখন কাপোৰ পৰিহিত সেই ছোৱালীজনী । মোৰ পিনে চাই হাঁহি মাৰি তাই কাৰোবাৰ হাত এখন উলিয়ালে মোৰ পিনে আগুৱাই দিলে কিন্তু পিছমুহূৰ্ততে আনখন হাতেৰে সেই হাতখনৰ মধ্যমা আঙুলিটো ছিঙি দিলে। কি ভয়ানক কাণ্ড। তাৰ পিছত এক ৰহস্যময় হাহি মাৰি তাই দৌৰি গল । তাই যোৱাৰ লগে লগে মেঘে আকৌ জোনটো ঢাকি পেলালে । চাৰিওফালে আকৌ অন্ধকাৰ হৈ আহিল ।মই অনুভব কৰিলো এই অন্ধকাৰত এযোৰ হাতে মোৰ গলটো টিপি ধৰিছে ।\nনিজক আকৌ কফিনৰ ভিতৰতেই আবিষ্কাৰ কৰিলো। প্ৰিষ্টৰ সৈতে । মোৰ গলটো চেপি ধৰিছে । মোৰ মুৰত দ্ৰুত কিছু ভাবনা আহিল । এলিচৰ দৰে কাপোৰ পিন্ধা সুন্দৰী ছোৱালীজনী মাৰ্টিনীয়েই হব । সিহতে জীৱিত অৱস্থাত বন্দীশালত কাপোৰ শ্বেয়াৰ কৰিছিল। সেয়ে সিহত দুয়ো একে কাপোৰত আবিৰ্ভাব হয়। তাই মোক এক বাৰ্তা দি গৈছে । প্ৰিষ্টৰ বাও হাতৰ মধ্যমাত পিন্ধা আঙঠিটোই তাক আৰু বচাই তুলিছে । সেইটোৱেই তাক ইমান ক্ষমতাশালী কৰিছে । তেওঁৰ আঙঠি পিন্ধা মধ্যমা আঙুলিটো যদি ভাঙি দিব পাৰো তেতিয়া মোৰ প্ৰাণ বাচিব । ছোৱালীবোৰৰ আত্মাও মুক্তি পাব।\nতাৰ হাতৰ আঙুলিৰে মোক চাপ প্ৰয়োগ কৰিব ধৰিছে । অন্ধকাৰত ঠিক বুজি পোৱা নাই সেই আঙঠি পিন্ধা হাত কোনখন । সেয়ে হাতেৰে অনুমান কৰাৰ চেষ্টা কৰিছো । হঠাৎ মোৰ আঙুলিয়ে সেই আঙঠিৰ থকা হাতখনৰ স্পৰ্শ পালে । চয়তানজন তলত শুই , দুয়ো হাতৰ আঙুলিৰে মোৰ টিপি ধৰিছে । বুঢ়া আঙুলি দুটাৰে মোৰ শ্বাসনালীৰ ওপৰত চাপ দিছে । মোৰ শ্বাস প্ৰশ্বাস প্ৰায় বন্ধ হোৱাৰ উপক্ৰম। হাওঁফাওঁটো বায়ুৰ অভাবত যিকোনো সময়ত ফাটি যাব । অক্সিজেনৰ অভাবত গোটেই শৰীৰটো উপলব্ধি কৰিছে । হাত ভৰিবোৰ কঁপিবলৈ ধৰিছে । এনে অবস্থাত , প্ৰিষ্টৰ আঙুলিটো মই কোনোপধ্যেই ভাঙিব নোৱাৰিম।\nমুখৰ ভিতৰতে মই কবলৈ ধৰিলো "দুঃখিত মাৰ্টিনী, তোমাৰ বাৰ্তাটো মই কামত লগাব নোৱাৰিলো , বহুত দেৰি হৈ গৈছে।\nClick Here to Read Daini Part 24


পৰজীৱি-ভনিতা শৰ্মা – ফটাঢোল\nসৰুৰে পৰাই তাইক সিহঁতে কমখন আমনি দি অহা নাই৷ সৰুতে গধূলি পঢ়া টেবুলত বহি দিনটোৰ ভাগৰে হেঁচা মাৰি ধৰি টোপনিয়াই থকা সময়কণতে কোৱা বা ককাক-আইতাকৰ লগত বহি দেওবাৰে দূৰদৰ্শনত ’চন্দ্ৰকান্তা’ চাই থকাৰ সময়তেই কোৱা; তাইৰ পিছ নেৰে সিহঁতে৷ বাৰে বাৰে সোহাঁতখন নিনিও বুলিয়ো সিহঁতক খেপিয়াবলৈ যথোচিত স্থানত নিবলৈ বাধ্য হৈছিল তাই৷ ঠাণ্ডা দিনৰ দুপৰীয়াবোৰত মাক বা পেহীয়েকে তাইক সেইবুলিয়ে কাষলৈ মাতিছিল,\n: আহচোন, কাষত বহ৷ দুটিমান পাওঁ নেকি খেপিয়াই চাওঁ৷\nবিৰক্তি লাগিছিল তাইৰ৷ য’ত ত’ত বহুবাৰ বিবুদ্ধিতো পৰি থৈছে তাই৷ হঠাৎ সিহঁতৰ দৌৰা-ঢপৰাবোৰ আৰম্ভ হৈ যায়৷ লগে লগে মূৰৰ পৰা এটা পিৰপিৰণি গোটেই দেহাটোলৈ বিয়পি পৰে৷ পৰালৈকে তাই সিহঁতৰ অতপালি আওকাণ কৰে৷ কিন্তু কেতিয়াবা তাই নোৱাৰা হৈ যায়৷ উপায়হীন হৈ তাইৰ সোঁহাতখন সিহঁতৰ লগত শত্ৰুতাৰ বাবে সাঁজু হয়৷ হাইস্কুলত থাকোঁতে তাইৰ পিছৰ শাৰীত বহা বান্ধৱীবোৰে তাইক সিহঁতৰ কথা কৈ জোকাইছিল বোলে,\n: ঐ, তোৰ সেইসোপা পিলপিলাই আছে৷ আমি তোৰ পিছত বহোঁ যে, দেখি থাকোঁ।\nতাই লাজত মৰি যাওঁ যেন হৈছিল৷\nসিহঁতৰ উৎপাত জানো কমিছিল! স্কুল, কলেজ, বিশ্ববিদ্যালয় শেষ কৰি বিয়াৰ বাবে সাজু হোৱালৈকে সিহঁতে তাইৰ পিছ নেৰিলে৷ যাৰ যি পৰামৰ্শ, উপদেশ পাই সকলো তাই মানিছিল৷ সিহঁতে অন্ততঃ তাইৰ পিছ এৰক৷ নাই সিহঁত আৰু তাইৰ সংযোগ যেন চিৰস্থায়ী৷ বিচ্ছিন্নতাৰ নামেই নাই সিহঁতৰ আৰু তাইৰ মাজত৷ এটা সময়ত অতীষ্ঠ হ’বলৈ, লাজ পাবলৈ তাই বাদ দিলে৷ সহবাস স্বীকাৰ কৰিলে তাই সিহঁতৰ সৈতে৷\nকিন্তু আজি গিৰিয়েকৰ কথাত তাইৰ সিহঁতৰ ওপৰত থকা খঙৰ জুইকুৰা ভমককৈ জ্বলি উঠিল৷ তেওঁ অফিচৰ পৰা আহিয়েই তাইক টানকৈ শুনালে,\n: তোমাৰ সেইসোপা অনবৰতে তোমাৰ লগত থাকেই বুলি মই জানো৷ তাত মোৰ ক’বলগীয়া একো নাই। যিহেতুকে মই জানো যে সিহঁতৰ পৰা হাজাৰ চেষ্টা কৰিয়ো তুমি আঁতৰি থাকিব পৰা নাই৷ কিন্তু আজি সিহঁতৰ এটা মোৰ লগতে মোৰ অফিচ পালেগৈ৷ সহকৰ্মী এজনে দেখুৱাই দিয়াতহে গম পালোঁ৷ বৰ লাজ পালোঁ আজি বুজিছা৷ যি কৰা কৰা, কিন্তু মোৰ গাতো সেইসোপা নাজাপিবা দেই৷ কাবৌ কৰিছোঁ তোমাক৷\nসেয়ে তাই এতিয়া কেৰাচিন তেলৰ বটলটো আৰু জুইশলা বক্সটো লৈ সাজু হৈছে৷ আজিয়েই শেষ কৰি দিব সিহঁতক৷ জ্বলাই দিব তাই সিহঁতক আজি৷ সেইবুলি ভাবিয়েই তাই কেৰাচিনৰ বটলটো নিজৰ চুলিত ঢালি জুইশলা কাঠিটো মাৰিবলৈ লওঁতেই গিৰিয়েকে আহি দেখা পাই চিঞৰি উঠিল,\n: হেৰা, কি কৰা?\n: শেষ কৰি দিম আজি ইহঁতক৷ পৰজীৱি,পৰাশ্ৰয়ী প্ৰাণী৷ মোক কুটি কুটি খাই আহিছে ইহঁতে।\nতাই গুজৰি উঠিল৷\n: তুমি ওকনিকেইটাক জ্বলাই মাৰিব যাওঁতে যে নিজেই জ্বলি মৰিবা গম পাইছানে নাই৷ কোনোবাই ওকনি মাৰিবলৈ মূৰটো জ্বলাই নেকি?\nবুলি কৈ গিৰিয়েকে তাইৰ হাতৰপৰা কেৰাচিন তেলৰ বটল আৰু জুইশলা বক্সটো কাঢ়ি লৈ গ’ল৷ তাই ফোঁপাই ফোঁপাই সোহাঁতখনৰে মূৰটো খজুওঁৱাত লাগিল মাথোঁ৷\n« ক’লা ৰঙৰ চেণ্ডেলযোৰ-কাবেৰী মহন্ত\nষ্টেট বেংকত এদিন-জয়ন্ত দত্ত »


1Sa 20 | AsmULB | STEP | তাৰ পাছত দায়ূদে ৰামাৰ নায়োতৰ পৰা পলাই যোনাথনৰ ওচৰলৈ আহি ক’লে, “মই নো কি কৰিলোঁ? মোৰ অপৰাধ কি? আপোনাৰ পিতৃৰ আগত মই কি পাপ কৰিলোঁ, তেওঁ যে মোৰ প্ৰাণ লবলৈ চেষ্টা কৰিছে?”\n1তাৰ পাছত দায়ূদে ৰামাৰ নায়োতৰ পৰা পলাই যোনাথনৰ ওচৰলৈ আহি ক’লে, “মই নো কি কৰিলোঁ? মোৰ অপৰাধ কি? আপোনাৰ পিতৃৰ আগত মই কি পাপ কৰিলোঁ, তেওঁ যে মোৰ প্ৰাণ লবলৈ চেষ্টা কৰিছে?” 2যোনাথনে দায়ূদক ক’লে, “ইয়াৰ পৰা আঁতৰি থাকক, আপোনাৰ মৃত্যু নহয়। মোৰ পিতৃয়ে ডাঙৰ কি সৰু কোনো কাম মোক নোকোৱাকৈ নকৰে। মোৰ পিতৃয়ে এই কথা মোৰ পৰা কিয় গোপনে ৰাখিব? সেয়ে নহয়।”\n3তথাপিও দায়ূদে শপত খাই ক’লে, “মই তোমাৰ দৃষ্টিত যে অনুগ্ৰহপ্ৰাপ্ত হৈছোঁ, তাক তোমাৰ পিতৃয়ে ভালকৈ জানে; তেওঁ কৈছে, ‘যোনাথনক এই কথা জানিবলৈ নিদিবা, জানিলে সি অসন্তোষ পাব’। কিন্তু যিহোৱাৰ জীৱনৰ আৰু তোমাৰ জীৱনৰ শপত, মোৰ আৰু মৃত্যুৰ মাজত নিশ্চয়ে এখোজহে অন্তৰ আছে।”\n4তেতিয়া যোনাথনে দায়ূদক ক’লে, “আপুনি যি ক’ব বিচাৰে কওক, মই আপোনাৰ কাৰণে তাকেই কৰিম।” 5দায়ূদে যোনাথনক ক’লে, “কাইলৈ ন জোন ওলাব; তাতেই ময়েই ৰজাৰ লগত ভোজনত বহিব লাগিব। কিন্তু তুমি মোক যাবলৈ দিয়া, মই তৃতীয় দিনৰ গধূলিলৈকে পথাৰত লুকাই থাকিম।\n6যদি তোমাৰ পিতৃয়ে মই নথকাটো মন কৰে, তেন্তে তুমি ক’বা, ‘দায়ূদে নিজ নগৰ বৈৎলেহমলৈ সোনকালে যাবৰ কাৰণে মোৰ আগত বৰ আগ্ৰহেৰে অনুমতি বিচাৰিলে; কাৰণ সেই ঠাইত গোটেই বংশৰ কাৰণে এটা বছৰেকীয়া যজ্ঞ হৈ আছে।’ 7তেওঁ যদি কয়, ‘ঠিকেই আছে’, তেতিয়া তোমাৰ দাসৰ মঙ্গল হ’ব। কিন্তু যদি তেওঁৰ খং উঠে, তেন্তে জানিবা যে, তেওঁ অমঙ্গলৰ কথা চিন্তা কৰিছে।\n8এই হেতুকে তুমি তোমাৰ দাসলৈ অনুগ্ৰহ কৰিবা; কাৰণ তুমি তোমাৰ এই দাসক তোমাৰে সৈতে যিহোৱাৰ চুক্তিলৈ আনিছা। তথাপি যদি মোৰ কোনো অপৰাধ থাকে, তেন্তে তুমি নিজে মোক বধ কৰা; তেনেহলে কিয় মোক তোমাৰ পিতৃৰ ওচৰলৈ নিব খুঁজিছা?” 9যোনোথনে ক’লে, “এনে ভয় আপোনাৰ পৰা দূৰ হওক! কাৰণ মোৰ পিতৃয়ে আপোনালৈ অমঙ্গল ঘটাবলৈ স্থিৰ কৰা কথা যদি মই কেনেবাকৈ জানিব পাৰো, তেন্তে মই জানো আপোনাক কৈ নিদিম?”\n10তেতিয়া দায়ুদে যোনাথনক ক’লে, “তোমাৰ পিতৃয়ে তোমাক কটু উত্তৰ দিলে, তাক কোনে মোক ক’ব?” 11যোনাথনে দায়ুদক ক’লে, আহক, আমি পথাৰলৈ ওলাই যাওঁহঁক।” সেয়ে দুয়ো পথাৰলৈ ওলাই গ’ল।\n12যোনাথনে দায়ুদক ক’ল, “মই ইস্ৰায়েলৰ ঈশ্বৰ যিহোৱাক সাক্ষী কৰি কৈছোঁ যে, কাইলৈ বা পৰহিলৈ প্ৰায় এই সময়ত মোৰ পিতৃৰ মন চাম; তাতে আপোনালৈ অনুগ্ৰহ থকাৰ প্ৰমাণ পালে, মই তেতিয়াই মানুহ পঠিয়াই আপোনাক সেই বিষয়ে নজনাম নে? 13যদি আপোনাৰ অমঙ্গল কৰিবলৈ মোৰ পিতৃ মন থাকে, আৰু মই সেই বিষয়ে আপোনাক নজনাও, তেনেহলে যিহোৱাই যোনাথনক অমুক আৰু তাতকৈ অধিক দণ্ড দিয়ক; তেনেকুৱা হ’লে, আপোনাক বিদায় দিম; তাতে আপুনি কুশলে যাব; আৰু যিহোৱা মোৰ পিতৃৰ লগত থকাৰ দৰে আপোনাৰ লগতো থাকক।\n14মই নমৰিবৰ কাৰণে আপুনি যে কেৱল মই জীয়াই থকা কালত যিহোৱাৰ অনুগ্ৰহ মোৰ বাবে দেখুৱাব এনে নহয়; 15কিন্তু মোৰ বংশলৈকো দয়া কৰিবলৈ কেতিয়াও ক্ৰুতি নকৰিব, আনকি যেতিয়া যিহোৱাই দায়ুদৰ শত্ৰুবোৰৰ প্ৰতিজনক পৃথিবীৰ পৰা উচ্ছন্ন কৰিব, তেতিয়াও নকৰিবা।” 16এইদৰে যোনাথনে দায়ূদৰ পৰিয়ালৰ সৈতে এটা চুক্তি কৰিলে আৰু তেওঁ ক’লে, যিহোৱাই দায়ুদক শত্ৰুবোৰৰ হাতৰ পৰা ৰক্ষা কৰক।\n17এইদৰে যোনাথনে দায়ুদৰ ওচৰত পুনৰ প্ৰতিজ্ঞা কৰিলে, কাৰণ তেওঁ তেওঁক প্ৰেম কৰিছিল; তেওঁ নিজ প্ৰাণৰ দৰে দায়ূদক প্ৰেম কৰিছিল। 18সেয়েহে যোনাথনে দায়ুদক ক’লে, “কাইলৈ ন-জোন ওলাব; তাতে আপোনাৰ অনুপস্থিতি অনুভৱ হ’ব, কাৰণ আপোনাৰ আসন খালী হৈ থাকিব। 19আপুনি পৰহিলৈ অতি বেগাই নামি আহিব, আৰু আগেয়ে যি ঠাইত আহি লুকাই আছিল, সেই ঠাইলৈ আহি এজল নামৰ শিলটোৰ ওচৰত লুকাই থাকিব।\n20তাতে মই লক্ষ্য কৰি মৰাৰ দৰে তিনিটা কাঁড় মাৰিম। 21আৰু মই এজন ডেকা ল’ৰাক সেই ঠাইলৈ পঠিয়াম আৰু তেওঁক ক’ম, ‘যোৱা আৰু কাঁড়বোৰ বিচাৰা’। যদি মই সেই ডেকা ল’ৰাক কওঁ, কাঁড় কেইডাল এইফালে আছে, তাৰ পৰা তুলি আনা’; তেনেহলে আপুনি আহিব। কিয়নো কোনো ভয় নাই, যিহোৱাৰ জীৱনৰ শপত তোমাৰ মঙ্গলহে হ’ব।\n22কিন্তু মই যদি ডেকা ল’ৰাটোক কওঁ, ‘চোৱা, কাড়বোৰ তোৰ সিফালে আছে’, তেতিয়া আপুনি নিজৰ পথত গুচি যাব; কাৰণ যিহোৱাই আপোনাক বিদায় দিছে। 23আপোনাৰ আৰু মোৰ মাজত হোৱা চুক্তি আৰু মই কোৱা কথাবোৰ মনত ৰাখিব; যিহোৱা আপোনাৰ আৰু মোৰ মাজত চিৰদিন সাক্ষী হৈ আছে।”\n24তাৰ পাছত দায়ূদে গৈ পথাৰত লুকাই থাকিল; পাছত যেতিয়া ন-জোন ওলাল, তেতিয়া ৰজাই আহি ভোজনত বহিল। 25তাতে ৰজাই সচৰাচৰ বহাৰ দৰে দেৱালৰ ওচৰত থকা আসনত গৈ বহিল। পাছত যোনাথন উঠি থিয় হ’ল আৰু অবনেৰ চৌলৰ কাষতে বহিল, কিন্তু দায়ুদৰ আসন খালী হৈ থাকিল।\n26সেইদিনা চৌলে একোকে নক’লে; কাৰণ তেওঁ ভাবিলে, “দায়ূদৰ কিবা হয়তো হৈছে। সি শুচি নহয়, সচাকৈ সি শুচি নহয়।” 27ন-জোনৰ পাছদিনা অৰ্থাৎ মাহৰ দ্বিতীয় দিনাও দায়ুদৰ আসন শূণ্য হৈ থকাত চৌলে নিজৰ পুত্ৰ যোনাথনক সুধিলে, “যিচয়ৰ পুতেক কালি আৰু আজিও ভোজলৈ কিয় অহা নাই?”\n28তেতিয়া যোনাথনে উত্তৰ দি চৌলক ক’লে, “দায়ুদে বৈৎলেহেমলৈ যাবৰ কাৰণে বৰ আগ্ৰহেৰে মোৰ পৰা অনুমতি বিচাৰিলে; 29আৰু মোক ক’লে, “মই মিনতি কৰিছোঁ, মোক যাবলৈ দিয়া; কিয়নো নগৰত আমাৰ গোষ্ঠীৰ এক যজ্ঞ হ’ব, আৰু মোৰ ককায়ে মোক তাত উপস্থিত হ’বলৈ আজ্ঞা কৰিছে; এই হেতুকে মই যদি তোমাৰ দৃষ্টিত অনুগ্ৰহপ্ৰাপ্ত হৈছোঁ, তেন্তে বিনয় কৰোঁ, মোক যাবলৈ দিয়া; মই গৈ মোৰ ভাইসকলক চাই আহোঁ’। এই কাৰণে তেওঁ মহাৰাজৰ মেজলৈ আহিব পৰা নাই।”\n30তেতিয়া যোনাথনলৈ চৌলৰ ক্ৰোধ জ্বলি উঠিল আৰু তেওঁ যোনাথনক ক’লে, “হেৰ’ বিপথগামীনী আৰু বিদ্ৰোহীনী তিৰোতাৰ পুতেক, তই তোৰ লাজ, আৰু তোৰ মাৰক বিবস্ত্ৰ কৰাৰ লাজ প্ৰকাশ কৰিবলৈ যে যিচয়ৰ পুতেকক মনোনীত কৰিলি, তাক জানো মই নাজানো? 31কিন্তু যিচয়ৰ পুতেক যেতিয়ালৈকে পৃথিবীত জীয়াই থাকিব, তেতিয়ালৈকে তই থিৰে থাকিব নোৱাৰিবি, আৰু তোৰ ৰজাও থিৰে নাথাকিব; এই হেতুকে এতিয়া মানুহ পঠাই তাক মোৰ আগলৈ আন; কিয়নো সি মৰিবই লাগিব”;\n32তাতে যোনাথনে উত্তৰ দি নিজৰ বাপেক চৌলক ক’লে, “তেওঁ কিয় মৰিব? তেওঁনো কি কৰিলে? 33তেতিয়া চৌলে যোনাথনক মাৰিবৰ বাবে যাঠি মাৰি পঠালে। তেতিয়া যোনাথনে বুজিলে যে, তেওঁৰ পিতৃ চৌলে সচাঁকৈয়ে দায়ূদক বধ কৰিবলৈ চল বিচাৰি আছে। 34তাতে যোনাথন অতিশয় ক্ৰুদ্ধ হৈ উঠিল আৰু ভোজনৰ মেজৰ পৰা উঠি গ’ল। এইদৰে তেওঁ মাহৰ দ্বিতীয় দিনাও একো ভোজন নকৰিলে। দায়ুদৰ কাৰণে তেওঁ বেজাৰ পালে, কিয়নো তেওঁৰ পিতৃয়ে তেওঁক অপমান কৰিছিল।\n35পাছদিনা ৰাতিপুৱা দায়ুদেৰে সৈতে নিৰূপণ কৰা পথাৰলৈ যোনাথনে ওলাই গ’ল আৰু তেওঁৰ লগত এজন ডেকা ল’ৰা আছিল। 36তেওঁ সে ডেকা ল’ৰাক ক’লে, “দৌৰ আৰু মই মাৰি পঠোৱা কাঁড়বোৰ বিচাৰি আন।” তাতে ল’ৰাটিয়ে দৌৰ মাৰোতে তেওঁ তাৰ সিফালে পৰাকৈ কাঁড়বোৰ মাৰিলে। 37তাতে ডেকা ল’ৰা জনে গৈ যোনাথনে মাৰি পঠোৱা কাঁড়বোৰৰ ওচৰ পোৱাত, তেওঁ তাক ক’লে, ‘তোৰ সিফালে জনো কাঁড়বোৰ নাই’?\n38পাছত যোনাথনে ল’ৰাজনক মাতি ক’লে, বেগাই দৌৰি আহ। তাত ৰৈ নাথাকিবি।” তেতিয়া সেই ল’ৰাজনে কাঁড়বোৰ বুটলি আনি যোনাথানৰ ওচৰলৈ আহিল। 39কিন্তু ল’ৰাজনে একো বুজি নাপালে; মাত্ৰ দায়ূদেহে এই বিষয় বুজি পালে। 40পাছত যোনাথনে নিজৰ ধনু-কাঁড়বোৰ ল’ৰা জনৰ হাতত দিলে আৰু ক’লে, “যোৱা, এইবোৰ লৈ নগৰলৈ যোৱা।”\n41তাৰ পাছত ডেকা ল’ৰা জন যোৱাৰ লগে লগে দায়ূদে দক্ষিণ দিশৰ পৰা ওলাই আহিল আৰু তললৈ মুখ কৰি পৰি তিনিবাৰ প্ৰণিপাত কৰিলে। তাতে তেওঁলোক পৰস্পৰে চুমা খালে আৰু কান্দিলে; তাতে দায়ুদৰ সৈতে অধিক ক্ৰন্দন হ’ল। পাছত যোনাথনে দায়ুদক ক’লে, “আপুনি কুশলে যাওক; কিয়নো আমি দুয়ো যিহোৱাৰ নামেৰে এই শপত খালো যে, ‘যিহোৱা আপোনাৰ আৰু মোৰ মাজত থকাৰ দৰে আপোনাৰ বংশ আৰু মোৰ বংশৰ মাজতো সদাকাল থাকিব।” পাছত তেওঁ উঠি গুচি গ’ল, আৰু যোনাথন নগৰলৈ উভতি গ’ল।


ভেকচিন প্ৰয়োগৰ পূ্ৰ্বে কোৰোণাত প্ৰাণ হেৰুৱাব পাৰে ২০ লাখ লোকে! WHOৰ সতৰ্কবাণীCoronavirus may kill 20 lakh people before proper use ofavaccine warns WHO: ভ্যাকসিন প্রয়োগ শুরুর আগেই করোনায় প্রাণ হারাবেন ২০ লক্ষ মানুষ! সতর্ক করল WHO– News18 assam\nHome » photogallery » world »ভেকচিন প্ৰয়োগৰ পূ্ৰ্বে কোৰোণাত প্ৰাণ হেৰুৱাব পাৰে ২০ লাখ লোকে! WHOৰ সতৰ্কবাণী\nভেকচিন প্ৰয়োগৰ পূ্ৰ্বে কোৰোণাত প্ৰাণ হেৰুৱাব পাৰে ২০ লাখ লোকে! WHOৰ সতৰ্কবাণী\nএই পৰ্যন্ত সমগ্ৰ বিশ্বতে কোৰোণাত আক্ৰান্ত হৈ মৃত্যু সাৱটিলে ১০ লক্ষাধিক লোকে।\n| September 26, 2020, 17:18 IST\nবিশ্বজুৰি কোৰোণা প্ৰতিৰোধ কৰিবলৈ কোনো ভেকচিন ব্যৱহাৰৰ পূৰ্বেই কোৰোণাই প্ৰাণ কাঢ়ি নিব পাৰে বিশ্বৰ প্ৰায় ২০ লাখ লোকৰ। শুকুৰবাৰে এই আশংকা প্ৰকাশ কৰিছে বিশ্ব স্বাস্থ্য সংস্থাই।\nবিশ্ব স্বাস্থ্য সংস্থাৰ এগৰাকী বিষয়াই দাবী কৰে যে, এতিয়া কোৰোণাত আক্ৰান্ত হৈ মৃত্যু হোৱা লোকৰ সংখ্যা বাঢ়িছে। যদি এনেদৰেই কোৰোণাৰ সংহাৰী ৰূপ অব্যাহত থাকে, তেন্তে ২০ লাখ লোকে প্ৰাণ হেৰুৱাব পাৰে কোৰোণাত।\nপ্ৰায় ৯ মাহ পূৰ্বে কোৰোণাত আক্ৰান্ত প্ৰথমজন ৰোগী ধৰা পৰিছিল চীনত। তাৰ পিছতে সমগ্ৰ বিশ্বত সংহাৰী ৰূপ ধাৰণ কৰে কোৰোণাই। এই পৰ্যন্ত কোৰোণাত আক্ৰান্ত হৈ ১০ লাখ লোকে প্ৰাণ হেৰুৱাইছে।\nইতিমধ্যে কোৰোণাক প্ৰতিৰোধৰ বাবে বহু কেইটা ভেকচিন প্ৰস্তুতৰ কাম চলি আছে। কঠোৰ পৰিশ্ৰম কৰিছে সমগ্ৰ বিশ্বৰে চিকিত্‍সা বিজ্ঞানী সকলে।\nশুকুৰবাৰে চীনৰ স্বাস্থ্য বিভাগৰ এজন অধিকাৰীয়ে দাবী কৰে যে, ক্লিনিকেল ট্ৰায়েলৰ মাজতে সাধাৰণ মানুহৰ ওপৰত ভেকচিনৰ পৰীক্ষামূলক ব্যৱহাৰৰ বাবে লোৱা সিদ্ধান্তক সমৰ্থন জনাইছে বিশ্ব স্বাস্থ্য সংস্থাই।